
"Wallahi gwara ace yau mutuwa kika yi a ka kawo mun gawarki a ka shimfiɗe a gaba na."

Innalillahi wa'inna ilaihir raji'un cewar wani tsoho mai shekaru 50 a duniya.

Dan Allah ka yi haƙuri kar ciwon ka ya tashi tsohon ya kalli matar da ta yi magana ya ce.
"Wallahi duk abin da ya faru da laifinki, ƙila ma da sa hannunki a ciki." 

Yana gama faɗar hakan ya fita matar ta kalli yarinyar dake raɓe a jikin kujera ta na ta faman kuka.

Wannan matar ta ce.
"Innalillahi wa'inna ilaihir raji'un dan Allah ki faɗa mana wanda ya yi miki wannan cikin?."

Yarinyar ta ɗago jajayen idanunta ta ce.
"Ammy dan Allah ki ya haƙuri wallahi tsautsayi ne."

Ammy.
"Tsautsayin ubanki shegiya mara mutunci."

Ammy ta rufeta da duka wannan tsohon ne ya shigo ya samu ta na dukanta kamar zata kasheta, ya daka mata tsawa ya ce.
"Wallahi kina ƙara dukanta a bakin aurenki."

Ammy ta tsaya cak tsohon ya kalli saurayin da suka shigo tare ya ce.
"Munnir kama ta ka kaita ɗakinsu."

Wanda a ka kira da Munnir ya kama yarinyar suka fita tsohon ya kalli Ammy ya ce.
"Wallahi ko da wasa kar hannunki ya ƙara kai wa jikin ta da sunan duka."

Yana gama magana ya fita Ammy ta share hawayen fuskanta ta ce.
"Wallahi ba zan iya zama ina kallon wannan abin kunyar ba."

Ta na gama fadar haka ta haɗa kayanta ta tafi gidansu.

Da gudu yarinya ta fito daga ɗaki amman ko kafin ta ƙariko Ammy ta fita, a tsakar gidan ta zube tana kuka, rayuwarta na baya ta fara tunawa.

Sunanta Ma'eeshat  Rabi'u ƴar shekara 19 a duniya su huɗu iyayensu suka haifa mata biyu maza biyu.

Mahaifinsu Alhaji Rabi'u asalin shi ɗan kano ne mutum ne mafaɗaci sannan kuma babu ruwanshi da rayuwarsu, bai san komai da ya shafesu ba hassalima baya zama a gari, idan ya tafi legos ya kanfi shekaru biyar bai wai wayi gida ba kuma babu abin da yake aiko musu da shi, tun tasowarta Ammy ke ɗawainiyya dasu tun daga ciyarwa zuwa komai ita ke yi musu hatta suttura ita ke ɗinka musu, ko ciwo su ka yi ita ke ɗawainiyya dasu.

Mahaifiyarsu sunanta Hajara mace mai ibada da kulawa.

Yaya Munnir shi ne babba sai Abdullahi sannan Rufaida Ma'eeshat ce auta a ɗakin su.

Dukkanin su babu wanda ya wuce secondary school Yaya Munnir ne kawai yake karatu yanzu haka yana ɗan buga buga ya samo musu abin da za suci sannan ya biya kuɗin makarantar shi.

Sun samu tarbiyya dai dai gwargwado domin Ammy jarumar uwace, babu irin sana'ar da Ammy ba ta yi domin ta kula da rayuwar su har wankau tayi domin ta basu abincin da za suci.

Suna zuwa islamiyyar dare Ma'eeshat da Rufaida a nan ƙawance ya ƙulu tsakanin Ma'eeshat da Mufida.

Mufida ƴar ƙasan layin su Ma'eeshat ce gida uku ya raba, da farko Ammy ta so ta hana ƙawance amman daga baya ta haƙura.

Tun haɗuwar su da Mufida rayuwar Ma'eeshat ta fara sauyawa, ta fara sha'awar kayan ƙyale ƙyale na mata, ta fara sha'awar suttura domin kayan su babu yawa sukan jima basu sa sabon kaya ba, dangin Umma suke basu kwance.

Ƴan unguwa suna yiwa Ma'eeshat kallon mace mai girman kai saboda babu wanda ta ke kulawa.

A hankali Ma'eeshat ta fara bin Mufida birthday party daga nan kuma ta fara tara samari, suttura na alfarma take sakawa ga kayan kwalliya duk faɗar da Ammy take mata baya shiga kunnenta.

A hankali ta fara zuwa party ranar farko da taje a ka samu wani munafukin da ya kira Yaya Munnir ya faɗa mishi.

Tana tsakiyar friends ɗinta suna shan shesha ta ji an kama hannuna, tana ɗagowa suka haɗa ido da Yaya Munnir.

Yaya Munnir ya ce.
"Tashi mu tafi gida."

Ma'eeshat ba ta ce komai ba ta tashi suka tafi suna shiga zauren gidansu ya fara ƙwallo da ita ya ciro belt a jikin shi ya zaneta, Ammy na zaune a tsakar gidan bata ce komai ba sai da yaga bata motsi sannan ya rabu da ita.

Rufaida ta taimaka ta kai ta ɗakinsu daga nan ta samata ruwan wanka, bayan ya yi zafi ta juye  ta kai mata toilet Ma'eeshat ta yi wanka ta gargasa jikinta.

Da ta fito daga toilet ɗin tasa kaya mara su nauyi ta kwanta Rufaida ta shigo ta ce.
"Ba ki ci abinci ba za ki kwanta."

Ma'eeshat ta ce.
"Bana ci domin na san bai wuce garin rogo ba."

Rufaida ta ce.
"Dan Allah sister karki lalata rayuwarki ta wannan hanyar."

Ma'eeshat ta ce.
"Kina nufin in zauna yunwa ta kasheni.?"

Rufaida ta ce.
"Ni bance ki zauna yunwa ta kasheki ba amman dan Allah karki ɓata rayuwar ki."

Ma'eeshat ta ce.
"Shifa ciki da kike gani bai san babu ba."

Rufaida ta ce.
"Kin san abin da ƴan unguwa ke cewa a kan ki.?"

Ma'eeshat ta ce.
"Aa sai kin faɗa."

Rufaida ta ce.
"Abin ba daɗin sauraro ni dai ki gyara rayuwarki tun kafin wankin hula ya kai ki dare."

Ma'eeshat ta ce.
"Duk laifin Ammy ne wallahi mai yasa ba zata kashe aurenta ba, ta koma gidansu ta zauna."

Rufaida ta ce.
" Idan ta kashe aurenta mu kuma ina zata kaimu."

Ma'eeshat ta ce.
"Ta barmu a gidan uban mu."

Rufaida ta raɓa gefenta ta kwanta, bayan kwana biyu da faruwar haka Ammy ta hana Ma'eeshat fita, daman Rufaida idan zata fita tana ɗaura liƙaf a fuskanta.

Bayan sallar la'asar Ammy ta je gidan barka Ma'eeshat ta ɗau liƙaf ɗin Rufaida ta ɗaura ta fita.

Ta zo wucewa wani majalissa ta ji suna fira su biyar ne a zaune a ƙofar wani shago, ɗaya daga cikin su ya ce.
"Wai ni kam wannan gantalalliyar hala ta yi tafiya ne.?"

Ɗaya daga cikin su ya ce.
"Wanne daga ciki ka san gantalallun suna da yawa a cikin anguwar nan."

Ƴar gidan Rabi'u nake nufi, au kace mun wannan raguwar titin.

Babban cikin su ya ce.
"Ranar ƙanina ke bani labari yaje gurin wani babban party na manyan ƴan iska, ya ganta a gurin da alama ta na da matsayi ma a gurin."

"Ai wallahi duk abin da yarinyar nan ta ke yi ubansu ne ya ja musu." Cewar wani daga cikin su.

"Ka haifi yara kabarsu a hannun mace komai ita zata yi musu, macen ma ba wata mai sana'a ba, ai kamar ka ce yara su yi iskanci ne."

Daga haka Ma'eeshat ta yi gaba mashin ta hau ya kai ta haɗaɗɗen gurin cin abinci, ta yi order abin da zata ci bayan an kawo mata tana cikin cin abincin aka dafa ta.

Ko bata waiga ba ta san kowaye yaja kujera ya zauna Ma'eeshat bata ɗago ba sai da tagama cin abinci ta kalli saurayin ta ce.
" Baka zo da wuri ba."

Saurayin mai suna Sager ya ce.
"Na tsaya wani aiki ne."

Ma'eeshat ta ce.
"Mu wuce kawai naga lokaci na tafiya."

Sager ya je ya biya kuɗin abincin suka fita gurin party suka nufa, bayan sun zauna a ka kawo musu sheha Ma'eeshat bata sa ƙananun kaya kwata-kwata, duk partyn da take zuwa da atamfa take zuwa riga da skert, kuma bata yarda na miji ya riƙe mata koda hannun ba.

Ma'eeshat bata rawa a gurin party hasalima gurin zama take nema ta zauna daga baya suka rabu da Mufida, saboda Mufida tana bin maza ita kuma Ma'eeshat bata bin maza ta dai yarda su kashe mata kuɗi, amman bata yarda su taɓa jikinta ba.

Sager ya faki idon Ma'eeshat ya jefa mata kwaya a cikin drink ɗin dake gabanta. 

Ma'eeshat ta shanye drink ɗin tass ta kalli Sager ta ce.
"Zan wuce gida Ammy bata san na fito ba."

Sager ya ce.
"Mu je in taka miki."

Suna fita gurin jiri ya kwashi Ma'eeshat ta zube Sager ya yi saurin riƙota, ta faɗa a jikin shi, ciki ya shiga da ita daman ya kama ɗaki Sager ya yi wa Ma'eeshat fyade ya gudu ya barta.

Sanyin asuba ya tashe ta Ma'eeshat ta fara dube dube, bata iya fahimtar abin da ya faru da ita ba sai da ta yunƙura zata ta shi ta ji wani irin zafi ya ratsata har ƙwaƙwalwar kanta Ma'eeshat ta runtse ido.
ta ce.
"Innalillahi wa'inna ilaihir raji'un Allahumma ajirni fi musibati."

Ma'eeshat sai da ta yi kusan 30 minutes sannan ta yunƙura ta tashi ta na tafe tana hawaye, ta ɗau jakarta data gani a gefe ta fita tana tafe tana hutawa.

A haka ta ƙarika bakin titi ta hau mashing ya kai ta har ƙofar gida, bata tsaya bawa mai mashin kuɗi ba ta shige gida karo su ka yi da Abdullahi zai fito,

Abdullahi har zai bita cikin gidan ya hango mai mashin a ƙofar gida yaje ya sallame shi, ya shigo gidan.

Ma'eeshat tana shiga gidan ɗakin su ta shige Ammy tana ɗaki bata san ta dawo ba, sai da Abdullahi ya shigo ya gaya mata Ma'eeshat ta dawo.

Ammy hankali tashe ta fita Abdullahi yabi bayanta Ammy ta tsare Ma'eeshat da tambayar inda ta kwana.
   Ma'eeshat kuka take yi taƙi magana juyin duniya taki cewa komai Ammy ta ce.
"Idan Munnir ya zo kya faɗa mishi in da kika kwana."

Bayan sun fita bada jimawa zazzaɓi ya rufeta Rufaida ta shigo ɗakin daman bata gidan, har zuwa lokacin Ma'eeshat kuka ta keyi Rufaida ta ɗaura ruwan zafi ta kai mata toilet.

Ma'eeshat tana tsoran Ammy ta ga yanda take tafiya sai ta yi dubaran miƙewa ta faɗi, Rufaida ta kamata suka fita Ammy dake zaune a tsakar gidan ta ce hankali tashe.
"Maiyasa za ki riƙo ta haka.?"

Rufaida ta ce.
"Jiri take gani domin har faɗuwa sai da ta yi."

Ammy ba dan ta yarda ba ta yi shiru zuwa yamma zazzaɓi mai zafi ya rufe Ma'eeshat, Ammy hankalinta yaƙi kwanciya da ciwon amman ta yi shiru tana addu'a.

Bayan wata biyar Ma'eeshat ta yi sanyi ko magana bata cika yi ba kuma har lokacin babu labarin Sager, Ammy tana ta murna Allah ya shirya mata ƴarta.

A cikin wannan halin Ma'eeshat ta fara ciwo kamar zata mutu, sun je chemist har sun gaji amman ciwo gaba yake yi yayan Ammy ya aiko mata da dubu 10k zakkah.

Washe gari Ammy ta kai Ma'eeshat hospital doctor ya yi gwaje gwaje 40 minutes ya kira su doctor ya kalli Ammy ya ce.
"Hajiya ina tayaki murna."

Ammy cike da mamaki ta ke kallon doctor Ma'eeshat ta sunkuyar da kai ƙasa domin ta jima da fahimtar ciki ne ajikin ta.

Doctor ya ce.
"Hajiya Ƴ'arki na ɗauke da juna biyu."

Ammy ta katse shi ta hanyar fincikan hannun Ma'eeshat suka fita, sai da su kaje hospital's uku duk results ɗin iri ɗaya Ammy hankali tashe ta nufo gida.

Tana zuwa ta kira Alhaji Rabi'u wanda yaran ke cewa Abby yana ɗagawa ta ce.
"Burinka ya cika ka lalata rayuwar ƴarka da kanka."

Ammy tana gama faɗar hakan ta rushe da kuka ta yanke wayar Abby hankalin shi ya tashi domin tsawon lokacin nan bai taɓa jin ta a wannan yanayin ba.

Abby ya kira Munnir ya ce.
"Lafiya mai ke faruwa a gida."

Munnir cike da takaicin mahaifin nasu ya ce.
"Ina kasuwa ban san abin da ya faru ba."

Abby ya ce.
"To ka je gida ka duba ko lafiya, duk abin da ke faruwa ka kirani ka gaya mun."

Daga haka Abby ya yanke wayarshi Munnir ya tafi gida.

Ammy tana yanke wayar ta rufe Ma'eeshat da duka tana dukanta tana kuka Rufaida ta shigo ɗakin ta na bawa Ammy haƙuri amman idanunta ya rufe Ammy dukan Ma'eeshat take tako ina, Rufaida ta saka ihu ganin Ma'eeshat bata motsi ga jini yana fita ta ƙasanta.

Munnir ya shiga ɗakin Ammy abin da ya gani ya ɗaga mishi hankali Ma'eeshat kwance cikin jini, Ammy na gefenta tana kuka wayar shi tayi ringin ya ɗauka zai sa a silent ya ɗaga wayar batare daya lura ba, ya mayar da wayar aljihun gaban riga.

Rufaida ta tawo da gudu ta faɗa jikin Munnir tana kuka ta ce.
"Ya Munnir Ammy ta kashe Ma'eeshat kala ka gani bata motsi ga jini yana bin jikinta."

Wannan maganar da ta faɗa a kunnen Abby daya kira Munnir ya ji yanda ake ciki.

Abdullahi ya shigo ya same su a haka Munnir ya ƙame a gurin ga Rufaida na kuka a jikin shi, Abdullahi ya ce.
"Innalillahi wa'inna ilaihir raji'un, kuna ganin tana zubar da jini amman kun kasa kai ta hospital."

Ammy ta kalle shi da jajayen idanu ta ce.
"Kar wanda ya kuskura ya taɓa ta, gwara ta mutu a haka."

Abby ya yanke wayarshi ya tawo in da ya sauka ya dau jakan shi ya nufo kano.

Abdullahi ya taɓa Munnir ya ce.
"Ya Munnir dan Allah kai wani abu kafin mu rasata."

Ganin Ya Munnir bai da niyyar motsawa Abdullahi ya nufi gurin da Ma'eeshat ke kwance, ya ɗauketa ya fita da ita duk kiran da Ammy take masa bai jita ba, ka san cewar hankalin shi baya gurin. 

Hospital ya kai ta suka shiga da ita emergency Doctor ya yi kusan 1 hours kafin ya fito daga ɗakin ya na share zufa.

Doctor ya kalli Abdullahi ya ce.
" Biyo ni office ɗina."

Bayan sun shiga office ɗin Doctor ya cire glass ɗin idon shi ya ce.
"Mara lafiyar ku na cikin mummunar ya na yi."

Abdullahi ya ce.
"Innalillahi wa'inna ilaihir raji'un."

Doctor ya ce.
"Mun yi nasarar tsaida jinin dake fita a jikin ta, kuma alhamdulellahi cikinta ya na cikin ƙoshin lafiya."

Abdullahi bai gane abin da Doctor ke nufi ba, Abdullahi ya ce. 
"Zan iya shiga in ganta.?"

Doctor ya ce.
"A'a  ta na buƙatar hutu."


Doctor ya miƙawa Abdullahi takarda ya ce.
"Kaje waje ka biya kuɗi."

Abdullahi ya karɓi takardar ya fita, kai tsaye gida ya nufa domin bai da ko biyar.


A ƙofar gida ya samu Ya Munnir Abdullahi ya yi kamar zai shige gida da sauri Ya Munnir ya ce.
"Wani hospital ka kai ta.?"

Abdullahi cike da jin haushinsa ya miƙa masa takardar da Doctor ya ba shi.


Abdullahi ya na jin haushin Ya Munnir ne saboda yaƙi kai Ma'eeshat hospital, Ya Munnir ya karɓi takardar ya ce.
"Amman jikin nata da sauƙi sosai.?"


Abdullahi ya faɗa masa yanda suka yi da Doctor, Ya Munnir ya yi shiru ya na tunanin abin da ya faru bayan Abdullahi ya fita da Ma'eeshat.


Abdullahi ya na fita Ammy ta riƙo Ya Munnir ta fashe da kuka ta ce.
"Dan Allah ka ce mishi kar ya kai ta hospital."

Ya Munnir da ƙyar ya shawo kan Ammy ta yi shiru, Rufaida ta gyara gurin da jini ya ɓata.

Ya Munnir ya fito tsakar gida ya na tambayar Rufaida abin da ya faru, Ammy ta na ganin sun fita ta kulle ɗakin ta ciki ta zauna ta na cigaba da kuka.


Juyin duniya Ammy taƙi buɗe ƙofar Rufaida ɗakin su ta shiga bayan ta yi alwala ta ɗau Qur'ani, Ya Munnir kuma ya fita waje.


Abdullahi ya taɓa shi Ya Munnir ya ce.
"Muje ka kai ni hospital ina da kuɗi a jikina."

Abdullahi ya shiga gida ya kira Rufaida suka fito, Ammy har lokacin bata buɗe ƙofar ɗakin ta ba.


Kwanan Ma'eeshat biyu a hospital kuma har lokacin Ammy taƙi magana da kowa, Rufaida ta yi jinyar Ma'eeshat har a ka sallamota, ranar da a ka sallamota Abby ya dawo shine har suka yi wannan hatsaniyar ita da Abby.

Cigaban Labari,

Ma'eeshat har a ka yi sallahr azahar ta na zaune a gurin ta na kuka Rufaida ta shigo gidan da sallama, idonta ya sauka a kan Ma'eeshat dake zaune a tsakar gida ta na kuka.


Rufaida cike da tausayawa ta kama hannun Ma'eeshat suka shiga ciki, bayan sun yi sallah Rufaida ta ce.
"Dan Allah ki kwantar da hankalinki kar wani ciwon ya kamaki."


Har lokacin Rufaida da Abdullahi basu san abin da yake faruwa ba, Ya Munnir ne kawai ya san komai.


Ma'eeshat ta kalli Rufaida ta ce.
"Sister ciki fa nake dashi a jikina."


Rufaida ta ce.
"Kowa ma ya na da ciki a jikin shi, dan Allah ki bar kukan haka."


Ma'eeshat ta riƙo hannun Rufaida ta ce.
"Cikin haihuwa nake nufi."


Rufaida ta ƙwace hannunta ta ce.
"Gaskiya na yarda kina shaye shaye Ma'eeshat, amman idan ba shaye shaye kike ba mai ya kawo wannan tatsuniyar.?"


Ma'eeshat ta riƙo hannun Rufaida ta ce.
"Sis ƙanwarki taja muku abin kunya, a gari ƙanwarki ta rushe farin cikin iyayenta."


Rufaida ta ƙwace hannunta zata fita, Ma'eeshat ta ce.
"Ammy ta guje mu saboda abin kunyar da na aikata."



Rufaida ta girgiza Ma'eeshat ta ce.
"Sis dan Allah ki dawo cikin hayyacin ki."


Ma'eeshat ta zaunar da Rufaida ta faɗa mata komai da komai, Rufaida ta tashi ta na ja baya Ma'eeshat ta ce.
"Kema gudu na za ki yi sis."


Rufaida ta fashe da kuka ta ce.
"Wallahi ƙarya kike wannan maganar ba gaskiya bane."


Suna cikin haka Ya Munnir ya yi sallama da sauri Rufaida ta riƙe hannunshi ta na kuka ta ce.
"Ya Munnir Ma'eeshat ta haukace."


Ya Munnir ya zaunar da ita ya ɗibo ruwa ya miƙawa Ma'eeshat ya ce.
"Amman kin san kina da lalura koh.?"

Ma'eeshat ta amsa ruwan ta sha Rufaida ta amsa cup ɗin ta shanye raguwan ruwan ciki, Abdullahi ya shigo ya ce.
" Ina ta sallama gidan shiru."


Abdullahi ya zauna Ma'eeshat ta matsa kusa dashi ta kwantar da kanta a jikin shi ta fashe da kuka, Ya Munnir sai da ya yi hawaye saboda tausayin rayuwar da zata fuskanta, gashi tun ba a'je ko ina ba mahaifiyar da ta raine su ta tafi ta barsu.


Kamar yanda Ma'eeshat ta faɗawa Rufaida haka ta ƙara mai mai tawa Abdullahi da sauri ya ɗago kanta ya ce.
"Wannan maganar ba gaskiya bane wallahi, domin na san duk rashin jin ƙanwata baza ta aikata hakan ba."


Suka haɗu su 3 suna ta kuka Ya Munnir ya na zaune ya rasa wanda zai fara rarrashi, Abby ya shigo da sallama ɗakin.


Ganin halin da suke ciki ya kalli Ya Munnir ya ce.
"Amman wallahi an yi babban banza, saboda sakarci irin naka shine zaka tara su kuna kuka."

Ya Munnir bai san cewa kuka yake ba sai da ya ji faɗar Abby ya taɓa fuskanshi, ya ji fuskan ta jiƙe da hawaye Abby ya kalle su ya ce.
"Ina so ku saurari abin da zan gaya muku."


Dukkansu suka maida hankalinsu kan Abby, suna jiran abin da zai ce.

Abby ya ce.
" Na yanke shawaran Ma'eeshat zata koma ƙauye, gurin Inno ta yi rainon cikinta a can."

Ma'eeshat ta runtse ido ta na tunanin jarabar tsohuwar, sam Inno bata da kirki ga son kai gashi duk cikin su ta tsani Ma'eeshat.


Abby ya ce.
"Anjima zan je gurin Ammyn ku in dawo da ita."


Daga haka Abby ya kalli Abdullahi ya ce.
"Zo muje ka amso cefane."


Bayan fitan Abby Ya Munnir ya yi musu nasiha mai ratsa zuciya sannan ya fita, bayan fitan shi Rufaida ta fara jifan Ma'eeshat da wani irin kallo mai cike da tsana.

Rufaida ta fita ɗakin Ma'eeshat ta ci gaba da kuka, har lokacin da Abdullahi ya kawo cefane.

Abdullahi ya kira Rufaida a tsakar gida ya ce.
"Ke da za ki rarrasheta ta yi shiru, shine ki ka fita ki ka  zauna a tsakar gida."

Rufaida ta karɓi cefanen ba tare da ta ce komai ba, Abdullahi ya rarrashi Ma'eeshat har ta yi shiru.

Bayan fitan Abdullahi Ma'eeshat ta fita tsakar gida ta zauna kusa da Rufaida dake yanka albasa, ta ce.
"Kawo in gyara miki."

Rufaida ta tashi ta koma bakin kitchen ta zauna, Ma'eeshat ta share hawayen fuskanta.

Har zuwa lokacin da Rufaida ta gama girki Ma'eeshat na zaune ta na yiwa Rufaida magana, amman Rufaida ta yi kamar ba da ita take magana ba.

Har dare Ma'eeshat ba ta ci abinci ba Rufaida ta zuba mata abinci ta aje a gabanta, Ma'eeshat ko kallon abincin ba ta yi ba.

Rufaida ko a jikin ta bayan ta gama ayyukan gida ta kwanta, Ma'eeshat sallah kawai ke tayar da ita a gurin.

Ya Munnir ya dawo gida shi da Abdullahi bayan sun yi sallah, suka shimfiɗa tabarma suka zauna Ma'eeshat na tsakiyar su.

Ya Munnir ya buɗe abincin yaga ko taɓawa ba ta yi ba.

Abdullahi ya mayar da abincin kitchen ya ɗauko babban plate ya zubo wani abincin, Ya Munnir ya din ga bawa Ma'eeshat abinci a baki, idan Ya Munnir ya ba ta spoon ɗaya Abdullahi ya ba ta spoon ɗaya.

Sai da suka tabbatar da sun cika mata ciki sannan suka rabu da ita, Rufaida na kwance a ɗaki ta na karatu.

Bayan sallahr magrib Abby ya tafi gidan su Ammy sun gaisa da ƴan uwan Ammy kafin su fita.

Ammy ta yi sallama ta shigo ta gaishe da Abby ta naimi gurin zama ta zauna.

Abby ya ce.
"Gidan babu daɗi da bakya nan."

Ammy ta yi murmushi Abby ya ce.
"Dan Allah ki mance da abin da ya faru ki dawo ki zauna cikin ƴaƴanki."

Ammy ta yi murmushin da yafi kuka ciwo ta ce.
"Bayan ka rushe farin cikin gidanka, mai ya yi saura.?"

Abby ya ce.
"Dan Allah ki taimaka ki dawo cikin gidanki."

Ammy ta ce.
"Gaskiyar magana ko zan koma gidanka sai dai a zubar da cikin jikin Ma'eeshat, domin ba zan iya da wannan abin kunyar ba."

Abby ya ce.
"Ki kwantar da hankalinki in dai Ma'eeshat ce, zan tura ta gurin Inno ta je ta yi rainon cikin a can."

Ammy ta ce.
"Ka na nufin ka amshi cikin da baya
da uba.?"

Abby ya ce.
"Duk yanda ƙaddara tazo dole zamu karɓeta, mu yi haƙuri sannan mu yi addu'a."

Ammy ta fashe da kuka ta ce.
"Wannan ba ƙaddara bace wallahi, son zuciyarku ne kai da ita."

Abby ya share hawayen da ya zubo mishi ya ce.
"Tabbas na tafka babban kuskuren da ban san yanda zan gyara shi ba."

Ammy ta ce.
"Ba zan koma gidanka ba in dai Ma'eeshat na zaune da wannan cikin a jikinta."

Abby ya ce.
"Dan Allah ki bani damar gyara kuskure na."

Ammy ta ce.
"Ka zaɓa tsakanin nida cikin dake jikin Ma'eeshat, amman ba zanyi rainon cikin shege ba."

Abby ya ce.
"Na aikata kuskure a baya yanzu kuma ba zan ƙara aikata wani kuskuren ba, abin da ki ke so kisan kai ne kuma ba zan iya aikatawa ba."

Ammy ta ce.
"Shike nan tunda ka zaɓi cikin shege a kan matarka ta sunna."

Daga haka Ammy ta fita Abby ko sallama bai tsaya yiwa ƴan uwan Ammy ba ya nufo gida hankali tashe.

Suna zaune a tsakar Abby ya yi sallama ya shige ɗakin shi, ganin halin da ya shigo yasa Ya Munnir da Abdullahi suka bishi a baya.

Kuka suka samu Abby ya nayi Ya Munnir ya zauna Abdullahi shima ya zauna, suka saka mahaifin nasu a tsakiya.

Suka rarrashi Abby har sai da ya yi shiru sannan ya fara basu labarin abin da ya faru, zuwanshi gurin Ammy.

Dukkanin su sun shiga tashin hankali matuƙa, Rufaida dake laɓe a bakin ƙofa ta yi sallama ta shigo.

Kai tsaye gurin Abby ta nufa ta ce.
"Dan Allah ka yarda a zubar da cikin nan, ka taimaka mana kar mu rasa Ammy."

Ma'eeshat ta yi sallama ta shigo Ya Munnir ya zaunar da ita a kusa dashi, Rufaida ta riƙo hannun Ma'eeshat ta ce.
"Dan Allah ki taimaka mana a zubar da cikin nan."

Ma'eeshat ta fashe da kuka ta na ƙan ƙame Ya Munnir, Rufaida ta fashe da kuka ta ce.
"Dan Allah Ma'eeshat ki tausaya mana."

Ya Munnir ya dakawa Rufaida tsawa ganin numfashin Ma'eeshat ya fara yin sama sama.

Da sauri Abby ya nufi gurin Ma'eeshat ya na jijjigata, Ma'eeshat har ta suma a jikin Ya Munnir.

Ruwa Abdullahi ya ɗibo ya yayyafa mata Abby ya ɗaura kanta a jikin shi ya ce.
"Dan Allah Ma'eeshat ki tashi."

Abby ya kalli Rufaida ya ce.
"Daga yau kar wanda yaƙara maganar cikin nan."

Rufaida ta ce.
"Abby ka na nufin Ammy ba za ta dawo ba.?"

Ya Munnir ya ce.
"Wallahi ki ka ƙara magana sai na mareki."

Rufaida ta kalli Ya Munnir ta ce.
"Saboda cikin shege zaka mare ni.?"


Abby ya dafa kan shi ya ce.
"Innalillahi wa'inna ilaihir raji'un."

Rufaida ta kalli Abby ta ce.
"Dan Allah Abby kar kasa damuwa a ranka."

Abdullahi da bai ce komai ba ya ce.
"Rufaida zoki tafi ɗakin ku."

Rufaida ta yi murmushi ta ce.
"Na fahimci kuna goyan bayan Ma'eeshat."

Abdullahi ya kama hannunta ya fita da ita waje, Ya Munnir ya kalli Ma'eeshat dake jikin Abby ta na hawaye ya ce.
"Kowani bawa da irin ƙaddarar sa, kuma bawa baya taɓa gujewa ƙaddararsa, dan Allah ki cire damuwar komai a ranki."

Ma'eeshat ta ce.
"Ya Munnir na zama annoba acikin a halina, na tarwatsa farin cikin iyaye na dana ƴan uwana."

Abby ya shafa kanta ya ce.
"Ba laifinki bane Ma'eeshat, laifin mahaifin daya kasa tsayawa ya kula da amanar da aka bashi ne, laifin mahaifin da ya zubar da iyalanshi ne ya tafi ya barsu ba tare da ya waiwaye su ba."

Ya Munnir ya share hawayen fuskanshi ya ce.
"Dan Allah Abby ka daina kuka, domin yanzu kaine ƙarfin gwiwar mu, idan muka yi kuka kaima ka yi kuka wazai rarrashe mu.?"

Abby ya share hawayen fuskanshi ya ɗaga Ma'eeshat ya fita, ɗakin su ya shiga Rufaida na kwance a saman guntun katifar da suke bacci ta na kuka Abdullahi na rarrashin ta.

Abby ya dafa kan Rufaida ya ce.
" Dan Allah ku yafe min."

Ma'eeshat ta fashe da kuka Abdullahi ya ce.
"Abby hakan ba laifinka bane ƙaddarar Ma'eeshat ce tazo a haka."

Rufaida ta ce.
"Abby ban taɓa kallonka a matsayin mai laifi ba, sai dai tambaya ɗaya nake dakonta tsawon lokaci."

Abby ya ce.
"In sha Allah zan ba ki amsa."

Rufaida za ta yi magana kenan Ya Munnir da ke tsaye a bakin ƙofa ya ce.
"Kar ki kuskura in ƙara jin muryanki a gurin nan."

Abby ya ce.
"Barta ta yi tambayarta."

Ya Munnir ya ce.
"Na san wani shirmen za ta tambaya."

Abby ya ce.
"Kar kiji komai ki yiwa mahaifinki tambayar, da ki ka jima kina dakonta."

Rufaida ta rintse ido ta ce.
"Dan Allah Abby kai ne mahaifinmu.?"

Ya Munnir ya yi tsaki Abdullahi ya ce.
"Wannan wani irin tambaya ne? kina cikin hankalinki kuwa.?"

Abby ya share hawayen fuskanshi ya kalli yaran gaba ɗaya ya ce.
"Daman na San wata rana dole ɗayanku ya yi mun wannan tambayar."

Ya Munnir ya kama hannun Abby ya ce.
"Muje ka kwanta ka huta."

Abby ya ce.
"Rufaida ni ne mahaifinku na gaskiya, kuma wallahi ina ƙaunarku da dukkanin zuciyata."

Rufaida ta fashe da kuka Ya Munnir ya yi saurin janye Abby suka fita Abdullahi ya bi bayan su.

Rufaida ta kalli Ma'eeshat cike da tsana ta ce.
"Yanzu dawowar Ammy ya na hannunki."

Ma'eeshat ta ce.
"Dan Allah sister ki fahimce ni wallahi ba zan iya zubar da cikin nan ba."

Rufaida ta ce.
"Kin yarda ki rayu babu ƴanci? 
Kin yarda ki rayu babu kima?
Kin yarda ki rayu babu mai miki kallon mutumiyar arziki?
Kin yarda ki haifi yaron da baya da uba.?"

Ma'eeshat ta toshe kuninta ta ce.
"Dan Allah ki bar faɗan haka."

Rufaida ta ce.
Kin cuce mu kin cutar da rayuwar mu."

Ma'eeshat ta riƙo hannun Rufaida ta ce.
"Dan Allah ku bani damar gyara kuskure na."

Rufaida ta ƙwace hannunta ta ce.
"Karki ƙara ta ɓani da ƙazamin hannunki."

Ma'eeshat ta yi murmushi ta ce.
"Na yarda na amince zan jure duk wani tsanani da zan shiga in dai a kan in zubar da cikin nan ne."

Rufaida ta ce.
"Ai ko za ki sha mamaki na rantse da Allah, mu zuba mu gani a cikin gidan nan."

Ma'eeshat ta ƙara riƙo hannun Rufaida a karo na biyu, Rufaida ta ɗaga hannu ta wanke fuskan Ma'eeshat da mari, ta ce daga rana mai kamar ta yau karki ƙara taɓani.


Ma'eeshat ta dafe fuskanta cike da mamaki ta ke kallon Rufaida.

Rufaida ta ɗau pillow ta shimfiɗa ƙaramar tabarma ta kwanta.

Ma'eeshat na zaune a gurin bata motsa ba har 3:00am na dare.

Alwala ta yi ta fara jero nafiloli har a ka kira sallahr asuba.


Duk ayyukan gidan Ma'eeshat ke yi Rufaida ta fita sabgarta, kuma har lokacin Ammy bata amince za ta dawo ba.

Abby ya mayar da Abdullahi makaranta Ya Munnir ma yanzu nauyi ya ragu a kanshi, yanzu haka ya na ci gaba da karatun shi.


Rufaida ta je cefane ta tsaya gurin mai kayan miya ta ji suna zan cen Ma'eeshat.

Su biyu ne ke zaune suna siyar da kayan miya, da Lawali da Audu.

"Ka ji abin da ya faru da ƴar gidan Rabi'u.?" Cewar Lawali. 

Audu.
"Ba ni labari dan Allah."

Lawali
"Na ji an ce ta yi cikin shege."


"Subhanallahi amman gaskiya Rabi'u ya cutar da iyalanshi." Cewar Audu 

Lawali.
"Na ji an ce mahaifiyarta ta bar gidan."

Da sauri Rufaida ta bar gurin ta nufi gida fuska duk ya jiƙe da hawaye, duk da cewar ta ɗaura liƙaf amman kafin ta ƙarika gida liƙaf ɗin ya jiƙe da hawaye.

Rufaida ta samu Ma'eeshat zaune a tsakar gida ita kaɗai ce Ya Munnir ya na kasuwa, Abdullahi ya na makaranta Abby kuma ya na kasuwa.

Rufaida ta duƙa a gaban Ma'eeshat ta ce.
"Ki dubi girman Allah ki bari a zubar da cikin nan."

Ma'eeshat ta fashe da kuka.
"Kunnuwa na ba za su iya ci gaba da sauraron abin da jama'a ke faɗa a kan ki ba." Cewar Rufaida.

Ma'eeshat.
"Na aikata kuskure na saɓawa ubangiji, yanzu kuma kuna son in ƙara aikata wani kuskuren.?"

Rufaida.
"Samun zaman lafiyarki shi ne zubar da cikin nan."


"Kisan kai zan aikata bayan laifin zina ga laifin kisan kai, abin sai ya yi mun yawa, dan Allah ki fahimce ni wallahi koda cikin nan zai yi ajalina na amince ya zo duniya." Cewar Ma'eeshat.

Rufaida ta ce.
"Haka ki ka ce koh.?"

Ma'eeshat.
"A matsayinki na ƴar uwata idan ki ka ƙyamace ni, ba zan ji haushi ba amman dan Allah ki tausaya mun."


"Ki rubuta ki aje in dai ina raye sai na yi sanadin zubar da cikin nan, idan bake ba da bakya da hankali, wa zai so ɗan shege wake alfahari da haihuwar shege, sai ke da ki ka rasa mai gaya miki gaskiya." Cewar Rufaida 

Ma'eeshat ta yi banza da ita Rufaida ta watsa mata kuɗin cefanen, ta ce.
"Kije ki yi cefane domin ni ba baiwarki ba ce."

Daga haka Rufaida ta shige ɗaki Ma'eeshat ta share hawayen fuskanta, ta fita liƙaf ɗin Rufaida ta ɗauka a ɓoye ta ɗaura.

Ma'eeshat ta je ta yi cefane ta kawo.
"Ai daga yau girkin gidan nan ya dawo hannunki." Cewar Rufaida.

Ma'eeshat ta yi girki ta zuba a ƙaton flas har zuwa lokacin da Ya Munnir ya dawo aiki.

Tun daga lokacin Ma'eeshat ta shiga tsanani bata samun jin daɗi, sai idan Abby ya dawo ko kuma Ya Munnir.

Rufaida ta roƙi Abby ya barta ta je gurin Ammy, da ƙyar ya barta shima sai da Ya Munnir ya sa baki.

Rufaida ta gaya wa Ammy yanda ake ciki Ammy ta yi baƙin ciki da ta ji cewar Ma'eeshat ta yarda ta haifi cikin jikinta.

Lokacin da Rufaida za ta dawo gida Ammy ta bata wani magani ta ce.
"Ki tabbatar kin zuba mata a cikin abinci, ko kuma abin sha."

Rufaida cike da tsoro ta ce.
"Idan Ya Munnir ya sa ni kin san ba zai taɓa ƙyaleni ba."

Ammy ta.
"Koda kin zuba mata maganin babu wanda zai zarge ki, domin ba maganin hospital ba ne."

Rufaida ta yi shiru Ammy ta dafa ta.
"Koda sun kai ta hospital ba za su ga komai ba, domin wannan maganin ba na hospital bane." Cewar Ammy.

Da ƙyar Rufaida ta amsa.

     Kwana biyu da zuwanta gurin Ammy ta fara zama kusa da Ma'eeshat, har fira take janta da shi.

Ma'eeshat ba ta yarda da Rufaida ba domin tun da taje gurin Ammy ta san akwai magana a ƙasa.

    A hankali Rufaida ta sanja ta dawo mai tausayi da kulawa, Abby ya na ta jin daɗi domin ya na lura da abubuwan da suke faruwa.

Wajen 7 days da zuwan Rufaida gurin Ammy, su na zaune su na fira Mufida ta yi sallama ta shigo.

Mufida suka gaisa da Rufaida daga nan Ma'eeshat ta janye ta suka shige ɗaki.

Mufida ta kalli Ma'eeshat ta ce.
"Naje birthday Sumy banganki ba."

Ma'eeshat.
"Uhmmmm uhmmmm."


"Suna ta ƙorafin number ki baya shiga." Cewar Mufida.

Ma'eeshat ta ce.
"Wallahi sai yanzu na tuna ina da waya."


"Ban gane ba.?" Cewar Mufida fuska cike da mamaki.

Ma'eeshat.
"Na nemi wayar sama da ƙasa ban ganta ba, shi ya sa na fita sabgarta."



Mufida ta kalli Ma'eeshat ta ce.
"Ƙawata kwana biyu kin haɗu da manyan yara kin zubar dani."



Ma'eeshat.
"Wallahi Ba haka bane."


Mufida ta mayar da hankalinta gurin Ma'eeshat ta ce.
"Ƙawata mainene gaskiyar lamarin dake yawo a gari.?"

Ma'eeshat.
"Ban gane ba.?"


Mufida.
"Ko za ki ɓoyewa kowa abin da ya faru dake, ban yi tunanin za ki ɓoyewa Mufida ba."


Ma'eeshat.
"Ban san abin da kike nufi ba."


Mufida.
"Habawa ƙawata karki manta na fiki sanin duniya."

Ma'eeshat.
"Kin ga ban san akan abin da kike magana ba, kuma ki fito fili ki gaya mun kin tsaya kina wani kame kame."

Mufida.
"Labarin cikin jikin ki."

Ma'eeshat ta sha jinin jikinta cike da mamaki ta ce.
"Ciki kuma.?"

Mufida.
"Kar ki raina mun wayyau, mallama bayan kowa ya san abin da ya faru dake."


Ma'eeshat.
"Ikon Allah."


"Shawara na zo in ba ki, domin na ga har yanzu ba ki san rayuwa ba."


Ma'eeshat ta kalli Mufida cike da mamakin kowa ya san halin da take ciki.


Mufida.
"Ki a dana mamakin ki domin kowa ya san halin da ki ke ciki."


Mufida.
"Wallahi ki yi gaggawar zubar da cikin nan, domin haifan sa ba zai haifar miki da ɗa mai ido ba."


Ma'eeshat ta share hawayen da ke zuba a cikin idanunta.
"Tabbas zan yi farin ciki idan cikin nan ya zube da kan shi, amman wallahi ba zan iya zubar da cikin nan ba." Cewar Ma'eeshat.

Mufida.
"Kafin ki yi tunanin haifar cikin da ba ki san waye mahaifinsa ba, ki fara tunanin amsar da za ki bawa yaron idan ya zo duniya."

Ma'eeshat ta fashe da kuka.
"Yanzu ba lokacin kuka bane, lokacin tunani da samowa kai mafita ne." Cewar Mufida 

"Kowani bawa da irin ƙaddarar sa." Cewar Ma'eeshat tana kau da fuskanta.

Mufida.
"Ƙaddara ko san zuciya.?"

Ma'eeshat.
"Har yanzu kun kasa fahimtar gaskiya ta."

Mufida.
"Kafin ki sanar damu gaskiyar, ki fara samun amsoshin daza ki bawa abin da ke cikin ki."

Ma'eeshat.
"Gaskiyar magana ba zan iya zubar da cikin nan ba."

Mufida.
"Mai nene makomar rayuwarki bayan kin haifi abin da ke cikin ki,? Daga lokacin da cikin nan ya zo duniya mai ne sunanki,? Budurwa ko bazawara."

Daga haka Mufida ta miƙe tana cewa.
"Ki yi tunanin kalaman nan ko za ki samu mafita." 

Bayan tafiyar Mufida gaba ɗaya jikin Ma'eeshat ya yi sanyi Rufaida tana lura da ita, kuma duk firan da suka yi a kunnenta domin ta na tsaye ba kin window.

A hankali mutanan unguwa suka san da zan cen cikin Ma'eeshat, wasu suna mata kallon mutumiyar kirki wasu kuma mutumiyar banza, daman rayuwa haka take duk kirkin ka a gurin wasu kai mutumin banza ne.

Ma'eeshat gaba ɗaya ta sauya rayuwarta ta zama shiru shiru, kullum zaka same ta da charbi a hannunta.

Bayan sati 2 da zuwan Mufida Ma'eeshat na zaune a tsakar gida Rufaida ta gama girki, daman Ya Munnir ya bai wa Rufaida kuɗi ta yiwa Ma'eeshat zoɓo.

Rufaida ta zubo musu abincin a babban plate shinkafa da miya da salat, abincin da Ma'eeshat ta fi so.

Suna fara cin abincin Mufida ta shigo da sallama, bayan sun gaisa Rufaida ta shiga kitchen ta ƙaro musu abincin.

Daga nan ta zuba zoɓo a cups 3 ta zuba maganin da Ammy ta bata, ta fita da plate ɗin ta aje ta koma ta ɗauko plate ɗin da ta ɗaura cups ɗin a kai.

Ta aje ma kowa na shi suna cin abincin Mufida na santi, har suka gama cin abinci Ma'eeshat ba ta sha zoɓon ba.

Rufaida ta kwashe kayan ta kai kitchen Ma'eeshat ta ɗau cup ɗin za ta sha, Ya Munnir ya yi sallama ya shigo Rufaida ta harare shi ta kau da kai.

Ya Munnir ya amsa gaisuwar da Mufida ke mishi ya kalli Ma'eeshat ya ce.
"Ya jikin naki.?"

Ma'eeshat ta duƙar da kai Ya Munnir ya kalli Rufaida.

Rufaida ta washe baki ta na mishi sannu da zuwa, Ya Munnir ya shiga ɗaki Ma'eeshat ta ɗau cup ɗin ta kurɓi zoɓon ta aje.

Rufaida ta yi ajiyar zuciya Ma'eeshat ta kalleta, Rufaida ta miƙe ta na cewa.
"Bari in kai mishi abinci kar ya fito."

Mufida suna fira da Ma'eeshat ta na shan zoɓo.

Mufida.
"Har yanzu ba ki ce mun komai ba.?"

Ma'eeshat ta ya mutsa fuska ta ce.
"Bani da abin da zan ce miki ne, shi ya sa kika ga na yi shiru."

Mufida ta yi duk ƙoƙarin da za ta yi ganin Ma'eeshat ta fahimce ta, amman kamar waƙa haka Ma'eeshat ta mayar da kalaman Mufida.

Rufaida bayan ta kai abincin ta dawo suka ci gaba da fira Ma'eeshat ta shanye zoɓon, Rufaida ta ce. 
"Ko in ƙaro miki ne.?"


Ma'eeshat.
"Aa sai dai ko zuwa anjima."


Bayan sallahr la'asar Mufida ta matsawa Ma'eeshat sai da suka lalubo wayarta, Mufida ta ce.
"Bari in zo in tafi gida ina da baƙo."

Ma'eeshat ta fara ya mutsa fuska Ya Munnir da ya fito daga ɗaki ya na shirin fita, ya kalli Ma'eeshat ya ce.
"Lafiya kike.?"

Zuwa lokacin Ma'eeshat ta fara zufa Mufida hankali tashe ta ke tambayarta abin da yake faruwa.

Ma'eeshat ta fashe da kuka ta dafe cikin ta Inno ta yi sallama yaro na biye da kayanta a kai.


Inno ta zabga salati ta na hararan Ma'eeshat dake ta faman kuka, ta sallami yaron ta kalli Ya Munnir dake riƙe da Ma'eeshat.
"Lafiya zaka ƙan ƙameta kamar wata matarka.?" Cewar Inno.

Ihun Ma'eeshat ya dawo da hankalin gurinta jini ne yake fita daga jikinta.


A zabure Ya Munnir ya shaƙe Mufida ya na cewa.
"Mai kika bata.?"

Ya Munnir ya ji firan da Mufida suke yi da Ma'eeshat, Inno ta fara faɗa ta na zagin Ya Munnir.

Abdullahi ya shigo gidan ganin halin da suke ciki ya yi saurin ƙarisawa kai tsaye gurin Ma'eeshat ya nufa, ban da numfashi babu abin da Ma'eeshat ke yi.


Abdullahi ya riƙo hannun Ya Munnir da ƙyar ya sa ki wuyan Mufida, ya duƙa ya ɗauki Ma'eeshat ya yi hanyar waje da ita.

Inno ta tare hanyar ta ce.
"Wallahi babu in da zaka kai ta har sai cikin nan ya zube."


Rufaida ta share hawayen fuskanta sai yanzu take nadamar abin da ta aikata, Abdullahi ya kalli Inno ya ɗuka ya na roƙonta a kan ta bari a kai Ma'eeshat hospital kar ta rasa rayuwar ta.


Inno ta watsa mishi harara ta riƙe ƙugu Mufida na maƙale jikin bango ta na shafa wuya, Ma'eeshat ta ja numfashi ta lumshe idanunta.

Ganin haka Ya Munnir ya ture Inno ya yi waje da ita Mufida ta bishi a baya, Rufaida za ta fita Inno ta riƙo ta.
"Banga in da ake maraba da shege ba sai a gidan Rabi'u."

Abdullahi ya yi waje ya na hararan Inno.
"Ba zan daku ba dan uban mutum sai dai harara daga nesa." Cewar Inno ta na jan hannun Rufaida.


"Yau na zo gidan marowata yanzu ruwan ma da zan sha sai na roƙa." Cewar Inno ta na zabgawa Rufaida harara.


Inno a ɗakin su Ma'eeshat ta sauka Rufaida ta kawo mata abinci da zoɓo, Inno ta baje ta kwashi abinci.


Bayan ta gama cin abincin ta sa Rufaida a gaba suka nufi gurin Ammy.


Da ƙyar Ammy ta amince zata bi Inno su koma gida, shima sai da Inno ta yi mata alƙawarin zubar da cikin Ma'eeshat.


A nan Rufaida ta ba Ammy labarin abin da ya faru, Ammy ta ji babu daɗi kuma ta tausaya wa Ma'eeshat, ta yi addu'ar Allah yasa cikin ya zube.



Bayan Ammy ta yi sallama da brothers ɗin ta Rufaida ta ɗau kayan ta suka tafi, suna tafe Inno na ƙara kwantar mata da hankali.


Ya Munnir bayan ya ture Inno ya na fita ya samu napep, ya na shiga Mufida ta fito da sauri ta faɗa napep ɗin.


Lokacin da Abdullahi ya fito napep ɗin ya kusa fita daga unguwar, mashin ya tara yasa shi yabi bayan napep ɗin.


Su na zuwa hospital Ya Munnir ya ɗau Ma'eeshat ya shiga da ita ya na kiran Doctor, Mufida ta sallami mai napep ɗin ta bi bayan shi,


Da sauri nurses suka karɓi Ma'eeshat aka shiga da ita emergency.


Ya Munnir ya kasa zama yana ta kaiwa da kawowa, Abdullahi ya shigo ya samu guri ya zauna ya zabga ta gumi.

50 minutes Doctor ya fito yana share zufa Ya Munnir ya nufi gurin shi, tun kafin ya yi magana Doctor ya ce.
"Biyo ni office ɗina."

Ya Munnir ya bi shi a baya Abdullahi shima ya bisu.

Doctor ya zauna sannan ya cewa Ya Munnir.
"Mara lafiyar da kuka kawo ta zubar da jini da yawa."

Ya Munnir.
"Amman ya jikin nata.?"

Doctor.
"Sakamakon ta zubar da jini da yawa dole sai an yi mata ƙarin jini."

"Muje a gwada nawa." Cewar Abdullahi 

Ya Munnir.
"Doctor maganar cikin jikin ta.?"

Doctor.
"Zan yi muku bayani da ga baya."

Jini leda ɗaya a ka ɗiba a jikin Ya Munnir Doctor ya ce.
"Dole muna buƙatar jini leda biyu."

Abdullahi ya ɗau wayar Ya Munnir ya kira Abby ya faɗa mishi abin da ya faru.

Abby hankali tashe ya nufo gida yana shigowa idanun shi suka yi tozali da Ammy,  a tsakar gida ita da Inno da Rufaida suna zaune suna fira hankali kwance.

Abby ya yi sallama ya shigo Rufaida ta shige ɗaki, Abby ya gaishe da Inno ya yi mata ya gajiyar hanya.

Ammy ta gaishe da Abby Rufaida ta kawo mishi ruwa ta aje, Inno ta zabga salati ta ce.
"Mutum da gidanshi amman ba za a ba shi abinci ba, sai dai a ba shi ruwa a gantalallen cup."

Rufaida ta turo baki Abby ya yi saurin cewa.
"Sauri na ke zan je hospital."

Inno.
"Gurin wa za kaje.?"

Abby.
"Abdullahi ne ya yi mun waya."

Inno ta yi saurin cewa.
"Cikin ya zube.?"

Abby ya yi ƙasa da kan shi Inno ta yi ƙwafa ta kira Rufaida.
"Zubo mishi abinci." Cewar Inno tana hararanta.

Rufaida ta kawo abinci da zoɓo Abby ya fara tsakalar shi, domin gaba ɗaya hankalin shi na gurin Ma'eeshat, Ammy na zaune a gefe ta yi shiru.

Sai da suka yi sallahr magrib sannan suka tafi hospital ɗin suna tafe Inno tana mita.

Abdullahi ne yazo ya shiga dasu ciki har lokacin Mufida na zaune tana danna waya, Ya Munnir ya na jin gine jikin gado an san jawa Ma'eeshat ɗaki amman Doctor bai ce komai ba kuma ya hana su shiga.

Bayan sun shiga ɗakin Inno ta kalli Ya Munnir ta ce.
"Ashe mara su lafiyar sun ƙara yawa."

Abdullahi.
"Lafiyar shi ƙalau."

Inno ta kalli Abdullahi.
"Ban yi magana da kai ba."

Abdullahi ya kau da kai Doctor ya shigo ya na cewa Ya Munnir.
"Muna da buƙatar jini da gaggawa."

Ya Munnir ya kalli Doctor ya ce.
"A gwada jinin tsowuwar nan ko zai yi dai dai."

Abdullahi ya kasa riƙe dariyar shi Rufaida Mufida har Doctor sai da ya yi dariya.

Inno ta fashe da kuka Abby ya harari Ya Munnir ya ce.
"Na gode."

"Leda nawa kuke buƙata.?" Cewar Abby.

Doctor.
"Daman leda biyu muke buƙata, an samu leda ɗaya a jikin wannan." 
Ya nu na Ya Munnir.

Inno ta zabga salati ta ce.
"Munniru daman jinin ka ka bayar saboda ƙin Allah da ƙin gaskiya."

Ya Munnir ya ɓata rai Inno ta cigaba da mita.

Doctor.
"Muna buƙatar jinin da gaggawa."

Inno.
"Ba za a bayar ba."

Abby ya ce.
"Doctor muje a gwada nawa jinin."

Inno.
"Wallahi Rabi'u ba zaka bayar da jininka ba."

Ya Munnir.
"Doctor idan badamuwa ka ɗibi nawa a ƙara mata."

Inno ta zabga salati ta ce.
"In dai ina gurin nan babu wanda ya isa ya bayar da jinin shi."

Ya Munnir ya yi murmushi bayan ya tuno da wani abu ya kalli Inno.

"Cikin Ma'eeshat ya zube." Cewar Ya Munnir yana kau da kai.

Inno ta kalli Doctor Ya Munnir ya ƙyafta mishi ido, "Da gaske ne cikin ya zube.?" Cewar Inno ta na kallon Doctor.

Doctor ya kaɗa kan shi Inno ta yi ajiyar zuciya ta kalli Abby ta ce.
"Kuje ka bayar da jinin mana ka tsaya ka na kallon mutane."

Abdullahi ya yi murmushi Doctor ya fita Abby ya bi shi a baya.

Bayan fitan su Inno ta fashe da kuka ta na cewa.
"Allah sarki mai sunan aljanu wallahi har ta bani tausayi." Haka ta ke cewa Ma'eeshat mai sunan aljanu.

Ta waiga ta kalli Ya Munnir ta ce.
"Gaskiya idan ni ce ba zan iya bayar da jini na ba, yanda ciwo ya ya waita a duniya."

Mufida ta yi musu sallama ta tafi gida Inno ta bi bayanta da harara.

Bayan an yi sallahr isha'i Doctor ya basu daman shiga su dubo Ma'eeshat, tana kwance tana bacci duk ta yi zuru zuru ta fita hayyacinta.

Ammy jikin ta ya yi sanyi ganin halin da ƴarta ta ke ciki, Ya Munnir ya shafa kan ta ya fita.

Abby ya bishi a baya office ɗin Doctor ya shiga bayan ya yi sallama, Abby ma ya shigo ya zauna Ya Munnir ya na tsaye bai yi tunanin Abby zai biyo shi ba.

Doctor.
"Ya jikin nata.?" Cewar Abby.

Doctor.
"Jikin ta da sauƙi sosai daman jinin da ta rasa ne, kuma yanzu alhamdulillahi za ta iya farfaɗowa ko wani lokaci."

Abby.
"Ya maganar cikin jikin ta.?" Doctor ya kalli Ya Munnir.

Ya Munnir ya yi murmushi, Doctor.
"Cikin jikin ta yana cikin ƙoshin lafiya, babu abin da ya same shi."

Abby ya runtse ido Ya Munnir.
"Amman Doctor mai ya kawo mata wannan zubar da jinin.?"

Doctor.
"Duk iya binciken da muka yi bamu ga komai ba."

Rufaida da zuwanta kenan ba kin ƙofar ta yi ajiyar zuciya ta ce.
"Allah na gode maka."

Har zata bar gurin ta ji Ya Munnir ya na cewa.
"Dan Allah Doctor ku ƙara bincikawa, lallai ina zargin wani abun ta ci."

Doctor.
"In sha Allah zamu ƙara dubawa."

Doctor ya miƙawa Ya Munnir takardar ya ce.
"Ka je ka siyo wannan ka kawo mun."

Da sauri Rufaida ta bar ba kin ƙofar bayan fitan Ya Munnir Abby ya kalli Doctor.
"Yaushe za ka sallameta.?"

Doctor.
"Yanzu ba zan iya cewa komai ba, sai ta farfaɗo munga a yan da ta farka."

Bayan sallahr isha'i suka tafi gida Inno ta kwana da Ma'eeshat, da safe Doctor ya shigo dubata Inno ta Harare shi ta ce.
"Kodai yarinyar nan ta mutu ne kake ɓoyewa.?"

Doctor ya yi murmushi ya gaisheta Inno ta kau da kai.
"Ni ba gaisuwa na tambayeka."

Doctor ya dudduba jikin Ma'eeshat ya cire drip ɗin da ya gama shiga ya ɗaura mata wani.

Inno ta kama baki.
" Wallahi ban yarda da kai ba, ace yarinya tun jiya bata farfaɗo ba amman kunƙi dubata, idan mutuwa ta yi ku bamu gawarta muje gida ayi mata suttura."

Doctor.
"Ki kwantar da hankalinki zata iya farkawa kowani lokaci."

Inno.
"Ka ji dashi."

Bayan sallahr azahar Ma'eeshat ta farka lokacin Ya Munnir ya zo shida Ammy.

Inno ta takira Doctor ya zo ya basu sallama tun da ta farka.

    Doctor ya dubata ya yi mata tambayoyi yana shirin fita Inno.
"Za ka rubuta mana takardar sallamar ne, domin na gaji da kwanan gurin nan."

Ya Munnir.
"Sai jikinta ya warware gaba ɗaya, sannan za a sallameta."

Daga haka ya fita Ammy ta riƙe Ma'eeshat ta kaita toilet, bayan shigar su Mufida ta yi sallama ta gaishe da Inno.

Ammy ta fito daga toilet ɗin Mufida ta gaisheta Ammy ta gyara gadon ta shiga toilet ta riƙo Ma'eeshat suka fito. 

Kai tsaye gadon ta nufa da ita Inno.
"Kar ki kwantar da ita."

Ammy.
"Daman zan jingina mata pillow ne."

Inno ta zabgawa Mufida harara.
"Wannan kuma daga ina?."

Ammy.
"Ƙawar Ma'eeshat ce."

Inno.
"Hmmmmm. "

Mufida ta zauna gefen gadon.
"Ya jikin naki.?"

Inno ta yi karaf.
"Bata fara magana ba."

Ita fa Inno tun da ta ga Mufida ta ji bata kwanta mata a rai ba.

Ammy ta haɗa tea zata bawa Ma'eeshat Inno ta karɓi cup ɗin, ganin haka Mufida ta ta shi a ba kin gadon.

Kwanan Ma'eeshat 5 Doctor ya sallameta shima saboda Inno ta matsa ne.

Komawar su gida da kwana biyu Inno ta samu Ammy a ɗaki bayan sallahr magrib.
"Ina tunanin cikin yarinyar nan bai zube ba." Cewar Inno.

Ammy.
"Kawai na yi shiru ne, amman cikin nan bai fita ba."

Inno.
"Karki nu na musu kin san cikin bai zube ba, domin wannan aikin Munniru ne."

Ammy ta yi murmushin da yafi kuka ciwo ita fa yanzu ta haƙura da batun zubar da cikin nan, domin sai yanzu take nadamar biyewa son zuciyarta, amman wallahi har cikin ran ta bata ƙaunar cikin Ma'eeshat.

Inno ta dafa kafaɗarta.
"Ina ta magana kin yi shiru mai kike tunani."

Ammy.
"Ba komai."

Inno.
"Ki kwantar da hankalinki ni na san matakin da zan ɗauka, domin gaskiya ban shirya karɓar shege a cikin zuri'a ta ba."
"

Ammy.
"Inno kawai mu haƙura mu karɓi ƙaddarar nan, kin ga Ma'eeshat bata son a zubar mata da ciki kuma."

Inno ta yi saurin ka tseta.
"Innalillahi wa'inna ilaihir raji'un yanzu da bakin ki kike wannan maganar?."

Ammy ta share hawayen fuskanta.
"Dan Allah ki fahimce ni ba na ce ina son cikin Ma'eeshat ba ne, kawai dai ban da yanda zan yi ne, wanda muke yi dominta ta ce taji ta gani zata rayu da cikin."

Inno.
"Ma'eeshat ɗin guda nawa take, yarinya ne bata san ciwon kan ta ba."

Ammy.
"Daman ɓacin suna muke gudu kuma hakan ya jima da faruwa, domin labarin cikin yaje har in da ba muyi tunani ba."

Inno ta dafa kafaɗar Ammy.
"Har yanzu muna da sauran lokaci, kuma yarinyar nan mune muka haifeta ba ita ce ta haifemu ba, dolenta ne ta yi mana biyayya in dai tana son ganin dai dai a rayuwar ta."

"Babu biyayya ga abokin halitta domin saɓawa ubangiji, ni nasan har yanzu kuna jin haushin abin da na aikata, dan Allah idan kuka ta shi yanke mun hukunci kuyi mun wanda zan iya ɗauka." Cewar Ma'eeshat tana fashewa da kuka.

Ammy ta tashi ta shige bedroom domin tun da ta dawo ta ƙi cewa Ma'eeshat komai, gaisuwa kawai yake haɗa su.

Inno ta kalli Ma'eeshat.
"Ni fa taurin kan ki har mamaki yake bani, ace yarinya kamar kafuran farko."

Ma'eeshat tana zubar da hawaye.
"Dan Allah ku bar ni in rayu da cikin nan."

Inno ta hankaɗeta ta yi gaba Ma'eeshat ta jima tana kuka, ganin lokacin dawowar Ya Munnir ya yi yasa ta shige ɗaki.

Can ma bata tsiraba domin Inno ta tasa ta a gaba, tun daga lokacin rayuwa ta yiwa Ma'eeshat zafi.

A gurin Ya Munnir da Abby kawai take samun sauƙi, Ammy bata sakin mata fuska Rufaida ma hakan Inno kuma tsakanin su zagi ne.

Inno ta hana Mufida zuwa gidansu ta ce ita ke hurewa Ma'eeshat kunne.

A hankali tunanin Ma'eeshat ya fara san jawa, gaba ɗaya zaman gidan ya isheta neman hanyar da zata fita kawai ta ke yi.

Ma'eeshat ta haƙura da rayuwa acikin a halinta, domin ta san baza su taɓa fahimtar ta ba.

Inno babu irin maganin da bata amso ba amman ciki yaƙi fita, a na cikin haka Inno ta shirya zuwa gida.

Bayan sun yi sallama da Ammy ta ce mata lallai ta kula da Ma'eeshat domin ta ga alamun tana son barin gida.

Ammy hankalinta ya ta shi kuma tun da Inno ta tafi ta dai na bacci, wani lokacin har ɗakin su Ma'eeshat ta ke leƙawa, sai dai ta ganta zaune a kan darduma.

Amman duk da hakan Ammy bata bacci da daddare sai dai da rana.

Ƴan unguwa sai shigowa suke yi kuma duk zuwan da suke basu taɓa samun Ma'eeshat a tsakar gida ba, Ammy bata hulɗa da kowa saboda bata san munafurci.

Tun abin yana damun Ammy ta zuba musu ido, idan sun shigo sai su ce za su wuce ne su ka ce bari su shigo a gaisa.

Satin Inno biyu ta dawo, dawowarta ne ta takawa masu shigowa burki.

Tun da Inno ta dawo Ma'eeshat ta ke taka tsantsan domin ta san tafiyar nan babu alkhairi.

Ma'eeshat ta roƙi Ya Munnir ya siyo mata pure water, yanzu komai na gidan tsoran cin sa ta ke.

Wani lokacin Ma'eeshat da yunwa ta ke kwana, saboda bata yarda da kowa acikin gidan ba, idan ka cire Ya Munnir da Abby ko Abdullahi ba ta sakin jiki da shi sosai.

Cikin dare Ma'eeshat ta ji fitsari ta tashi ta shiga toilet, bayan ta gama har zata fito sai ta leƙa ɗakin daman su na da toilet a cikin ɗakin.

Inno ta gani a kan shimfiɗaarta ta na zuba wani abu, cike da mamaki Ma'eeshat ta yi alwala ta na taɓa ƙofar toilet ɗin Inno ta koma ta kwanta.

Baccin da bata koma ba kenan ta fara nafilfilu, har a kai sallahr asuba.

Kowani dare da irin abin da zata ga Inno na sawa a shimfidarta, kuma tun daga lokacin ta daina bacci.

Cikin Ma'eeshat ya shiga wata biyar idan ka ganta a wannan halin sai ka tausaya mata, har yanzu Inno bata haƙura ba duk da cewar Ammy ta fara sakkowa.

Amman Mufida ko kallon in da Ma'eeshat ta ke bata yi, Ya Munnir baya gari rayuwar ya ƙara yiwa Ma'eeshat tsanani.

Duk da cewar kafin Ya Munnir ya tafi ya gaya mata karta sa damuwa a ranta, kuma duk abin da ta ke buƙata ta kira shi ta faɗa mishi.

Koda ta kira shi bata iya cewa komai sai dai ta ce.
"Daman na kira mu gaisa ne."

Tun da Ya Munnir ya tafi Inno ta ƙara matsawa Ma'eeshat, sai ya zamana idan ba dare ne ya yi ba bata sakewa.

Abby baya zama a gida yana kasuwa gurin sana'ar shi, ko fira suke yi idan Ma'eeshat ta zo gurin shiru suke yi.

Abincin da zata ci ya isheta bata samu gashi Ya Munnir ya kan ɗanyi ƙoƙarin turo mata da kuɗi, amman ko ya tura bata da wanda zai je ya ciro mata.

Inno Ammy Rufaida su na zaune a tsakar gida su na fira, Ma'eeshat da ta tashi daga bacci ta na shirin fitowa ta ji abin da Inno ke cewa.
"Kwanan zan kawo ƙarshen matsalar wancan mai taurin kan."

Ammy jikin ta ya yi amman idan ta yi wa Inno musu ƙarshe abin ya koma kanta.

Rufaida ta washe baki Ammy ta harareta ta shige ɗaki.

Bayan shigan Ammy ɗaki Inno ta kalli Rufaida.
"Wani magani na karɓo kuma shi ba kamar sauran maganin da na saba amsowa bane."

Rufaida.
"Wani irin magani ne.?"

Rufaida su na shiri da Inno saboda ra'ayin su ya zo ɗaya.

Inno.
"Wannan ba sha za ta yi ba, kuma ba a cikin abinci za a zuba ba."

Rufaida ta yi ta yi Inno ta faɗa mata amman Inno taƙi faɗa, abin da Rufaida bata sa ni ba su na cikin maganar ta ga tsayuwar Ma'eeshat, ta jikin labule kuma ta na da tabbacin ta ji abin da suka ce shi ya sa taƙi gayawa Rufaida.

Ma'eeshat ta share hawayen fuskanta ta koma ciki kaya kala biyar ta ɗiba ta zuba a wani jaka ta ɓoye, da ƙudirin duk yanda za a yi yau sai ta bar gidan.

Ma'eeshat bata na son cikin jikinta bane ta na tsoran ta je zubarwa ta mutu a gurin zubar da cikin, ta na kunyar ta fuskanci ubangiji da laifin kisa, domin zubar da ciki kisan kai ne, ga laifin zina a kanta ga laifin kisan kai da kunyar lahira gwara kunyar duniya.

Ma'eeshat ta ci kuka sai da ta ji kanta na ciwo ta yi shiru a haka bacci ya ɗauketa.

Sai azahar ta tashi lokacin an gama abinci duk da cewar abinci da ta fi so a ka dafa amman ko kallo bai isheta ba.

Bayan sallahr la'asar Inno ta shiga barka maƙota ita da Rufaida.


Ammy ta shiga ɗakin su Rufaida hannunta ɗauke da plate ɗin abinci, Ma'eeshat na zaune ta rufe ido ta na jin sallamar Ammy ta buɗe ido cike da mamaki ta ke kallonta.


Ammy ta aje plate ɗin za ta fita Ma'eeshat.
"Daman uwa ta na iya tsanar ƴarta.?"


Ammy ta kasa tafiya ta na tsaye a gurin Ma'eeshat ta rarafo ta riƙe ƙafarta.
"Dan Allah idan kun ta shi zubar da cikin nan ku haɗa mun da guba in sha kowa ya huta, nima in huta da tsana da hanttarar da kuke mun."


Ammy ta riƙo Ma'eeshat ta ce.
"Kaza ta na taka ɗanta ne ba dan ba ta son shi ba."

Ammy ta zauna ta riƙo Ma'eeshat ta kwantar da ita a ƙafanta, ta na shafa kanta Ma'eeshat kuka ta ke yi tun daga zuciyarta.


Ma'eeshat.
"Dan Allah ku ya haƙuri ɓata muku suna da na yi, wallahi ba a san raina ba ne hakan ta faru.


Ammy ta rufe mata baki.
"Na gaza a matsayina na uwa gurin baku tarbiyan da ta da ce daku, ina ta ƙoƙarin ganin na lalubo ta in da na gaza amman har yanzu ban gano komai ba.


Ma'eeshat.
"Ammy kin bamu tarbiyan da ya dace kowace uwa ta bawa ƴaƴanta, mai ya sa Anty Rufaida ba ta yi irin nawa ba?, saboda bata biyewa son zuciyarta ba."


Ammy.
"Wanna ɗin ƙaddarar mu ne gaba ɗaya."


Ma'eeshat.
"Wannan ba ƙaddara bace son zuciya ce, na aikata kuskuren da ya yi mun baƙin fenti, babban damuwata ba iya kai na na yi wa fentin ba har daku, dan Allah Ammy ku taimaka ku yafe mun."

Ammy ta kasa magana saboda kukan da ya ci ƙarfinta.

Ma'eeshat.
"Ban ka san ce yarinya ta gari ba, na kasance mai son zuciyarta fiye da komai, na kasance mai sa iyayenta kuka, na ja muku abin kunyar da zai ta bibiyarku." Da sauri Ammy ta rufe mata baki ta ɗauko plate ɗin abincin ta fara bata.


Ma'eeshat ba dan ta na so ba haka ta dinga karɓan abincin, ta na ji ajikin ta kamar wannan ne daman ƙarshe da ya rage mata a rayuwa.


Sai da Ammy ta tabbatar ta ƙoshi sannan ta ɗau plate ɗin za ta fita Ma'eeshat ta ce.
"Ba ki ce kin yafe mun ba."

Gaban Ammy ya faɗi ta na shirin fita Ma'eeshat ta ƙara cewa.
"Ki roƙar mun gafarar Abby da Rufaida."

Ammy ta sa ki plate ɗin ya faɗi ƙasa ta bi ta kai ta wuce.


Fitan Ammy ba jimawa Inno suka shigo har zuwa lokacin Ma'eeshat bata motsa da ga gurin ba, Rufaida ta kalli plate ɗin da ke fashe ta fara masifa, Rufaida na yi Inno tana ta yata harda dungure wa Ma'eeshat kai.


Ma'eeshat ta gyara gurin ta ɗauko takarda da biro ta yi rubutu mai tsayi, ta aje a gurin kayan Rufaida yanda za ta iya gani. 


Bayan sallahr isha'i Abby na zaune ya na cin abinci, dukkanin su su na waje har da Abdullahi Ma'eeshat ta fito ta zauna kusa da Abby.


Ammy jikin ta yaƙara yin sanyi kowa ya yi mamakin hakan Abdullahi har ya na tsokanarta Abby na tare mata.

Ma'eeshat ta zauna kusa da Abby Abdullahi.
"Lallai yau za ai ruwan sama da ƙanƙara."

Abby.
"Karka takura mun yarinya."

Inno ta yi karaf ta ce.
"Daddawar ɗaka an samu fitowa."


Rufaida ta kwashe da dariya Abby ya ɗibo abincin yana bawa Ma'eeshat a baki, Ma'eeshat ta kalli Inno dake ta faman zabga mata harara.
"Wata rana ba zan ka san ce tare dake ba, ballantana har ki wahalar da idonki gurin hararana."


Abby ya yi murmushi.
"Karki damu Ma'eeshat komai zai dai daita da izinin ubangiji."

Ma'eeshat ta yi murmushi hawaye na zubowa a fuskanta.

"Abby na san na ɓata maka suna a gari kuma duk da hakan baka ƙyamace ni ba, baka sanja mun fuska ba dan Allah ka yafe mun." Cewar Ma'eeshat.


Abby ya dafa kanta ya ce.
"Ba ki yi mun laifin komai ba Ma'eeshat, koda kin yi mun na yafe miki ubangiji ya yafe mana gaba ɗaya."


Ma'eeshat ta kalli Rufaida ta yi mata murmushi.
"Sis dan Allah ki yafe mun."


Rufaida jikinta ya yi sanyi ta kau da kai.
" Saura ni." Cewar Abdullahi yana dariya.

Abby  shima dariyan ya yi.
" Allah ya shiryeka." 

Inno.
"Yau kuma wani sabon salo kika zo dashi.?"


Ma'eeshat.
"Yana da kyau bawa ya dinga neman yafiyar mutane, saboda mutuwa bata ƙwanƙwasa ƙofa idan ta zo."


Inno ta ɓata rai.
"Kyaji da munafurcin ki."

Ammy dai tana zaune ta zubawa Ma'eeshat ido, Abdullahi ya karɓi wayan Abby ya kira Ya Munnir.

Bayan ya ɗaga wayar sun gaisa ya tambaye shi mutanan gida, Ya Munnir ya bukaci ya kaiwa Ma'eeshat wayar.

Abdullahi.
"Ga ta nan a kusa dani tana mana nasiha a kan mutuwa."

Dukkaninsu sai da abin da yafaɗa ya basu dariya, Ma'eeshat ta karɓi wayan suka gaisa.

Sun jima suna fira kafin Inno ta shige ɗaki, Ma'eeshat ta kalli Ammy fuska ɗauke da murmushi ta shige ɗakin su.


Dare ya tsala kowa ya yi bacci Ammy tana kwance a saman darduma sallah ta ke bacci ya ɗauketa.

Ma'eeshat ta ɗau jakan da ta zuba kaya da ATM card ɗin ta da wayarta, ta fito cikin sanɗa ta nufi hanyar zaure.


Ta buɗe gidan a hankali ta janyo ƙofar kamar ba a buɗe ba ta rufe, kukan karnuka kawai kake ji a cikin unguwar.

A dai dai lokacin Ammy ta farka gabanta ta ji ya faɗi ta ɗauro alwala ta leƙa ɗakin su Ma'eeshat, ganin su na bacci ya sa ta koma ɗakin ta ta fara sallah.

Kafin Ma'eeshat ta fita sai da ta samu kaya ta shimfiɗa ta samu zanin gado ta rufe kamar mutum na kwance.


Ma'eeshat gidan su Mufida ta nufa kafin ta ƙarika ta kirata a waya, daman bata da nauyin bacci kira ɗaya ta ɗaga.

Ma'eeshat.
 "Zo ki buɗe mun ina ƙofar gida."


Ma'eeshat na zuwa ta ga gidan a ɓude Mufida na tsaye a zaure, suka shige ciki Mufida ta kulle gidan.


Ɗakin Mufida na can ƙarshen gidan kuma akwai komai na buƙata a ciki, har toilet ɗin ta ya na cikin ɗaki.


Bayan sun shiga cikin ɗaki Ma'eeshat ta zube a saman katifa, Mufida ta buɗe ƙaramin fridge ta ɗauko ruwa ta bata.



Ga dai Ma'eeshat ta bar gida shin a gidan su Mufida za ta cigaba da rayuwa?

Ya makomar cikin jikinta?

Wani irin hali Ammy da Abby da kuma Ya Munnir za su shiga lokacin da suka fahimci Ma'eeshat ba ta gida?

Amsoshin ku na tare da ƴar mutan zazzau.


Yanzu za a fara wasan.

Mallam Musa shine mahaifin Mufida yana sana'ar sai da robobi a kasuwa.

Mallam Musa irin mutanan ne masu maƙon tsiya, duk da cewar yana samu sosai a kasuwa amman baya ɗaukar nauyin gidansa, wani lokacin ma sai ya ce Mufida ta bayar da kuɗin cefane da awo.

Wani lokacin kuma baya basu komai sai ya ce babu kuɗi a lallaɓa rayuwa, shi kuma ya yi order tsire da lemo ya shige ɗaki.

Mahaifiyar Mufida ta rasu tana da shekara 10 a duniya, bayan rasuwar mahaifiyarta Hajiya Asma'u ya auro Lami.

Lami ita ta ci gaba da kulawa da Mufida har ta girma.

Lami irin masifaffun matan nan ne ita ma ba ta cika zama a gida ba, dilalliya ce kuma ƴar masifa ta bugawa a jarida ga son abin duniya.

Yaran Lami uku mace ɗaya maza biyu  Sulaiman da Salisu sai auta Khairat, Mallam Musa duk ya tattara mazan ya kai su almajiranci da sunan karatu.

Mufida ita ce babba tana da shekaru 20 years a duniya, tsakanin Sulaiman da Salisu shekarunsu ɗaya, kafin ta yaye Sulaiman ta haifi Salisu, yanzu haka shekarunsu 15 years Khairat kuma 14, daga nan Lami ta tsaida haihuwar, a cewarta babu amfanin haihuwa babu kulawa.

Da sassafe Lami ta fita Khairat ta shigo ɗakin Mufida, Ma'eeshat na zaune a saman darduma tana karatun Qur'ani.

Mufida na kwance tana bacci Khairat ta zaune kusa da Ma'eeshat.

Wayar Mufida ya fara ring harta yanke  Mufida bata motsa ba, wani kiran ya ƙara shigowa ta miƙe tana zabga tsaki.

Ta dau wayar ba tare da ta duba mai kiran ba ta fara magana.
"Kira da sanyin safiyar nan kamar na ci ban biya ba."

Daga can a ka ce.
"Na tura miki address ki same ni  yanzu."

Aka yanke wayar Mufida ta yi tsaki Khairat ta gaishe ta.

Mufida.
"Kin gama gyaran gidan ne?."

Khairat.
"Eh na gama."

Mufida.
"Mai ya hanaki zuwa makaranta?."

Khairat.
"Ta yi ƙasa da kai."

Mufida ta yi ƙwafa ta ce.
"Bari in je in dawo ki faɗa mun dalilinki, na ƙin zuwa makaranta."

Daga haka ta juye ruwan flas ta shige toilet, tana shiga Khairat ta gyara gadon.

Ma'eeshat ta aje Qur'ani Khairat ta gaishe ta, Ma'eeshat ta karɓi gyaran ɗakin.

Mufida ta fito wanka a gurguje ta shirya, da zata fita ta mikawa Khairat 2k.
"Ki yi cefane."

Khairat.
"Aunty ban karya ba, kuma babu abin dafawa."

Mufida tana tafiya take bata amsa.
"Ku yi breakfast da kuɗin raguwar ku ci abincin rana, zan shigo muku da abincin dare."

Mufida tana kaiwa ba kin kofa ta cewa Ma'eeshat.
"Fitan gaggawane ya kamani dan Allah ki yi haƙuri, ga Khairat nan zata ta ya ki zama idan na dawo za muyi magana."

Daga hakan ta fice.


Abby lokacin da za suje masallaci yaga ƙofar gidan a buɗe, ya yi mamakin hakan kuma yana da tabbacin babu wanda ya fita a cikin yaran, ganin sun makara yasa bai tsaya dogon tunani ba suka tafi masallacin.

Bayan an idar da sallah suka nufo gida cike da zullumi, Abby ɗakin Ammy ya shiga tana zaune tana karatun Qur'ani, ya zauna yana jiran ta idar daga haka bacci ya kwashe shi.

Gari ya yi haske Abby ya yi wanka ya shirya fita kasuwa, su na zaune da Ammy yana breakfast yake tambayarta yaran, kafin Ammy ta bashi amsa Rufaida ta yi sallama a baƙin ƙofa.

Ammy ta bata iznin shigowa Rufaida ta shigo ta duƙa ta gaishe da Abby, sannan ta gaishe da Ammy.

Abby.
"Ina Ma'eeshat?."

Rufaida.
"Tana bacci."

Abby.
"Ta yi sallah?."

Kafin Rufaida ta bashi amsa suka jiyo salatin Inno a tsakar gida, Abdullahi Abby Ammy Rufaida a tare suka fito.

Inno fuska cike da hawaye take zabga salati, Abby cike da tashin hankali ya riƙota ya shiga da ita ɗaki.

Inno ta kalli Abby ta ƙara fashewa da kuka tana cewa.
"Sun sa ce ta."

Abby.
"Dan Allah Inno ki natsu babu wanda suka sa ce."

Ammy.
"Ƙila ko ta yi gamo ne."

Inno ta ƙara fashewa da kuka tana cewa.
"Ni babu wani gamo da na yi."

Abby ya ƙare musu kallo ya tsaida idanunsa a kan Rufaida ya ce.
"Ina Ma'eeshat?."

Kafin Rufaida ta yi magana Inno ta yi karaf.
"Sun sa ce ta."

Hankali tashe Abby ya ƙare ma ɗakin kallo babu Ma'eeshat a ɗakin, Ammy ta matsa ta buɗe toilet ɗin ɗakin ta leƙa babu kowa a ciki.

Ammy ta tsaida idanunta a kan Rufaida.
"Ina Ma'eeshat?."

Cewar Ammy idanunta na zubar da hawaye.

Rufaida jikinta ya yi sanyi ta kalli shimfiɗar Ma'eeshat kamar mutum a kwance.


Ta matsa ta yaye zanin gadon kayane a ka jera a ka rufe da zanin gadon, Rufaida jikinta ya fara rawa ta kalli Abby murya na rawa ta fara magana.
"Wallahi ba laifi na bane." Cewar Rufaida tana fashewa da kuka.


Abdullahi dake bakin ƙofa ya shigo ɗakin ya fara dube dube, babu alamar Ma'eeshat ta kwana a gidan.

Abby jikinsa ya gama mutuwa ya kallesu murya cike da rauni, ya faɗa musu yanda suka ga ƙofar gidan a buɗe.


Ammy ta yi murmushin da yafi kuka ciwo ta kalli Rufaida dake ta faman kuka ta ce.
"Hankalinki ya kwanta ki daina kukan ƙarya, domin babu amfanin kukan naƙi."


Daga haka Ammy ta yi waje tana share hawaye, Abby ya rarrashi Inno da ƙyar ta yi shiru.


Shima yabi bayan Ammy ɗakin ya rage daga Abdullahi sai Rufaida dake kuka Inno na zaune tana hawaye.


Abdullahi gurin kayan Ma'eeshat ya nufa ya gama binciken bai ga komai ba, har ya juya zai fita ya dawo ya nufi gurin kayan Rufaida, yana fara bincike yaga takarda ya faɗo.

Abdullahi ya kalli Rufaida ya ce.
"Wannan takardar fa?."

Rufaida.
"Ban san wanda ya aje ba."


Abdullahi ya buɗe takardar da sauri ya yi hanyar waje yana kiran Abby, Inno da Rufaida suka bishi a baya.

Abby jin kiran da Abdullahi yake mishi ya sa shi fitowa da sauri Ammy ta riga shi fitowa.

Abdullahi ya miƙawa Abby takardar ya ce.
"Ma'eeshat ta rubuta."

Rufaida ta share hawaye ta amshi takardar a hannun Abby ta fara karantawa.

"Amincin Allah da rahamarsa da yardansa su ƙara tabbata a gareku iyayena, na san lokacin da kuke karanta wannan saƙon nawa lokacin na yi nisa daga gida, ban zaɓi barin gida domin in saku acikin damuwa ba, na zaɓi hakan ne domin ku rayu cikin sallama, iyayena dan Allah ku yafe mun a bisa ɓata muku suna da na yi, tabbas na aikata babban kuskuren da har abada ba zai goge ba, Ammy dan Allah kar ki zubar mun da hawaye, domin zafin hawayenki zai iske ni har in da nake, tabbas na yi sa'ar iyaye abin nu nawa amman banyi amfani da damar dana samu ba, ina muku fatan alkhairi ku roƙa mun yafiya a gurin Ya Munnir, zanyi kewarku matuƙa Abby Ammy Rufaida Inno Abdullahi, dan Allah ku yafe mun ɓata muku suna da na yi, Rufaida da  Inno ina ƙaunarku Allah ya sadamu da alkhairansa."

Rufaida na karantawa Inno na zabga salati, Abdullahi sai da ya yi hawaye Rufaida na gama karantawa Ammy ta yanke jiki ta faɗi, da sauri Abby ya taro ta ya na cewa Abdullahi.
"Ɗibo mun ruwa da sauri."

Abdullahi ya ɗibo ruwan ya miƙawa Abby, ganin hankalin Abby baya gurin Rufaida ta amshi ruwan ta shafawa Ammy a fuska, a hankali Ammy ta buɗe idanunta.

Inno ta shiga jera mata sannu Abdullahi ganin Abby ya zubawa guri ɗaya ido ya taɓa mahaifin nasu, Abby ya yi ajiyar zuciya.

Ammy ta kalli Rufaida ta ce .
"Dagaske Ma'eeshat bata gidan nan?." 

Rufaida ta yi ƙasa da kai Inno ta riƙo hannun Ammy ta na rarrashinta.

Gaba ɗaya jikin Ammy yaƙi daɗi karshe dole suka tafi hospital.

Abby zaune a a officer ɗin Doctor Doctor Auwal ya ce.
"Jininta ya hau sosai domin da ba ku yi gaggawar kawo ta ba da an samu matsala."

"Innalillahi wa ina ilaihir raji'un, zan iya shiga in ganta?." Abby ya faɗa cike da tashin hankali.

"Har yanzu bugun zuciyarta bai dai dai ta ba, dan haka bata buƙatar hayaniya a kusa da ita." Cewar Doctor yana miƙawa Abby takarda.

Abby ya karɓa ya fito reception Inno na zaune har yanzu hawaye take yi, Rufaida na jikin ƙofar da Ammy ke kwance.

Abdullahi ya nufo Abby yana tambayar shi abin da Doctor ya gaya mishi.

Abby ya yi murmushin da yafi kuka ciwo ya zauna kusa da Inno ya ce.
"Jikin nata da sauƙi sosai, domin zuwa dare za su iya sallamar mu." Cewar Abby yana kau da fuskan shi daga irin kallon da Inno ke mishi.

Har dare Ammy bata farka ba, Rufaida ta koma gida ta yi musu girki ta kwaso wasu kayan, ta rufo gidan da kwaɗo.

Abby a masallacin hospital ɗin ya kwana shi da Abdullahi, amman bai runtsa ba, kwana ya yi yana kai kukan shi gurin ubangiji.

Rufaida da Inno suka kwana da Ammy.

Kwanan Ammy bakwai a hospital kafin jikinta ya yi kyau Doctor ya basu sallama, kuma ya gargaɗesu akan su dai na gaya mata abin da hankalinta zai tashi, Abby ya hana a gayawa Ya Munnir halin da suke ciki.

Kwanan Ma'eeshat uku a gidan su Mufida, kuma sai a ranar suka samu damar yin magana.

Mufida ta bata shawaran ta koma gida, bai da ce ta bar gida ba domin bata san hannun da zata faɗa ba.

Ma'eeshat ta yi na'am da zan cen Mufida, amman ba har cikin zuciyarta ba, domin ita dai bata ga dalilin da zai sa ta koma gida ba.

Misalin ƙarfe ɗaya na rana.
"Bari in ɗanje kasuwa in dawo, sai muje gidan naku idan akai sallahr la'asar." Cewar Mufida tana ɗaukar jaka.

Ma'eeshat ta yi murmushi. 
"Ki siyo mun tsaraba."

Bayan fitan Mufida Ma'eeshat ta aiki Khairat ta ciro mata kuɗi, Khairat na fita ta haɗa kayan ta guri ɗaya ta zumbula hijjab, ta ɓoye kayan a ciki.

Khairat ta kawo mata kuɗin dubu ashirin ne, daman tana da kuɗi acikin account ɗin, ta mikawa Khairat dubu ɗaya.

Bayan sallahr azahar.
"Idan Mufida ta dawo ki bata wannan."
Ma'eeshat ta miƙa ma Khairat takarda ta fita.

Kai tsaye tasha ta nufa.
"Kaduna Abuja." Cewar wani matashi ya na nufo gurin Ma'eeshat.

"Abuja." Abin da bakin Ma'eeshat ya faɗi ba tare da ta shirya hakan ba.

Matashin ya yi mata jagora zuwa gurin motar da mutum ɗaya suke jira, Ma'eeshat ta shiga bakinta ɗauke da addu'a.

Motar na tashi daga tasha hawaye ya zubo daga fuskan Ma'eeshat, ta fara zan cen zuci.
"Ni dai ban san kowa acikin Abuja ba, hasalima ban taɓa zuwa ba, Allah ka duba lamarina." Ta share hawayen fuskanta tana yin addu'o'i.

Mufida bayan sallahr la'asar ta shigo gida hannunta ɗauke da leda, Khairat na zaune a tsakar gida tana karatu.

"Kira mun Ma'eeshat, na san tana ɗaki." Mufida ta fada tana zama kusa da Khairat.

Khairat ta ce.
"Bata jima da fita ba."

Mufida ta ɗago a razane. "Ki ka ce ta fita?."

"Eh ta fita tun ɗazun, ta ce in ba ki wannan takardar." Khairat ta faɗa tana miƙa mata.

Mufida ta karɓi takardar ta saka a jaka, ta fita cikin sauri.

Kai tsaye tasha ta nufa, ta dinga nu na wa mutane picture ɗin Ma'eeshat, amman babu wanda ya ce ya ganta.

Har ta cire rai ta fara tafiya domin tafiya gida.
"Tabbas ɗazun naga wannan yarinyar ta hau motar Abuja." Wani tsowo ya faɗa yana amsar wayar Mufida.

Tsowon ya ce.
"Motar da ta hau bai jima da tashi ba."

"Dan Allah ko zan samu number driver motan idan babu damuwa." Mufida ta faɗa cike da sa ran da cewa.

Tsowon ya bincika mata kaf tashar amman babu number driver, haka ta koma gida jiki a san ya ye, kuma taƙi buɗe wasiƙar da Ma'eeshat ta bayar a bata.

Mufida ta shiga tashin hankalin da bata taɓa tunanin zata shiga ba, gaba ɗaya ta ɗaura alhakin barin Ma'eeshat gari a kanta, domin da tun farko ta yi ƙoƙarin gayawa ɗaya daga cikin ƴan uwanta da hakan bai faru ba, har rama sai da ta yi saboda fargaba da tashin hankali, babbar damuwarta Ma'eeshat bata san kowa a garin Abuja ba.

Bayan an sallamo Ammy daga hospital, Baba Lami take faɗawa Mufida ciwon Ammy, Mufida ta ƙara shiga cikin tashin hankali, domin ta san ciwon Ammy yana da alaƙa da barin Ma'eeshat gida.

Mufida ta shirya ta nufi gidan su Ma'eeshat domin ta duba Ammy da jiki.

Mufida ta yi sallama tsakar gidan babu kowa, ta nufi ɗakin Ammy bakinta ɗauke da sallama.

Ammy na zaune saman darduma tana karatun Qur'ani, Mufida ta yi sallama ta samu guri ta zauna.

Abdullahi ya yi sallama ya shigo ya aje wani babban jaka ya fita, Ammy ta kalli Mufida bayan ta aje Qur'ani.

Mufida ta yi ƙasa da kai cike da jin kunya, ta gaishe da Ammy tana tambayar jikin ta.
"Jiki da sauƙi ya Maman naku?." Cewar Ammy tana kallon jakan da Abdullahi ya aje.

Sun ɗan taɓa fira duk da cewar ya wanci firan nasiha Ammy take yiwa Mufida.

Mufida na shirin miƙewa Ya Munnir ya yi sallama ya shigo.
"Ga wannan ɗan bala'in ya dawo, Allah ka taimaka mun kar ya manna mun wani sharrin kuma." Cewar Mufida tana share zufa.

"Zuwa babu sanarwa.?" Cewar Ammy tana ɓoye damuwar fuskanta.

Ya Munnir ya zubawa mahaifiyar na shi ido, ta yi rama ta yi baƙi.

Gaisuwar da Mufida ke mishi ya dawo dashi cikin tunanin shi, ya watsa mata harara ya amsa a daƙile.

Mufida ta yi sallama da Ammy ta fita, Ya Munnir ya zauna ya gaishe da Ammy, daga nan suka taɓa fira kafin ya miƙe yana cewa.
"Bari in duba Ma'eeshat."

Bai jira amsar Ammy ba ya fita, ɗakin su Ma'eeshat ya shiga da sallama Rufaida ta amsa gabanta na faɗuwa.

Inno na zaune tana jan carbi, Ya Munnir ya yi dariya ya ce.
"Inno an shiga musulunci."

Inno ta fashe da kuka Rufaida ta gaishe shi, ya amsa yana rarrashin Inno.

Inno sunanta Maryam da mahaifiyar Abby da ita uwarsu ɗaya ubansu ɗaya, mahaifiyar Abby ta rasu da jimawa, Inno tana zaune a  ƙauyen Dawakin tofa na jihar Kano, tana zaune a gidan ɗanta Sallau shi ɗaya ya rage mata a cikin ƴaƴanta, sauran duk sun rasu, Inno irin rigimammun tsofaffin nan ne.

Ya Munnir ya kalli Rufaida ya ce.
"Ina Ma'eeshat.?"

Rufaida ta fara haɗa zufa domin bata san amsar da zata ba shi ba, ya daka mata tsawa.
"Wani irin iskanci ne ina magana kina banza dani, ko ba kiji abin da na faɗa bane.?" Ya Munnir ya faɗa cike da ɓacin rai.

Ammy da ta biyo bayan shi, ta dafa ka faɗar shi ta na cewa.
"Muje ɗaki ina son magana da kai."

Ya Munnir zai ƙara magana Ammy ta girgiza kanta, alamar kar ya ce komai.

Bayan sun shiga ɗaki Ammy ta miƙawa Ya Munnir takardar, ta kau da kanta.

Ya Munnir ya amsa takardar ya karanta, ya ɗago ya kalli Ammy ya ƙara karanta takardar, sai da ya karanta sau biyar, Ammy ta amsa ta ce.
"Ka samu natsuwa a zuciyarka dan Allah, domin yanzu kune ƙwarin gwiwar mu acikin gidan nan."

"Innalillahi wa'ina ilaihir raji'un, da gaskene wannan takardar Ma'eeshat ta rubuta."

Ammy ta gyaɗa kai hawaye ya fara zuba a fuskar Ya Munnir, Ammy ta shiga ta shin hankali matuƙa, domin tun da take bata taɓa ganin ya shiga wannan halin ba.

Ammy ta rarrashe shi ta yi mishi nasiha mai ratsa zuciya, sai da ta tabbatar ta rage mishi damuwa sannan ta sallame shi.

Ya Munnir tun daga ranar ya rage walwala, idan ka ji maganar shi to da Abby ne ko kuma Abdullahi, daga baya ma ya kwashe kayan shi ya koma hostel ɗin makaranta da zama, sai dai ya zo ya gaishe su ya koma.

Ma'eeshat tasha wahalar tafiyar ka san cewar, wannan shine tafiyarta na farko.

Ma'eeshat a tasha ta zauna ta yi tagumi tana kallon jama'a, duk da cewar tana jin yunwa amman bata damu da yunwar cikin nata ba, babban damuwarta in da zata samu masauki.

Zuwa dare da ta ga kowa na watsewa ta ɗau jakan kayanta ta fita tashan, ta yi tafiya mai tsawo kafin ta samu gefen titi ta zauna, gurin akwai ciyayi sai ka ƙura ido zaka lura da mutum a gurin.

Ma'eeshat kwananta huɗu tana rayuwa a gurin, gaba ɗaya ta fita hayyacinta kammaninta sun sauya, da kuɗin hannunta take cin abinci a wannan halin ta ci gaba da rayuwa, har ta yi kwana bakwai a garin Abuja.

Misalin ƙarfe ɗaya na dare Ma'eeshat na kwance, a saman zanin da ta shimfiɗa, ta ji ana shafa mata ƙafa ta yi shiru kamar tana bacci, da ta ji abin gaba yaƙe ƙarawa ta buɗe ido matasa ne su biyu, ɗayan ya juya baya ta kalli wanda yake taɓa ta.

Suna haɗa ido da shi ya kashe mata ido ya ce.
"Sannu baiwar Allah, ko zan iya taimaka miki da gurin kwana."

Ma'eeshat ta ƙare mishi kallo, bai yi kama da mutumin arziki ba, hasalima tsoro ta ji ya kamata, ganin yana ci gaba da shafata ya sa ta gyaɗa mishi kai.

Matashin nan ya yi fito sai ga wasu mazan biyu sun fito, suka ƙariko harda wanda ya juya baya su biyar kenan.

"Bangis ya ake ciki ne ko har ka gama ne?." Cewar ɗaya daga cikin su.

Wanda aka kira da Bangis ya ce.
"Da alama ita ma ƴar hannu ce, masauki za muje."

Wani a cikin su wanda kana ganin shi ka san raguwar shaye shaye ne ya ce.
"Yau dai mun yi babban farauta Bangis, domin wannan daga ganinta za a shana da ita."

Bangis ya ɗau kayan Ma'eeshat suka fara tafiya, titin babu kowa Ma'eeshat nata addu'ar Allah ya bata mafita.

Bangis ya aiki yaran shi su biyu ya miƙawa ɗayan key, ba tare da ya ce komai ba.

Sauran su biyu Ma'eeshat ta ƙare musu kallo, ta ce.
"Zan ɗan keɓe."

Bangis ya nu na mata wani ɗan lungu ya juya baya, ɗayan yaron na shi ya yi gaba.

Ma'eeshat sai da ta tabbatar baya ganinta, ta ɗau ƙaton dutse ta bugawa Bangis ta gudu, dayan yaron Bangis ya ji shiru basu ƙariko  koma in da ya bar su ganin Bangis ya yi kwance a ƙasa yana dafe da kai yana numfarfashi, wani ƙaramin usur ya ciro a cikin aljihu ya wura nan da nan sai ga wasu mazan guda biyu, ganin halin da ogan su yake ciki suka fara iface iface, yaron Bangis ya faɗa musu abin da ya faru da sauri suka bi hanyar suka bi hanya da suke tunanin nan ta bi domin  nemanta.

Ma'eeshat gudu take na neman ceto ɗaya daga cikin yaran Bangis ya hangota, ya yi fito da ƙarfi ya bita.

Ma'eeshat jin alamar a na bin bayanta ya sa ta ƙara sauri, gaba ɗaya duk ta jigata, amman bata sare ba haka ta ci gaba da gudu  yaran Bangis na bin bayanta, domin wannan fiton da ya yi shi ya nu na ma sauran in da take.

Alhaji Ashiru tafe cikin mota yana ta gudu domin ya isa gida da wuri, wayar shi ta yi ring ya duƙa domin ya ɗauka, ya ji ya buge abu da ƙarfi ya taka burki, ya fito duk da dare ya yi amman bai ji tsoran komai ba,

Maza ya hango su biyar su a gaban shi su na ganin ya fito suka gudu, har ya kama ƙofar zai koma ya ga mace kwance cikin jini bata numfashi.

Da sauri ya shiga ya tayar da mota ya bar gurin, har ya kusa isa gida amman zuciyar shi ta kasa samun natsuwa, ya yanke shawaran ya koma ya taimaki koma wacece.


Bayan ya ƙarika Ma'eeshat na kwance cikin jini, ya ɗauketa ya sata a bayan mota ya nufi hospital da ita, domin tana buƙatar taimakon gaggawa.

Yana zuwa suka shiga da ita emergency, ka san cewar su na da family card a hospital ɗin bai sha wahala ba, wayar shi ta yi ring ya ɗauka ba tare da ya duba ko waye mai kiran ba.
"Gaskiya abin da kake baka kyautawa, karfe nawa ne yanzu amman kana can, kana."

Alhaji Ashiru ya dakatar da ita cike da ɓacin rai.
"To sarkin mita ba za ki tambayi abin da ya faru ba, kin fara da ƙorafin da kika saba, wai dan Allah Jummai yaushe za ki yi hankali.?"

Daga can aka ba shi amsa da cewar.
"Sai ranar daka fara adalci a cikin gidanka." Alhaji Ashiru ya yanke wayar.

20 minutes wayar ta ƙara ring ya ɗauka ya na cewa.
"Dan Allah karki ƙara kiran wayana tun da ba ki da hankali." Jin cewar ba Jummai bane ya sa ya yi tsaki

"Abban Hishman lafiya har yanzu baka shigo gida ba, gaba ɗaya hankali ya ta shi da fatan dai babu wata damuwa." Daga cikin wayar a ka faɗa.

Alhaji Ashiru ya yi ajiyar zuciya ya faɗa mata abin da ya faru, hankalinta ya ta shi, duk da cewar ya gaya mata yarinyar bata mutu ba, amman ta damu sosai, bayan sun gama waya ta yi alwala ta hau darduma tana yiwa mijinta addu'o'i.

Wanene Alhaji Ashiru??


Shagalih yau na yi update da yawa 🤭

Alhaji Ashiru asalin shi ɗan Niger ne karatu ya kawo shi Abuja, bayan ya gama karatu ya fara aiki ta hanyar abokin mahaifinshi shi Alhaji Isa.

Mahaifin Alhaji Ashiru Alhaji Sammani asalin ɗan Niger ne yana da mata ɗaya Asiya da yara uku, Alhaji Ashiru shine babba Sa'adatu da Salma, sune ƙanin Alhaji Ashiru su ne ƙannin Alhaji Ashiru.

Sa'adatu na aure a can Niger 
Salma na aure a garin Abuja, Alhaji Sammani ya rasu tun Salma bata da wayyau, Alhaji Ashiru ya ci gaba da kulawa da ƙanninsa da mahaifiyarsa, har zuwa lokacin da ya aurar da su.

Alhaji Ashiru ya yi ya yi mahaifiyar shi ta dawo Abuja, amman ta ƙi a cewarta baza ta iya nisa da garin mijinta ba.

Alhaji Ashiru yana ƙoƙari da mahaifiyarsa da ƴan uwanshi, domin magaifinsu ya mutu ya bar musu dukiya mai tarin yawa, Alhaji Ashiru yanzu haka governor ne a cikin garin Abuja.

Mahaifiyar shi da ƴan uwanshi duk shekara su na tafiya aikin hajji, Alhaji Ashiru yana da taimakon jama'a da marasu ƙarfi yana da gidan marayu yana hidima da al'umma sosai.

Duk ƙarshen wata yana kwashe iyalan shi, suje Niger gurin mahaifiyar shi da ƴan uwa, saboda shi mutum ne mai son zumunci.

          Matan Alhaji Ashiru biyu Aisha ita ce uwar gida mace mai kirki da sanin ya kamata, mace mai haƙuri da juriya da tausayin talaka auren soyayya suka yi da Alhaji Ashiru, tana matuƙar ƙaunarsa tana kyautata mishi, tana son ƴan uwanshi sosai.

Amina wanda a ka fi sa ni da Jummai mace mai izzah da jiji da kai, ga hulaƙanta na ƙasa da ita, makirar mace mara son zama lafiya, ga yawon gidan mallamai yarinyar Alhaji Isa ne tun lokacin da ta gan shi a gidan su ta kamu da ƙaunarsa, duk yanda zata yi Alhaji Ashiru ya sota ta yi amman ya yi kamar bai gane abin da take nufi ba.

     Har lokacin da ya yi aure bata rabu da shi ba, lokacin da ta tabbatar ba zai taɓa sonta ba, shine ta samu mahaifinta da maganar, Alhaji Isa ya rarrasheta a kan ta bar maganar, ta yi kamar ta haƙura, daga baya kuma Alhaji Ashiru da kan sa ya zo ya nemi aurenta, Alhaji Isa ya shanye mamakin shi ya amince har aka ɗaura musu aure abin na cikin zuciyar shi.

   Jummai ta shiga gidan da ƙudirin korar Aisha.

   Yaran Alhaji Ashiru huɗu Muhammad shine babba, Salisu Hishman, sai auta Nu'aymah, dukan su Hajiya Aisha ta haife su, Jummai bata taɓa haihuwa da shi ba.

Muhammad babban likitar ƙwaƙwalwa ne yana America yana aiki da matar sa ɗaya Salaha, Salisu babban soja ne wanda ƙasa take alhari da shi, Hishman ya gama karatu yaƙi yarda ya fara aiki har yanzu, Nu'aymah tana aiki a gidan TV, yaran Alhaji Ashiru sun samu tarbiya domin Hajiya Aisha ta tsaya tsayin daka akan tarbiyantar da su, Hishman ne wani lokacin yake da hulaƙanci da rai na mutane.

Cigaban labari
Ƙarfe biyu na dare Doctor ya fito yana share zufa, cike da girmamawa Doctor ya buƙaci su shiga daga cikin office ɗin shi.

Alhaji Ashiru ya ce.
"Shin babu wata matsala.?" 

    "Eh babu komai in sha Allah." Cewar Doctor cike da girmamawa, da yake dare ne ba kowa ya gane Alhaji Ashiru ba.

Alhaji Ashiru yana fita daga cikin hospital ɗin, yaga tarin guards  su na kaiwa da kawowa, ko bai tambaye su ba ya san wannan aikin Hajiya Aisha ne, shi mutum ne da baya son yawo da guards, ko yanzu ma wani uzri ne ya fito da shi, ballantana wannan fitar sirri ya yi babu wanda ya san in da yaje.

Kai tsaye gida suka nufa ka san cewar hospital ɗin, ba a kwana shi ya sa bai gayyato kowa ba.

Gida ne ya kai ya kawo gate uku ne a cikin gidan kuma ko wanne da masu gadi da ma'aikata suna sanye da uniform har da sojoji a cikin masu gadin, idan zan fasalta muku kyau da tsaruwar gidan wannan page ɗin ya yi kaɗan, tunda kuka ji an ce gidan governor ku yi imagen yanda zai ka san ce.

Part biyu ne a cikin gidan na farko shine na Hajiya Aisha na gefe  Hajiya Jummai, duk da haka gidan akwai ƙaton fili ga wani rumfa cike da motoci da mashin lafiyayyu guda uku,  har da ɓangaren da aka ƙeɓe aka zuba kayan lambu, gidan cike da flowers masu ban sha'awa  can ƙarshen gidan ƙaton swimming pool ne gari guda da gurin wasa da abubuwa irin su lilo da sauran su, da filin ball ta gaban gurin wanda yake a killace, Alhaji Ashiru yana fitowa daga mota ya hango Hajiya Aisha na tawowa, ya yi murmushi yana ƙara jin ƙaunar matarsa a cikin zuciyarsa.

"Da fatan dai ta farfaɗo.?" Cewar Hajiya Aisha tana ƙarikawa kusa da mijin nata.

Alhaji Ashiru ya riƙo hannun matarsa suka shiga ciki ba tare da ya bata amsar tambayar ta ba.

Parlour ne gari guda wanda yake ɗauke da saitin kujeru guda huɗu, a kowani ƙusurwa.

Parlour ya ƙawatu sosai ga ƙaton dining table mai ɗauke da kujeru goma, akwai ɗakuna sama da bakwai a cikin parlour, sai ƙaton bene a tsakiyar parlour, shi kan sa benen abin kallo ne ga wani ƙaton carpet a shimfiɗe a ƙasa green da adon white.

Komai na parlour green and white ne amman green ɗin yafi yawa, white ɗin ɗan kaɗanne, akwai ƙaton kitchen a parlour wanda yake da ƙofa a ciki, idan ka bi wannan ƙofar zai kai ka ɓangaren  ƴan aiki.

Parlour sai ƙamshi yake yi domin Hajiya Aisha macece ƴar gayu sosai.

Hajiya Aisha ta zaunar da shi a saman ɗaya daga cikin kujerun parlour, ta buɗe fridge ta ɗauko ruwa mai sanyi ta tsiyaya a cup ta miƙawa Alhaji Ashiru, cike da kulawa yake bin ta da kallo.

"Kasha ruwan kaje ka kwanta kaga dare ya yi." Hajiya Aisha ta faɗa ta na miƙa mishi ruwan a karo na biyu.

Alhaji Ashiru bai ce komai ba ya amsa ruwan ya sha, yana saka mata albarka.

Ya ƙurawa matar shi ido cike da begen son ka san cewa tare da ita, Hajiya Aisha ta yi ƙasa da kai tana ce  mishi.
"Dare ya yi kaje ka kwanta." Kafin ya bata amsa ya ji an ce.

"Daman tun da na ji ka shiru na san kana nan, ana gaya maka ƙarya da gaskiya da sunan soyayya." Cewar Hajiya Jummai cike da ɓacin rai.

Ta Batulu ce ✍️

Alhaji Ashiru bai ce komai ba ya yi wa Hajiya Aisha sai da safe ya fita, bayan fitan shi Hajiya Jummai ta ce.
"Wallahi sai kin yi nadamar abin da kike aikatawa a cikin gidan nan."

Daga haka ta fice tana bugo ƙofa, Hajiya Aisha ta yi murmushi ta haye bene.

Da sassafe Hajiya Aisha ta shirya domin zuwa hospital, ta sa ƴar aiki ta shirya mata lafiyayyen abinci ta zuba a basket.

Bayan ta gama shiryawa ta ƙara gyara ɗakin, ta fito dining ta samu yaran zazzaune su na breakfast.

Tun kafin ta sauko daga bene Hishman ya ja mata kujera, Hajiya Aisha ta zauna, yaran suka gaisheta daga nan suka fara yin breakfast.

Bayan sun gama ƴan aiki suka kwashe kayan suka gyara gurin. " Yau babu aiki ne.?" Cewar Hajiya Aisha tana tsare Nu'aymah da ido.

"Mummy na gaji da yawa jiya na sha aiki da yawa." Cewar Nu'aymah tana komawa parlour da zama.
"Lazy girl." Cewar Hishman yana hararanta.

Nu'aymah ta fashe da kuka Mummy ta dafa kai ta ce.
"Zaku fara koh.?"

"Wanene ya taɓa mun uwata da sanyin safiyar nan." Cewar Alhaji Ashiru yana shigowa parlour.

Nu'aymah ta zauna kusa da shi ta kwantar da kanta a kafaɗarsa ta turo baki, ta ce.
"Daddy kaga Ya Hishman koh.?" 

Daddy ya watsa mishi harara ya yi ƙwafa, Mummy ta gaishe da mijinta cike da kulawa, yaran ma suka gaishe shi, ya amsa yana tambayar Mummy in da za taje da sassafen nan.

"Ina son zanje in duba mai jiki ne a hospital." Cewar Mummy tana duba lokaci.

"Subhannallahi wallahi na manta da ita gaba ɗaya." Cewar Daddy yana ɗaukar wayan dake kusa da shi, number Doctor ya kira.

Ring ɗaya aka ɗaga wayar bayan sun gaisa tun kafin Daddy ya yi magana Doctor ya ce.
"Patient ɗin ta farfaɗo da asuba."

"To Alhamdulillah amman ya jikin nata.?" Daddy ya faɗa yana hayewa sama.

Mummy ta dawo da kallonta gurin Hishman, ta ƙura mishi ido Nu'aymah ta ta shi da gudu ta yi hanyar ɗaya daga cikin ɗakunan parlour tana cewa.
"Wallahi Mummy Yaya Hishman aure yake so."

A zabure ya miƙe yabita amman kafin ya ƙarika ta rufe ƙofar tana dariya, Mummy ita kanta abin dariya ya bata.

"Wallahi sai dai ki kwana acikin ɗakin nan, amman ko cikin dare ne sai na zaneki." Hishman ya faɗa yana huci kamar wani zaki.

Mummy ta riƙo hannunshi ta ce.
"Wai dan Allah mai yake damunka ne?, ko dai dagaske auren kake so.?"

Hishman ya duƙar da kai ƙasa yana huci, Mummy ta ci gaba da magana.
" Ka yi karatu ka samu results mai kyau amman kaƙi yarda ka yi aiki, duk abin da ya da ce mu yi maka a matsayin mu na iyayenka munyi maka shi, amman baka da wani aikin da ya wuce idan la'asar ta yi ka ɗauki mashin ka fita, an ya ka yi mana adalci.?"

" Dama kin bar wahalar da bakin ki, domin yaran nan yanda kika san sheɗan ya yi mishi fitsari a kunne." Cewar Daddy yana saukowa cikin shirin fita.

Cike da ya ƙini Mummy ta ce.
"In sha Allah zai gyara nan kusa."

Daddy ya yi ƙwafa ya fita Hishman ya buɗe wani ƙofa a cikin parlour ya shiga, shi ma part ɗin shi ne na musamman, idan ka shiga ƙofar sai ka yi tafiya sosai kafin ka shiga ƙofar da zata sadaka da babban parlourn shi mai ɗauke da ɗakuna uku.

Part uku ne a gurin ɗaya na Yaya Salisu ɗaya na Yaya Muhammad Hishman ya buɗe ƙofa ya shiga, komai na parlour pink and white ne ɗakin ya tsaru kamar ɗakin amarya, Hishman ya buɗe ƙofa wani ƙofa ya shiga ya bugo da ƙarfi.

A parlour bayan fitan Hishman Mummy ta umarci ƴar aiki guda ɗaya da ta shirya domin ta rakata daga nan ta nu na mata basket ɗin da za ta ɗauka.
"Ki fito mu tafi hospital ɗin, idan kuma kin ƙi to babu ruwana, domin kin san halin wanda kika tsokana baya yafiya." Mummy ta faɗa tana taɓa ƙofar da Nu'aymah ke ciki.

Da sauri ta fita sanye da hijjab da jaka, Mummy ta yi murmushi tana gyara gyalenta.

Wata lafiyayyir mota drive ya buɗewa Mummy gidan baya, Nu'aymah ta karɓi key a hannun drive ta cewa Daddy dake zaune a bayan mota.
"Yau aiki na ne in tukaƙu da kai na."

Daddy ya ce.
"Allah ya taimaka."

Nu'aymah ta yi addu'a ta kunna motar, ƴar aikin ta zauna a ɗaya daga cikin motocin guard a gaban mota ta zauna bayan ta saka basket ɗin a bayan boot, wasu motocin guda biyu su na gaban su guda biyu kuma su na bayan su.

Bayan sun ƙarika hospital ɗin Nu'aymah ta buɗewa iyayenta ƙofa suka fito, Daddy sai da ya ɗaura facemask a fuska.

Mummy da Nu'aymah sun yi gaba zuwa ɗakin da mara lafiyar ke kwance, Daddy gurin Doctor ya nufa bayan ya dakatar da guards ɗin a nan ya nufi office ɗin kai tsaye.

Doctor da sauri ya miƙe yana gaishe da Daddy, bayan sun gama gaisawa Doctor ya ce.
"Ta farfaɗo da asuba daga nan kuma ta ci gaba da bacci."

Daddy ya buƙaci Doctor ya bishi su je room ɗin da Ma'aikata ke kwance.

Room na musamman aka san jawa Ma'eeshat har da TV da kujeru, kamar ba hospital ba.

Mummy zaune a ɗaya daga cikin kujerun, Nu'aymah na zaune bakin gadon da Ma'eeshat ke kwance.

Daddy ya yi sallama ya shigo Doctor na bayan sa, su na shigowa Ma'eeshat na buɗe ido.

"Alhamdulillah ta farka." Doctor ya faɗa yana washe baki

Mummy ta taso tana yiwa Ma'eeshat sannu, Doctor ya du bata ya tabbatar babu wani matsala.

Ma'eeshat ta ƙura musu ido ko ƙyaftawa ba ta yi, Nu'aymah ta ce.
"Sannu baiwar Allah ya jikin naki.?"

Ma'eeshat ta mai maita abin da Nu'aymah ta faɗ. "Mai ke faruwa ne Doctor.?" Cewar Daddy yana share zufa.

Ma'eeshat ta ƙara mai mai ta abin da Daddy ya ce.

"Da buƙatar ayi hoton ƙwaƙwalwarta, domin tabbatar da lafiyarta." Mummy ta faɗa cike da tausayawa, domin tun da ta ga irin kallon da Ma'eeshat ke yiwa mutane ta san akwai matsala.

Ka san cewar Mummy babbar Doctor ya sa ta fahimci matsalar Ma'eeshat ɗin.

Doctor ya danna wani guri a ɗakin sai ga ma'aikata mata sun shigo, ya basu umarnin su ɗauki Ma'eeshat a yi mata hoton ƙwaƙwalwa.

Suka danna wani guri a jikin gadon da Ma'eeshat ke kwance, sai ga shi ya koma ɗan ƙarami, suka tura gadon zuwa ɗakin hoto.

Ba a ɗauki dogon lokaci ba a ka fito da Ma'eeshat, suka mayar da ita ɗakin da take kwance.

Mummy ta matsa jikin gadon tana tambayarta abin da zata ci, sai dai kuma duk abin da Mummy ta fada ita ma shi take mai mai tawa.

Ganin hakan Mummy ta taimaka mata zuwa toilet, gurin wanke bakin ma sai da a ka sha fama da ita, bayan an wanke baki Mummy ta taimaka mata ta yi wanka daga nan ta nu na mata yanda za ta yi alwala, ta riko ta suka fito.

Nu'aymah bata ɗakin Mummy ta zaunar da ita a ba kin gado, saboda babu kayan da za ta sanja ta yi sallah.

Abinci ta zuba a plate ta miƙa mata Ma'eeshat ta amsa ita ma ta miƙa wa Mummy, fahimtar matsalarta yasa Mummy ta fara bata abincin a baki, har sai da Ma'eeshat ta kau da kai sannan Mummy ta bata ruwa ta sha.

Nu'aymah ta shigo ƴar aiki na biye da ita a baya hannunta ɗauke da leda, ƴar aikin ta aje ledar ta fita Nu'aymah ta mi ƙawa Mummy ledar.

Dogayen riguna da hijabs da under wears sune a cikin ledar, Mummy ta taimaka mata ta sa ɗaya daga cikin kayan, ta shimfida darduma Mummy ta hau darduman tana kwatantawa Ma'eeshat yanda za ta yi sallah, Ma'eeshat ta hau darduma ta fara sallah.

Cike da mamaki Nu'aymah ta ce.
"Abin mamaki."

"Babu abin mamaki a cikin lamarin ubangiji." Cewar Mummy ita ma abin ya bata mamaki, amman da ta ƙure  Ma'eeshat da ido sai ta fahimci sallahr ta ke yi babu karatu.

Salloli ta yi ta jerowa har sai da Nu'aymah ta zaunar da ita, Daddy ya yi salama ya shigo.

"Ku kwashe kayan da kuka zo da shi mu tafi gida." Daddy ya faɗa yana zama a daya daga cikin kujerun dake ɗakin.

Mummy ta zuba kayan da Ma'eeshat ta cire a dustbin, babu wani kaya mai yawa sai wanda suka zo da shi.

Mummy ta ɗau ledar kayan da Nu'aymah ta shigo da shi, Ma'eeshat ta karɓa ledar Nu'aymah ta ɗau basket ɗin da suka zo da shi ta kama hannun Ma'eeshat suka fita.

Bayan fitan su Daddy ya kalli Mummy cike da damuwa ya ce.
"Doctor ya faɗa mun ta yi loosing memory, amman zata iya dawowa hayyacin ta kowani lokaci."

"Maine ne abin damuwa.?" Mummy ta faɗi hakan tana zama a kusa da mijinta.

"Damuwar shi ne bamu san asalinta ba kuma ga ciki a jikin ta, na san duk in da ƴan uwanta suke hankalinsu ba zai taɓa kwanciyya ba, sannan wani hali mijinta zai shiga."  Daddy ya faɗa yana kallon matarsa.

"Muje gida mu tattauna a can." Mummy ta faɗa cike da kulawa tana riƙo hannunshi.

Nu'aymah na gaba Ma'eeshat na kusa da ita suka bar hospital din, jiniya kawai ke ta shi a saman titin har suka ƙarasa gida, duk da cewar ba ranar girkin Mummy bane amman part ɗin ta ya nufa bayan guard sun buɗe mishi motar yana rike da hannun matarsa.

Nu'aymah ta riƙo hannun Ma'eeshat suka nufi ciki, Mummy na zaune a keɓan taccen parlournta su na magana da Daddy tana ƙara kwantar mishi da hankali, Nu'aymah ta shigo ai ni hin parlourn gidan hannunta riƙe da hannun Ma'eeshat.

A parlour ta zaunar da ita a saman kujera ita ma ta zauna kusa da ita, tana cire hijab ɗin jikin ta, Ma'eeshat ganin hakan ita ma ta cire na ta hijab din, Nu'aymah ta yi murmushi.

Hajiya Jummai ta shigo kamar an jefo ta, Nu'aymah kallo ɗaya ta yi mata ta ɗauke kan ta, Ma'eeshat ta miƙe zumbur kamar zata fita daga cikin parlourn, domin ta firgita da yanda ta ga Hajiya Jummai.

Nu'aymah ta kamo hannunta ta zaunar da ita, ta yi wa ƴar aikin dake saka turare a kan ta bata ruwa a fridge mai sanyi.

Ƴar aikin ta dauko ruwan ta tsiyaya ta miƙawa Ma'eeshat, Nu'aymah ta karɓa ta sha ruwan sannan ta miƙawa Ma'eeshat sauran.

Ma'eeshat ta sha ruwan Mummy da ta fito daga wani ƙusurwan parlour ta ce.
"Mai yasa za ki bata ruwan sanyi, ko ba ki lura da abin da yake jikinta bane.?"

Nu'aymah ta ɗukar da kai ta sallami ma'aikatan dake parlour, domin ta san zuwan Hajiya Jummai babu alkhairi.

"Wannan aikin mijin ki ne ko kuma na ƴaƴanki.?" Fadin Hajiya Jummai tana nu na cikin jikin Ma'eeshat.

Nu'aymah ta riƙo hannun Ma'eeshat sannan ta dau ledar kayan da ta siyowa Ma'eeshat suka shiga, ɗaya daga cikin bedroom ɗin dake parlour.

Mummy ta yi murmushi ta ce.
"Ki tambayi mijinki, domin ni bana da lokacin tsayawa ba ki amsa."

Daga haka ta shige ɗakin da Nu'aymah suka shiga, Hajiya Jummai ta fara sababi tana kiran sunan Daddy.

Abin da hajiya Jummai bata sa ni ba tun shigowarta parlour yaga zuwanta, kuma da ta lura yana bayan Mummy.

"Cikin jikin ta kike son sanin ko cikin waye.?" Daddy ya faɗa yana daure fuska.

Fuh Hajiya Jummai ta fita tana bugo kofa, Daddy ya ɗau ruwa ya sha ya zauna a saman wani katon pillow da a ka yi kwalliya da shi ya rufe idanunsa.

Yana haƙuri da Hajiya Jummai ba kaɗan ba, amman ta fara ƙure shi yana jin an zo gaɓar da ba zai iya ɗauka ba, ya zama dole ya ɗauki mataki a kan ta, daman yana ɗaga mata ƙafa ne saboda mahaifinta, amman bayan hakan da ya jima da rabuwa da ita.

Saboda shi mutum ne da baya son tashin hankali da damuwa, idan ranar girkinta ne har baya son dawowa gida saboda fitinarta, ita bata son zaman lafiya.

Wayar shi ta yi ringing ya ciro ya dauka ya haye sama, 20 minutes da shigarsa Mummy ta fito ta shiga kitchen, yan aiki na ta kaiwa da kawowa su na girka abincin rana.

Ta kira babbar ma'aikaciyyar dake kula da kananun ma'aikata, ta fada mata abin da za ta yi mata ta haye sama.

Bedroom ɗin Daddy ta shiga, ƙaramin jaka ta ɗauka ta zuba wasu abubuwan buƙata, ta aje ta fita.

Nu'aymah ta fito ta haye sama a nan ɗakin ta yake, dana ƙarewa saman kallo sai naga wani part ɗinne mai zaman kan sa, shima harda parlour babba yana ɗauke da sai tin kujeru guda uku, tsayawa zayyana muku haɗuwar saman ɓata baki ne.

Daddy ya sauko ƙasa cikin shirin fita hannun shi ɗauke da jakan da Mummy ta zuba abubuwa a ciki, wayar dake parlour ya danna wani guri ya yi ƙara kusan a tare Mummy da Nu'aymah suka fito.

"Waya kira ki.?" Cewar Daddy yana dariya.

Nu'aymah ta ce.
"Ai duk lokacin da wannan abun ya yi singing alama ne dake nu na Daddy zai bar ƙasan." 

Mummy ta yi dariya Daddy ya kira Hishman a waya, Daddy ya jima yana yi musu nasiha kafin ya sallame su.

"Kina ganin za ki iya zama da mara lafiyar nan, ko kuma akai ta wani gurin." Daddy ya faɗa bayan fitan yaran a parlour.

"In sha Allah ba zai gagara ba, domin wannan aikin lada ne." Mummy ta faɗa fuska ɗauke da murmushi.

"Ki ƙara hakuri a kan wanda kike yi dan Allah, kin san bana son hayaniya."

Mummy ta kalli Daddy ta na faɗin.
"In sha Allah zan ki ya ye."

Daga haka ya dau ƙaramin jakar ya fita yana fita guard suka amshi jakar, shi kuma ya nufi part ɗin Jummai, yan da ɓarayin Mummy yake ita ma nata haka yake sai dai part din Mummy yafi girma da tsaruwa.

Daddy ya samu tana zagin wata ma'aikaciya, bedroom ɗin dake parlour ya shiga yana jiran ta.

Duk da ka san cewar ta ga wuce war shi kuma ta san jiran ta yake, amman sai ta nemi kujera ta zauna tana danna waya.

Daddy jin shiru ya sa shi ya duba clock din ɗakin, shiru ya yi yana ƙara nazarin halin  Jummai, har yanzu ya rasa gane kan ta.

Daya ga zaman bai da amfani ya fito ya same ta a zaune a saman kujera tana danna waya, ganin fitowarshi bai sa ta kula shi ba sai da ta ga ya yi hanyar ƙofa take cewa.
" Allah ya nu na mun ranar da za ka yi adalci a cikin gidanka." Daddy bai tsaya jin sauran zan cen ba ya fice.

Yana fita ya hango Mummy zaune a saman wasu lafiyayyun kujeru dake killace a gefe guda kujeru ne sun kai guda goma da wasu irin flowers masu kyau da suka ƙawata gurin, Mummy ganin fitowarshi ta yi murmushi ta nufo in da yake.

Daddy ya nemi ɓacin ran da ya fito da shi ya rasa, Mummy ta kama hannun shi tana jero mishi addu'o'i, ita ta buɗe mishi motar ya shiga ya zauna, kafin ta rufe ƙofar tana ɗaga mishi hannu.

A gate na uku babu masu gadi sosai saboda Daddy yana da kishi, mata ne masu gadin gate na uku, hatta masu bawa flowers ruwa mata ne.

Idan zai fita maza ke mishi rakiyya mata iyakar su gadin gate na uku.

"A yi dai mu gani idan tusa zata hura wuta." Mummy ta ji an fada a bayanta, ko bata waiga ba ta san ko wacece.

Shi ya sa ta nufi gurin da ta taso ta zauna Nu'aymah ta fito Ma'eeshat na bin ta a baya.

Nu'aymah ta zauna ta nu na wa Ma'eeshat wani dogon kujera, wanda yake a miƙe kamar gado.

Mummy ta danna ƙaramin danjar dake kusa da ita, wata ma'aikaciya ce ta fito da sauri ta zube tana gaisuwa.

Cikin sa kin fuska Mummy ta amsa sannan ta umarce ta da ta kawo musu fruits.

Mummy ta kalli Ma'eeshat dake ta faman kallon ta.  
       "Yanzu Mummy da wani suna zamu din ga kiranta da shi.?". 

Mummy ta kalli Nu'aymah da ta yi magana ta na shirin bata amsa ta hango fitowar Jummai.

Mummy ta yi shiru.
  "Ai dole ku yi shiru saboda kun hango annoba na tawowa." Cewar  Jummai ita ma tana zama a ɗaya daga cikin kujerun dake gurin.

Ƴar aikin ta kawo fruits din ta aje Nu'aymah ta aike ta ɗauko ruwa da drinks.

Wayar hajiya Jummai ta yi ringing ta ɗaga, banji abin da a ka faɗa a cikin wayar ba na dai ji  Jummai na faɗin.
    "Ai ba haihuwar bane ka haifi ƴaƴan da za su dinga janyo maka abin kunya shine abin tsoro, saboda yanzu duniya babu amana."

Ƴar aikin ta kawo ruwan ta aje ta juya zata koma  Jummai ta aje ƙafarta a hanya, ƴar aikin ta yi karo da shi ta fadi.

A zafafe  Jummai ta wanke ƴar aikin da mari tana zaginta, Ma'eeshat dake kwance ta fashe da kuka.

Mummy ta yi wa Nu'aymah nu ni a kan ta shiga da Ma'eeshat ciki, Mummy ta sallami ƴar aikin dake dafe da kumatu tana hawaye.

"Haba dan Allah wannan wani irin abu ne kin firgita yarinya tana zaman zamanta, bayan kuma kin ga abin da ke jikin ta." Mummy ta fada cike da rashin jin ɗaɗin abin da ya faru.

"Ban taɓa ganin sakaryar uwa irin ki ba wallahi, a ce ɗanki ya yi ɓarna kuma ki kwaso ta ki kawo ta cikin gidan mijinki saboda sakarci irin na ki."

"Mai kike nufi.?" Mummy ta faɗa cike da mamakin furucin bakin Jummai.



 Jummai ta yi dariya ta nufi part din ta, Mummy ta yi ajiyar zuciya ta ce.
    "Allah ya tsareni daga sharrinki Jummai."
Daga haka ita ma ta shige part ɗin ta.

Duk lokacin da Mummy ta fito shan iska gurin sai Jummai ta fito neman magana, Mummy bata taɓa biye mata ba sai ma ta hana Nu'aymah fitowa da Ma'eeshat gurin.

Kwana uku da tafiyar Daddy  Jummai ta shirya ta nufi Niger gurin mahaifiyar Alhaji Ashiru, domin ta kai rahoto.

Mahaifiyar Alhaji Ashiru tana son Hajiya Jummai sosai ƴan uwan Alhaji Ashiru sun tsaneta, saboda makirar mace ce a gaban mutane ta nu na musu so amman a bayan idon jama'a basa shiri ko kaɗan.

Hajiya Jummai ta sauka a Niger ta samu driver da masu gadi mota biyu na jiranta, fitowa ta yi ta bar jakan a cikin jirgi, daman jirgin na musammane kuma ita ɗaya jirgin ya dauko sauran hadiman nata jirgi da ban suka hau.

Tun kafin ta ƙarasa suka buɗe mata ƙofa ɗaya daga cikin hadimanta ta riƙo jakan hannu ɗaya kuma ta riƙo ƙaramin akwati ɗayan na riƙe da wayoyinta guda uku.

Sai da ta gama shan ƙamshi sannan ta shiga motar dake can ƙarshe, tana shiga driver ya kunna motar da gudu ya bar filin jirgin, domin duk wanda ya san Hajiya Jummai ya san halinta, duk da cewar tana ɓoyewa surukarta halinta amman ban da ma'aikatan gidan, da kuma ƴan uwan mijin ta.

Bayan sun ƙarasa gidan babban gidane ya kai ya kawo, babban part ne gari guda sai wani ƙaramin part a gefen shi, idan ka shigo gidan akwai wani ɗan ƙaramin part.

Gidan ba ginin zamani bane amman kana ganin gidan, ka san akwai nera domin ginin mutan da ne.

Gidan yasha shuke shuke masu amfani irin su zogale da sauran su.

Driver ya ɓudewa Hajiya Jummai ƙofa ta fito tana shan ƙamshi tana tafe tana hura hanci, ga hancin ma sha Allah ba a faɗi ɗayan ba.

Ko kallon ƴan aikin dake gaisheta bata yi ba ta shige ƙofar shiga cikin parlourn, ganin Hajiya Asma'u surukarta zaune a parlourn ga ƴan aiki na ta kai wa da kawowa yasa ta yi sallama ta shiga.

Hajiya Asma'u da kowa ke kiranta da Mama ta yi murmushi tana mata maraba da zuwa.

Hajiya Jummai da kowa ke kiranta da Aunty J ta yi murmushi tana zama kusa da surukarta, cike da munafurci take cewa.
"Na yi kewarki da yawa shi ya sa na roƙe shi ya bar ni in zo in ga mahaifiyata."

Bayan kuma Daddy bai san da zuwanta ba, sai a CCTV footage da ya gani shi ma bai san in da ta nufa ba.

Mama ta faɗaɗa murmushin fuskanta, cike da alfahari take tambayar Aunty J yanda ta baro mutanan gida.

Hadiman ta suka shigo suka gaishe da Mama daga nan Aunty J ta nu na musu wani bedroom a parlourn suka shigar ma ta da  kayanta, suka wuce ɓarayin ƴan aikin gidan, da alama sun saba zuwa.

Parlourn ya sha kujeru ash da white komai na parlourn ash da white ne , sai ƙamshi ke ta shi a parlourn.

Parlourn na ɗauke da saitin kujeru guda biyu, ɗaya ash yafi yawa sai kwalliyar jikin kujeran white, ɗayan kuma white yafi yawa kwalliyar ash color, ga babban dining table nan gari guda ɓarayin dining table an ƙawata shi sosai, ma sha Allah babu wani tarkace a parlourn.

Ɗakunan dake parlour guda huɗu ne, sannan ɗakin farko idan ka buɗe wani part ne mai zaman kansa, a gajiye Aunty J ta shiga bedroom ɗin da a ka kai mata kayanta.

Mai makon ta yi sallah sai ta kwanta tana chart, tana cikin chart bacci ya kwashe ta.

Sau biyu Mama na shigowa tana samunta tana bacci, bata tashe ta ba domin a tunanin Mama ta yi sallah kafin ta kwanta.

Aunty J sai bayan la'asar ta farka wanka ta fara sannan ta jero sallolin dake kanta, parlour ta fito ta samu Mama da Sa'adatu su na fira, idan baku manta ba ita ce ƙanwar Daddy dake aure a Niger.

Aunty J ta ya mutsa fuska ta harareta yanda Mama ba za ta gani ba, Sa'adatu ta yi kamar bata ganta ba.

"Wata sabon gani Aunty J saukar yaushe.?" Sa'adatu ta faɗa tana dariya mai cike da rainin wayyau.

Aunty J ta yi ƙwafa ta zauna a ƙasa kusa da ƙafafun Mama ta ce. "Yunwa nake ji wallahi."

Sa'adatu ta yi karaf ta ce.
"Bari in zubo miki abinci."

Mama cike da jin daɗin yanda Sa'adatu ke kulawa da matar yayan nata, ta ce.
"Yauwa Sa'adehn Mama taimaka ki zubo mata kar  yunwa ya illata mun ƴa."

Sa'adatu ta ɓata rai tana tura baki Mama ta yi dariya tana faɗin.
"Sa'adatu zan ce na manta."

Sa'adatu ta yi dariya ta shiga kitchen ta ɓude plasks ɗin dake kitchen ɗin duka, chicken soup ta gani ta yi dariya ta ce.
"Wallahi wannan ba za ki ci shi ba domin na san saboda ke, a kai wannan girke girken."

Ta ɓude plask ɗin da a ka dafawa Mama alkubus da miyar ganye, miyar yasha tsokokin nama, Sa'adatu ta yi dariya ta zuba a plate ta zuba miyar a kan abincin, nama guda uku ta sa tana faɗin.
"An zo an aure ma na yaya a na mana iskanci, wallahi na san zuwan nan babu alkhairi."

Jin Mama na kiranta yasa ta rufe plate ɗin ta fita, a gaban Aunty J ta aje plate ɗin tana faɗin.
"Abincin da kika fi so na kawo miki."

Mama ta yi murmushi tana cewa.
"Allah ya ƙara haɗe kawunanku."

Da sauri Sa'adatu ta amsa, ita Aunty J tama rasa bakin magana, tun da ta buɗe plate ɗin ta ga abin Sa'adatu ta kawo mata.

Aunty J alkubus bai da me ta ba hasalima tana mantawa da shi a cikin abinci, kuma in dai tana jin yunwa abinci mai nauyi take buƙata, shi ya sa gata nan ma sha Allah akwai ƙiba ga ƙananun idanu da hanci ɗan kaɗan, amman fa akwai ƙiba kamar basamudiyya.

Aunty J tana jin yunwa sosai kuma tana jin kunyar Mama, amman wallahi bai cin haka da sai ta zane Sa'adatu yau.

"Bari in fara shan tea kafin in ci abincin." Aunty J ta faɗa tana ƙoƙarin riƙe ɓacin ranta.

Da sauri Sa'adatu ta miƙe tana faɗin.
"Bari in haɗa miki tea, ki fara cin abincin kafin in kawo."

Mama ta yi murmushi ta ce.
"Eh ki fara cin abincin tun da kina jin yunwa, kafin ta haɗo miki shayin ɗin."

Sa'adatu bayan shigarta kitchen ta kwashe da dariya, cup ta ɗauka ta zuba tafasasshen ruwa ta haɗa tea ba sugar amman fa ya ji madara, idan ba ɗanɗanawa ka yi ba ba za ka ce babu sugar a ciki ba.

Ta fito ta aje a gaban Aunty J ta koma ta zauna kusa da Mama ta kunna TV, Aunty J dake cusa alkubus ta ɗauki cup ɗin tana mamakin Sa'adatu da abin arziki, ta yi murmushi tana cewa a cikin zuciyarta.
   "Da alama shayin ya sha sugar, wallahi duk da hakan sai kin san kin yi mun hulaƙanci."

Da sauri Aunty J ta haɗiye shayin da ta kurɓa tana share zufa ga idanunta ya yi jajur saboda ɓacin rai, suka haɗa ido da Sa'adatu ta yi murmushi.

Aunty J ta tsame hannunta a cikin plate ɗin, zata ta shi Mama ta ce.
"Ba dai kin ƙoshi ba.?"

"Indomie nake sha'awar ci wannan ya ishe ni." Faɗin Aunty J tana mai da ƙwallar dake shirin fitowa.

Mama ta kalli Sa'adatu tana shirin magana Aunty J ta rigata.
"Dan Allah Mama ki ce Sa'adatu ta huta."

Sa'adatu ta yi murmushi ta ce.
"Maine ne a cikin dafa indomie minutes nawa ne an yi an gama."

Aunty cike da ɓacin rai take cewa.
"To na ce bana buƙata ko a na dole ne.?"

Mama ta yi gyaran murya da sauri Aunty J ta gyara fuskanta, tana cewa.
  "Bana son ki wahalar da kan ki dan Allah ki huta kawai."

Mama ta yi murmushi tana kiran ɗaya daga cikin ƴan aikin gidan ta hanyar kiran waya, mutum ɗaya ta zo Mama ta umarce ta da ta ɗauke plate ɗin abincin ta dafa indomie.

Har ƴar aikin zata tafi Aunty J ta ce.
"Ki zuba green beans and potatoes da carrot, sannan ki yi amfani da namar kaza ne." Daga haka ƴar aikin ta fita.

"Ki fara rage hanya da shayin kafin a kawo indomien." Mama ta faɗa cike da kulawa.

Aunty J babu yanda ta iya haka ta ringa kurɓa kaɗan kaɗan tana hararan Sa'adatu.

Wani film a ka fara wanda ya ɗauke hankalin su gaba ɗaya har da Mama, Sa'adatu ta miƙe ta shige kitchen bata jima ba ta fito ɗauke da plate da fruits a ciki.

Kawai fitowar ta daga kitchen Aunty J ta gani, cike da mamaki take kallonta domin bata san lokacin da ta shiga ba, lallai ya zama dole ta yi abin da ya kawo ta tun kafin yarinyar nan ta ƙure ta a samu matsala.

Sa'adatu ta hure mata ido tana cewa.
"Ina ta magana kin zuba mun ido."

Aunty J ta cigaba da kallonta ba tare da ta kula da zan cen Sa'adatu ba.

20 minutes da fitowar Sa'adatu ƴar aikin ta kawo indomie ta ajiye ta koma kitchen. 

Sa'adatu ta shige bedroom ɗin Mama bata jima da shiga ba ta fito ta mayafinta da key ɗin mota, ta yi sallama da Mama ta kalli Aunty J ta tura baki ta ce.
"Ba ki taɓa zuwa gidana ba tun da kike zuwa ƙasar nan, dan Allah wannan lokacin kar ki tafi ba ki zo ba." Bata jira amsar  Aunty J ba ta fita tana dariya.

Aunty J ta rasa bakin magana, domin bata taɓa tunanin rashin mutuncin Sa'adatu ya kai hakan ba, lallai da buƙatar ta koya mata hankali kafin ta bar ƙasan.

Mama ta shige bedroom tana cewa Aunty J.
"Zan yi alwala in yi karatu."

Aunty J ta harari bayan Mama tana tsaki, ta buɗe indomien ta zuba mishi ido, tabbas a ido ya yi kyau amman bata yarda da shigar Sa'adatu kitchen ɗin ba.

Ƙarshe dai ta kasa cin indomien saboda bata yarda da shi ba, fridge ɗin parlour ta buɗe ta ɗauko damamiyyar fura ta sha, ta shige bedroom ɗin ta.

Bayan sallahr isha'i Mama zaune tana kallon labarai a news, Aunty J ta fito ta shiga kitchen macaroni ta dafa da kifi, tana girkin tana tsinewa Sa'adatu, domin a rayuwar Aunty J babu abin da ta tsana sama da shiga kitchen, ita fa ko a gida babu aikin da take yi, komai ƴan aiki ke yin shi saɓanin Mummy dake shiga kitchen ta dafa wa mijinta abinci da kanta.

Bata ɗauki lokaci ba ta gama dafawa ta zuba a wani plate mai girma ta fito parlour ta samu guri ta zauna, tana ci su na fira har ta gama sannan ta sha ruwa, sai yanzu ta ji hankalinta ya dawo jikin ta.

"Mama daman wata magana nake son faɗa miki, amman ban san yanda za ki ɗauki maganar ba." Aunty J ta faɗa cike da makirci. 

Mama ta kama hannun Aunty J suka shiga bedroom saboda tsaro.

"Ina sauraronki." Mama ta fada tana mayar da hankalinta gurin Aunty J.

"Yanzu haka Hishman baya aikin komai sai shaye shaye da lalata yaran mutane, kuma iyayen su na kallon shi sun zuba mishi ido."  Cewar Aunty J tana fuskar tausayi.

Mama ta ƙure ta da ido tana nazarin maganar da ta faɗa.

  "Akwai yarinyar da ya yi wa ciki iyayenta suka, korata shi ne tazo suka aje ta a gidan da tsohon ciki, ko tsoran jama'a su fahimci halin da yake ciki ba ya yi, shi ya sa naga ya da ce in zo in sanar dake halin da a ke ciki tun abin bai yi nisa ba." Aunty J ta faɗa tana yin ƙasa da kai.

Mama ta yi suman zaune tama rasa bakin magana.

   "Yanzu haka rabon da Daddy ya shigo ɗakina har na manta, idan ina son magana da shi gurin  matarsa nake zuwa in same shi a can, idan na yi mishi magana a kan hakan sai ya ce.
"Shi ya ga ji da zama dani ga shi bana haihuwa na zama juya, shi ya yi mun matarsa da ƴaƴansa su yi mun."

Aunty J ta fashe da kuka cike da munafurci.
"Na yanke shawaran rabuwa da shi Mama, domin bana da wani amfani a gurinsa, kuma na fahimci ba zai taɓa ƙaunata ba."

Aunty J ta faɗa tana ƙara buɗe ƙofofin hancin ta, Mama ta kasa ko da motsi a gurin, domin abu ne da bata taɓa tunanin faruwa ba a rayuwar ɗanta mafi soyuwa a gare ta.

Aunty J ta cigaba da kukan ta tana hararan Mama ta gefen ido, babban burinta a ce da gaske ne cikin Hishman ne, wallahi in dai hakan ya faru sai Mummy ta yi nadamar aure ma ta miji da ta yi.

Mama ta dafa kan Aunty J ta ce.
"Tsawon lokacin nan kina fuskantar irin wannan rayuwar, amman ba ki taɓa gaya mun ba a matsayina na mahaifiyarki."

"Bana son ranki ya ɓaci ne, ko kuma in tayar miki da hankali shi ya sa na zaɓi ɓoye miki gaskiyar lamarin, yanzu ma ban da yanda zan yi ne shi ya sa na faɗa miki." Aunty J ta faɗa hawaye na zuba a fuskar ta.

Mama ta rarashi Aunty J ta tafi ɗakinta ita kuma ta zauna neman mafita, duk abin da suka tattauna Sa'adatu ta ji komai har irin hararan da Aunty J ta ringa yiwa Mama ta gani, ta CCTV footage da ta sa lokacin da ta je ɗaukar mayafinta da jaka.

A daren ta yi magana da Salma sun aje magana zata zo gobe da safe, ka san cewar mijinta baya nan a daren ta yi booking jirgi.

Yanda Mama ba ta yi bacci ba ita ma Sa'adatu haka, har sai da mijinta Usman ya tambaye ta abin da ke damunta, ta yi mishi ƙaryan cikin ta ke ciwo daga haka ta koma bedroom ɗin ta, a daren ta turawa Daddy short video abin da ya faru, amman ta yanke gurare da yawa.

Gurin da take cewa Hishman ya yi wa yarinya ciki ta tura mishi.

A daren nan mutanen da ba su yi bacci ba su na da yawa.

Da sassafe Salma ta sauka a Niger, lokacin mijin Sa'adatu na shirin fita officer.

Salma ta ƙofar baya ta shiga domin bata son mijin ƙanwar na ta ya ganta da sassafen nan, ya yi zargin wani abu.

Bedroom na musamman Salma ta shiga ta yi kwanciyar ta daman baccin bai ishe ta ba, Sa'adatu jin Salma shiru ya sa ta yi ta kiran wayarta amman baya shiga.

Haka nan ta haƙura ko breakfast taka sa yi ta shirya domin zuwa gida, duka bedroom ɗin ta sai da ta shiga domin neman sarƙarta amman bata gani ba, har ta haƙura sai ta ga ƙofa guda ɗaya a kulle ta taɓa ƙofar ta ji an kulle da key, cike da mamaki take kallon ɗakin domin bata rufe ɗakunanta da key.

Bedroom ɗin ta ta shiga ta kwaso keys ɗin ɗakunan, ta buɗe ɗakin mace ta gani kwance tana bacci ta juya baya.

Sa'adatu ta manne a jikin bango tana addu'a hawaye na zuba a idanunta, daman masu suna Sa'adatu akwai tsoro.

Hayaniyar ta ya tayar da Salma ta miƙe tana hamma, duk da hakan Sa'adatu bata ga fuskar ta ba, ganin ta miƙe yasa ta kwasa da gudu ta yi waje tana kuka.

Salma ta kwashe da dariya domin ta hango ta tun lokacin da ta tashi.

Salma ta fita zuwa bedroom ɗin Sa'adatu da ta ke kyautata zaton nan ta shiga, tana taɓa ƙofar ta ji Sa'adatu na addu'ar shiga banɗaki da addu'ar saka kaya da sauran addu'o'in.

Salma ta kasa riƙe dariyarta haka ta duƙa a ba kin ƙofar tana dariya har da riƙe ciki, Sa'adatu jin dariya a ba kin ƙofar ɗakin da ta ke yasa ta nufi hanyar toilet.

Har zata shiga ta tsaya cak tana sauraron muryan dake dariya, idan kunnenta bai ji da kyau ba wannan ai muryan Aunty Salma ne.

Da sanɗa ta ƙarasa ba kin ƙofar tana leƙe ta hujin ƙofar, Aunty Salma ta hango zaune a ba kin ƙofar zaune tana dariya.

Sa'adatu ta buɗe ɗakin tana fashewa da kuka, Aunty Salma ta kalleta ta ƙara kwashewa da dariya ta ce.
"Halin Sa'adatu ga tsoro ga tsiwa."

Sa'adatu ta kwaso pillows ɗin parlour ta fara jifar ta da shi, Aunty Salma ta fara tarewa tana cigaba da dariya.

Sai da suka hargitsa parlourn sannan Sa'adatu ta ƙara fashewa da kuka tana cewa.
"Daga zuwanki kin lalata mun gida, bayan na sallami ƴan aikin."

Aunty Salma ta zauna cike da kulawa ta riƙo hannun ƙanwarta cike da kulawa ta share mata hawayen fuskanta ta ce.
  "Ya da ce ki rage wannan tsoran na ki dan Allah."

Sa'adatu ta turo baki ta nufi kitchen, bata jima ba ta haɗo mata lafiyayen breakfast ta aje ma ta.
"Shi ya sa nake ƙara son ƙanwar tawa, domin ta iya kulawa da baƙinta."

Sa'adatu ta harareta ta zauna a kujera tana kunna TV, Aunty Salma ta shige bedroom ɗin da ta sauka.

Bata jima sosai ba ta fito cikin shirin fita ta zauna ta na yin breakfast ita da Sa'adatu domin ta fahimci damuwa ya hana ƙanwarta breakfast.

Bayan sun gama Sa'adatu ta kunnawa Aunty Salma ai ni hin videon, ta kwashe kayan da suka yi breakfast ta wanke su ta mayar in da suke.

Sa'adatu ta zauna kusa da Aunty Salma ta faɗa mata yanda suka yi jiya da Aunty J.

Aunty Salma ta kwashe da dariya ta na cewa.
"Sai da ke autass."

Aunty Salma bata so Daddy yaga videon ba amman da ta ji cewar ba duka video ta tura mishi ba sai hankalinta ya kwanta.

Daga nan suka nufi gidan Mama su na ƙara tattaunawa.

Sun samu Mama zaune a parlour da Aunty J, kallo ɗaya suka yiwa mahaifiyarsu suka fahimci hankalinta a tashe yake.

Aunty Salma ta rungume Aunty J, tana yi mata raɗa.
"Tauraruwa mai wutsiya ganinki ba alkhairi bane."

Mama ta yi murmushi tana jin daɗin yanda ƴaƴanta ke son matar yayan nasu.

Ganin Mama na murmushi yasa Aunty J ta yi dariya tana zaunar da Aunty Salma a kusa da ita.

  "Kun yi sake yara ɗan zaki ya girma."  Aunty J ta faɗa tana kashewa Aunty Salma ido.

Duk lokacin da suka so keɓewa da Mama sai Aunty J ta hana, ganin hakan Sa'adatu ta faki idanun mutane ta zuba wani gari a cikin lemun da ta san Aunty J na so, domin duk wanda ya san Aunty J na kusa da ita ya san yanda take son lemun.

Bayan sun gama cin abinci suka yi sallah ƴan aiki suka gyara gurin, su na zaune a parlour su na fira Sa'adatu ta kalli Mama ta ce.
"Mama akwai abin da ke tafe damu."

Aunty J ta yi murmushi tana kallon Sa'adatu, Mama ta kau da kai tana cewa.
"To bismillah ina sauraronku."

"Nan akwai ƴan aiki da ƴan sa ido masu bacci da ido ɗaya." Sa'adatu ta faɗa tana turo baki.

Aunty J ta yi karaf ta ce.
"Auta akwai shagwaɓa, maine ne abin damuwa, bayan kowa yana harkar gabansa ne."

"Kin san komai na san sirri, ballantana tsakanin uwa da ƴaƴanta." Aunty Salma ta faɗa tana shigewa bedroom ɗin Mama.

Sa'adatu ta kama hannun Mama suka bi bayan Aunty Salma.

"Wallahi baku isa ba ƴan iskan yara kawai,  duk abin da za a tattauna sai dai a yi a gabana." Faɗin Aunty J tana bin bayan su.

Tazo shiga bedroom ɗin Mama Sa'adatu ta bugo ƙofar da ƙarfi, da sauri Aunty J ta yi baya tana hamma.

Jiri jiri ya fara kama Aunty J ta yiwa ɗaya daga cikin masu goge goge a parlour magana, a kan ta taimaka mata zuwa room ɗin ta, su na shiga ɗakin Aunty J ta fara bacci.


Bayan Sa'adatu ta kulle ƙofar ta zauna kusa da Aunty Salma, hawaye ya zubo a fuskan Mama.

Daman sun yi tunanin faruwan hakan, duk da ka san cewar Mama jaruma amman dole abin da Aunty J ta faɗa ya firgita mata tunani, da kuma yanda ta ringa kuka ba za ka taɓa tunanin ƙarya ne abin da ta faɗa ba.

Da a ce gaya musu a ka yi za su iya yarda domin zuciya bata da ƙashi, amman ganin video suka yi da kuma irin kallon da Aunty J ke bin Mama da shi.

Aunty Salma ta rarashi Mama har sai da hawayen ya dai na fita, sannan ta buɗe fridge ɗin dake room ɗin ta ɗauko ruwa ta tsiyaya a cup ta mikawa Mama.

Mama ta sha ruwan tana sauke ajiyar zuciya, 10 minutes Mama ta faɗa musu damuwarta, basu nu na sun san zan cen ba domin Sa'adatu ta sa camera ne ba da sanin Mama ba, ko wani part akwai CCTV footage har parlourn Mama akwai shi amman banda bedroom ɗin ta.



Salma da Sa'adatu sun rarrashi Mama a kan ta bar zan cen zuwa ƙarshen wata, Mama ta ɗau zafi da lamarin sosai musamman da ta ji yanda Daddy yake hulaƙanta ƴar aminin mahaifinsa, wanda ta silar mahaifinta ya samu alkhairi mai tarin yawa.


Sannan sun aje magana a kan idan Salma ta koma Abuja, zata je gidan Daddy ta duba ta ga abin da ke faruwa.


Aunty J bata farka ba sai bayan sallahr la'asar, lokacin Sa'adatu ta wuce gida Salma ne zaune a parlour su na fira da Mama tana shafa mata man zafi a ƙafa.


Aunty J ta yi sallama ta samu guri ta zauna, Mama ta ce.
"Kin sha bacci."


Aunty J ta yi dariyar da yafi kuka ciwo ta zauna a kusa da Mama tana cewa.
"Ni kai na ban san dalilin baccin ba."


Sun cigaba da fira Salma na zaune a gurin tana chart, domin tunda ta ga fitowar Aunty J ta mai da hankalinta kan wayarta.


Bayan sallahr isha'i Salma na kitchen tana dafa indomie, ita ma bata yarda ƴan aiki su dafa mata abin da zata ci ba, domin macece mai tsananin tsafta,  Mama bata yi sake ba gurin koya musu aikin gida.


Bayan ta gama dafa indomie ta fito parlour ta zauna kusa da Mama.
"Salma da sauran indomien ne." Faɗin Aunty J domin tana son indomie sosai.

"Babu saura domin ban dafa da yawa ba." Faɗin Salma ba tare da ta kalleta ba.


"Idan kin gama ba sai ki dafa mata ba." Mama ta ce tana kallon Salma.


Salma bata ce komai ba ta mai da hankali gurin cin abincin.



    Bayan Salma ta gama ta koma kitchen ta dafa indomie guda uku, ta zuba isashen nama da kayan lambu, bata bar kitchen ɗin ba sai da ya dafu sannan ta kwashe ta ɗau lemu ta ɗaura su a babban plate ta fito.


Ta aje a gaban Aunty J ta zauna Mama ta ji ta fara sa mata albarka.


Aunty J babu godiya ta buɗe indomien, tun kafin ta fara ci ta ji a ranta indomien zai yi daɗi ta kalli Salma cike da rainin wayyau ta ce.
  "Ashe dai ba iya rashin air mutum ya iya ba."

Salma ta yi murmushi ba tare da ta ce komai ba domin ita bata da lokacin ta, Mama bata fahimci zan cen ba.


Aunty J ta buɗe lemun ta fara sha sannan ta ciko spoon ta kai baki.

Da sauri Aunty J ta zubar da indomien da ta cika bakinta da shi, wayar Mama ta yi ringing Salma ta miƙa mata wayar saboda yana kusa da ita.

Kiran wayar ya ɗauke hankalin Mama daga kan Aunty J da ta zubar da abincin bakinta.

"Tabbas idan babba bai jin kunyar hawa jaki ba, to jakin ba zai ji kunyar zubar dashi a ƙasa ba." Salma ta faɗa tana shigewa bedroom ɗin Mama domin a nan zata kwana, saboda ta ƙara kwantar ma ta da hankali.

Aunty J ta kalli Mama dake ta faman jerowa Daddy addu'o'i ta ji ranta ya ƙara ɓaci, ta yi tunanin Mama zata tayar da hankalin Daddy a kan Mummy da kuma Hishman, amman sai da ta ga saɓanin hakan.

A fusace ta nufi room ɗin ta tana bugo ƙofar da ƙarfi wanda yasa Mama ta juyo ta kalli ƙofar.

Abin da Aunty J bata fahimta ba Mama ta yi fushi da Daddy sosai, amman Salma ta faɗa ma ta maganganu masu tarin yawa ita da Sa'adatu, wanda shi ne dalilin da yasa ta ɗaga wayar Daddy, amman har yanzu abin yana cikin ranta.

Bayan Mama ta gama waya ta kalli gurin da Aunty J ta ta shi ta ga indomien a gurin da lemun, Mama ta kira ƴar aiki ta ɗauke plate ɗin.

Mama ta nufi room ɗin da Aunty J ta sauka tana taɓa ƙofar ta ji a kulle, ta yi magana ta ji shiru sai ta yi tunanin ƙila ko ta yi bacci ne.

Mama ta nufi ɗakinta ƴan aikin suka dawo parlour suka kashe kayan wuta daga nan suka nufi ɓangarensu.

Salma na zaune a bakin gado tana danna waya Mama ta yi sallama ta shigo, sun jima su na tattaunawa kafin Salma ta yi alwala ta kwanta, Mama ita ma alwala ta yi ta hau darduman.

Kwanan Salma biyu a Niger ta koma Abuja Aunty J ta miƙe ƙafa tana ƙara zuga Mama, fahimtar hakan da Sa'adatu ta yi sai ta fara ciwo, wanda yasa a ka dawo da ita gida domin jinya, Sa'adatu ita ke takawa Aunty J burki.

Aunty J ganin Sa'adatu na shirin tona ma ta asiri yasa ta haɗa jaka ta nufo Abuja tana tsinewa ƙanin mijin na ta, kuma ta sha alwashin ɗaukar fansa.

Gidan Daddy kwanan Salma ɗaya da dawowa daga Niger ta nufo gidan Daddy.

   Ta samu tarba na musamman a gurin Mummy daman sun saba da juna sosai, Ma'eeshat ta fito daga ɗaki da cikinta da ya shiga wata na shida, ga ta doguwar mace sai cikin ya ƙara ma ta kyau ta yi ƙiba ta yi haske, kuma tana iya fitowa parlour ta zauna sai dai babu bakin magana, kuma ta rage tsoran mutane tana iya nu ni idan tana buƙatar abu.

Ma'eeshat ta zauna a saman carpet ɗin parlour kusa da Mummy, Salma kallo ɗaya ta ji ta burgeta gata kyakkyawa ga dogon hanci, Ma'eeshat doguwar mace ne tana da haske ga cikar halitta idanunta dara dara mai ɗauke da wada tacen gashin ido, ga shi duk kayan da ta sa sai ya ɗauki fatar ta.

Mummy ta dafa ka faɗar Salma da ta ƙure Ma'eeshat da kallo.
   "Ina ta magana kin yi shiru." Mummy ta ce tana kallon Salma.

   "Wannan baiwar Allahn ta ɗauke mun hankali." Salma ta faɗa tana ɗaukar ruwan da a ka ajiye ma ta.

Mummy ta bata labarin abin da ya faru, Salma tun shigarta gidan ta maƙala camera a gefen gyalenta, amman idan ba gaya maka a ka yi ba zaka yi tunanin abin kama gyalene.

Nu'aymah ta yi sallama ta shigo Ma'eeshat ta miƙe ta karɓi jakan hannunta tana yi ma ta murmushi.

"Tsarki ya tabbata ga Ubangijin da ya tsara wannan halittar." Faɗin Salma a cikin zuciyarta, lokacin da Ma'eeshat ta yi murmushi.

"Oyoyo Aunty Salma." Nu'aymah ta faɗa tana faɗawa jikin Salma.
        "Zan ga lokacin da za ki girma."
Mummy ta faɗa tana hayewa sama.

Salma ta janye Nu'aymah ɗaya daga cikin bedroom ɗin, sun jima su na fira kafin ta sako maganar Ma'eeshat, kamar yanda Mummy ta faɗa ita ma haka ta mai mai ta.

Salma bayan sallahr la'asar ta yi sallama da Mummy ta ta fi gida.

Da daddare Salma ta turawa Sa'adatu da wannan videon da ta ɗauka, wannan dalilin yasa ta fara ciwon ƙarya har sai da ta koma gida jinya.

Ƙarshen wata ya yi Daddy ya kwashe iyalanshi zuwa Niger harda Salisu da Muhammad  da Salma, Hishman da ya nu na ba zai je ba Daddy ya yi mishi faɗa kamar zai dake shi sannan ya bisu suka ta fi

A can suka samu Sa'adatu mijinta baya ƙasan, ita ma Salma mijinta baya ƙasan shi ya sa ta biyo Daddy.

Tun a ya na yin da Mama ta karɓi Mummy jikinta ya yi sanyi, Daddy duk da ya san abin da ke faruwa shi ma yanda Mama ta yi mishi sai da ya ji ba daɗi.

Basu zauna a ranar ba saboda shigar dare suka yi, Ma'eeshat Nu'aymah da Sa'adatu room ɗaya suka ɗauka, Salma room ɗin Mama, Aunty J da room ɗaya Mummy room ɗaya, mazan kuma wannan ƙofar dake parlour suka buɗe, shima part ne babba a nan suka sauka har da Daddy Muhammad bai zo da matar sa ba.

Da sassafe an haɗu a dining a na breakfast 
Aunty J ta faki idanun jama'a ta take ƙafar Ma'eeshat ga shi takalmi mai tsinine a ƙafarta, Sa'adatu na lura da abin da ta yi.

          Ma'eeshat sai zare idanun take yi tana zufa, babu wanda ya lura da abin da ke faruwa.

        Sa'adatu ta haɗa shayi mai zafi ta faki idanun jama'a, ta zuba a ƙafar Aunty J wanda ta ɗaura a ƙafar Ma'eeshat, Aunty J ta ƙwalla ƙara ta miƙe Sa'adatu tai kamar ba ita ba ta ci gaba da breakfast ɗin ta.

Mama tana ɗaki domin ita bata yarda da hawa dining ba, Daddy ya dakawa Aunty J tsawa domin ta ƙi yin shiru.

Sa'adatu ganin hankalin mutane ya ɗauke ta duƙa ta share raguwar shayin da ta zuba wa Aunty J da hular kanta, daman da gyale a jikinta sakamakon kayan bacci ne masu kauri a jikinta riga da wando.

   "Wallahi ba zan yarda ba." Aunty J ta faɗa tana nufo gurin Sa'adatu.

Daddy ya tare ta yana tambayar abin da ya faru, Aunty J ta share ƙwallar dake shirin zubo mata ta ce.
"Shayi ta zuba mun a ƙafa."

            "Bana son tashin hankali ta ya ya za ki ce an zuba miki shayi, bayan dukkan mu muna zaune bamu ga lokacin da ta zuba miki shayin ba." Daddy ya faɗa cike da ɓacin rai.

      "Na rantse da Allah ta zuba mun shayi." Faɗin Aunty J.

Daddy ya ce.
     "Wacece ta zuba miki shayin.?" 

"Sa'adatu." Aunty J ta faɗa a hassale

"Inalillahi wa'inna ilaihir raji'un."
Sa'adatu ta faɗa tana fashewa da kuka, Daddy ya dafe kanshi da ya fara ciwo.

"Idan baka yarda ba a duba gurin." Aunty J ta faɗa tana hararan shi.

Koda a ka duba gurin babu shayi ko kaɗan, kuma babu alamun an zubar da shayi a gurin.

Bayan Sa'adatu ta goge da hula sai ta cusa hular ƙasan carpet, ta yanda wulan ya tsane shayin, kuma shayin da ta zuba mata ba wani mai yawa bane.

"Wallahi sai an bi mun hakkina sharrin da a ka yi mun." Sa'adatu ta faɗa tana ƙara fashewa da kuka.

Sai yanzu Salma ta yi magana dan Allah ku yi haƙuri dukanku.

   "Ai dole ki ce in yi haƙuri tunda ƙanwarki taso kasheni, mugaye kawai azzalumai." Aunty J ta faɗa tana jin zuciyarta kamar an zuba garwashin wuta.

"Wallahi ba zan yarda da wannan ƙa zafin ba, gwara hukuma ta shiga tsakanin mu." Sa'adatu ta faɗa tana ɗauko waya, kamar da gaske.

"Hayaniyar mai nake ji tun ɗazun." Mama ta ce tana nufo gurin.

Sa'adatu ta nufi Mama tana fashewa da kuka.
     "Shayi ne ya ɗan zubar mun a ƙafa shi ne Sa'adatu take ta faman kuka, saboda tausaya mun da ta yi." Aunty J ta faɗa tana zama kujeran da ke zaune a kai tun kafin a fara rikicin.

Ba iya Daddy ba hatta Hishman da Salisu sai da suka yi suman zaune, shi daman Muhammad kamar Salma yake.

"Allah ya nu na mun ranar da za ki daina wannan sokwancin." Mama ta faɗa tana zama ɗaya daga cikin kujerun parlour.

Daddy ya riko hannun Sa'adatu ya zaunar da ita ya fara rarrashinta, sai da ya bata cin hancin sabuwar motar da ya yi order sannan ta haƙura.

Bayan sun gama cin abinci suka nufi wani babban hall a cikin gidan, daman an ware gurin ne saboda family meeting, Sa'adatu ta buɗe taro da addu'a.

Mama ta fara magana kamar haka.
"Ashiru ina son ka gaya mun alaƙarka da wannan yarinyar mai ciki."

      Daddy ya faɗa ma ta dukkanin abin da ya faru, Mama ta yi murmushi ta nu na Hishman ta ce.
"Shi kuma wannan mai iya yin zaman mai yake yi har yanzu babu aikin yi.?"

   Daddy ya yi shiru Mama ta kalli Salisu tana cewa.
"Shi kuma zaman mai yake yi har yanzu bai yi aure ba."

Kafin Daddy ya yi magana Salisu ya ce.
"Na samu yarinyar da nake so har mun dai dai ta, daman wannan zuwan zan faɗawa Daddy."

Muhammad ya fara murna kawai sai ya ji Mama na cewa.
"Har yanzu baku gama hutun auren bane.?"

Kowa ya kalli Muhammad Nu'aymah ta ƙunshe baki tana dariya ciki ciki.

"Ita kuma wannan baka gaji da ganinta a gabanka bane.?" Mama ta faɗa tana nu na Nu'aymah.

Kowa ya yi tsit an rasa mai bakin magana, Hishman ya ce.
"Ni gaskiya ban yi hankali ba, shi ya sa ma ban fara tunanin aiki ba."

"Ba ka yi hankali ba kake shaye shaye.?" Mama ta faɗa tana hararan shi.

    "Shaye shaye kuma haba, kaka ruɗin tsufanne haka." Hishman ya faɗa yana gyara zama.

"Ubanka ne tsoho bani ba." Mama ta faɗa tana danne ɓacin ranta.

"Ba zan yarda da zalunci ba a cikin zuri'ata,  dan haka dole yaran nan su yi aure dukkansu, domin na fahimci kai ne ka goya musu baya suke taka matarka, wanda ni kuma ba zan lamunci hakan ba." Mama ta faɗa tana kallon Daddy.

"Sannan kaji tsoran Allah ka yi adalci a cikin gidanka, ko domin ka tsira ranar tashin ƙiyama." Mama ta ce tana kallon Daddy.

Mama ta ci gaba da cewa.
"An kawo mun labarin ɗaya daga cikin yaranka ne suka yiwa yarinyar da ke hannunka ciki, shine iyayenta suka korata kai kuma sarkin tausayi ka amshe ta hannu biyu."

Mummy Daddy Nu'aymah suka kalli Mama cike da mamakin furucin bakin ta.

"Ko na yi ƙarya ne." Mama ta faɗa tana hararan su.

"Ni da bana da isashen lafiya bari in yi gaba, domin wannan maganar ta masu lafiya ne." Hishman ya faɗa yana miƙewa.

Sa'adatu da Salma sun kasa riƙe dariyar su, hatta Nu'aymah sai da abin ya bata dariya.

Muhammad ya riƙo Hishman yana hararan shi, Mama ta ce.
"Yarinyar zata zauna a gurina har zuwa lokacin haihuwar ta, sannan a yi gwaji domin a gane gaskiyar lamarin."

"Sannan dole yaran nan su fito da mata,ita kuma ta fito da mijin aure, maganar rashin adalci ba zan ce kar ka fasa ba, domin Allah baya zalunci kuma baya barin azzalumi."

Mama ta yiwa Daddy faɗar da bata taɓa yi mishi ba, sannan harda Mummy bata ƙyalle ba.

Daga haka taron ya ta shi sun saba ziyarar dangi idan suka zo, amman a ranar Hishman ya koma Abuja shi da Salisu, Muhammad ne kawai bai ta fi ba.

Suma sai da a ka zo yin lunch a ka san basa nan, Mama ta ji ciwo matuƙa amman dole ne ta nu na musu kuskuren su, Aunty J rai fess.

Kwanasu huɗu suka koma Abuja a nan suka bar Ma'eeshat, basu samu Hishman a gari ba.

Bayan wata biyu lokacin cikin Ma'eeshat ya shiga wata takwas.

Ma'eeshat ta yi kyau sosai ta yi ƙiba duk wani aikin gida tare suke shiga kitchen da ma'aikata, Mama ta yi faɗan harta gaji.

    Akwai mallamin da yake zuwa gida yana             koya mata karatu arabic da boko.

Idan driver ya kai ta awo gidan Sa'adatu yake ajiye ta, sun saba sosai duk da cewar Ma'eeshat shiru shiru ne bata da yawan magana.

Idan Usman ya yi tafiya  Sa'adatu zuwa take yi ta ɗauko Ma'eeshat su zauna.

Nu'aymah kamar ƙawaye haka suke da Ma'eeshat, Sa'adatu ta siyawa Ma'eeshat waya ta buɗe mata Whatsapp, kuma har lokacin Hishman bai dawo ba domin ƙasar ya bari gaba ɗaya, Mummy ta yi faɗan har ta ga ji ta zuba mishi ido tana mishi addu'a.

Aunty J duniya sabuwa tana baza capacity yanda ranta yaso, iskanci sai wanda ya ƙaru, yanzu haka kasuwanci take yi na kaya ita da ƙaninta Sageer, amman kasuwancin a ɓoye take yi babu wanda ya san abin da suke sai dawa.

   Daddy yana ƙoƙari a kan iyalanshi amman Aunty J bata gani, hasalima kullum cikin kushewa ta ke yi, daman ita macece mai rainuwa da raina ga son girman tsiyya.

  Aunty J babu irin maganar da bata gayawa Mummy a kan ɗanta ya yi abin kunya ya gudu, Mummy sai dai ta yi murmushi ta kau da kai.

    Daga baya Mummy ta dai na fita gurin da take zaman shan iska saboda Aunty J ta fara kai ta bango, fahimtar hakan sai Aunty J ta sanja salo ta na biyo ta har parlour, domin neman faɗa take saboda wani mugun ƙudirinta a kan Mummy.

Mummy sai ta dai na saukowa ƙasa kullum tana sama, daga baya ta fara gina hospital domin taimakon mara su ƙarfi, tun da ta yi karatun likitanci kuma ta fito a matsayin babbar likita, duk da cewar bata gayawa Daddy ba amman sai da ya sa ni, domin duk motsin iyalanshi yana sa ni, Daddy ya ɗau nauyin gina hospital ɗin domin shi ma ya samu na shi ladan.

  Aunty J da ta samu labarin abin da yake faruwa ta ƙara, ƙullatar Mummy ta ƙara sabon shiri sosai.

An gama gina hospital an sa lokacin buɗe shi, Mama da Ma'eeshat Sa'adatu duk sun ce za su zo bikin buɗe hospital ɗin.

Lokaci baya jira sai dai a jira shi yaune a ke bikin buɗe hospital Mama tun a na gobe ta iso da iyalanta, a nan ta samu Salma a part ɗin Mummy.

Sun samu tarba na musamman lokacin Aunty J bata nan.

Ranar buɗe hospital anko suka yi dukkansu amman banda Aunty J domin ita ba za ta iya anko da su ba.

  Mummy ta gayyaci familynta sosai Daddy ma ya gayyaci mutanen shi, gidan jaridu da dama sun samu halartar buɗe hospital.

Hospital ɗin ya kai ya kawo har da bene komai na cikin hospital ɗin a waje a ka yi order shi.

     Aunty J na zaune a cikin hospital ɗin kamar an yi mata dole, domin bai cin zuwan Mama da ba zata zo gurin ba.

    Wayarta ta yi ringing ta ɗauka sun jima su na magana kafin ta yanke, ta koma gurin da Mama ke zaune da a halinta a na ta wasa da dariya ta zauna tana hararan su a fakaice.

  Ma'aikata su na ta kaiwa da kawowa domin Mummy ta buƙaci a fara aiki ranar da a ka buɗe, daman akwai ma'aikatan da ta ɗauka tun kafin a gama ginin hospital ɗin.

    Ma'eeshat na zaune kusa da mutumiyar Sa'adatu, Mama ta miƙe tana cewa.
"Bari in amsa waya."

Mama ta matsa ka ɗan daga gurin tana waya, ƙanin Aunty J ya ƙariko gurin da sallama yana ƙarewa mutanen gurin kallo idon sa bai sauka a kan kowa ba sai a kan Ma'eeshat da ta ɗago da fuskanta.

Ya zuba mata ido yana kallonta shi dai kamar ya taɓa sanin wannan fuskar amman ya manta.

Ya yi sallama ya gaishe da Mummy Mama ta ƙariko gurin, tana faɗin.
"Wata sabon gani, daman kana duniya Sageer?."


Da sauri Ma'eeshat ta ɗago kai jin sunan da a ka kira, ta kalleshi ta ƙara kallonsa shima Sageer ita yake kallo.


Ma'eeshat ta dafe ciki tana zufa Sageer cike da furgici yake kallon ta, zuwa yanzu zargin shi ya tabbata.


Amman abin tambayar mai ya kawo ta nan sannan wacece ita a gurin.


Ihun da ya ji shi ya dawo da shi cikin hankalin shi, Ma'eeshat kwance cikin jini bata numfashi.


   Daman akwai ma'aikata da sauri suka ɗauke ta domin bata taimakon gaggawa, Salma Sa'adatu Mummy sune suke duba ta domin suma likitoci ne.



  Bayan an wuce da Ma'eeshat su na ta jimamin halin da take ciki, Aunty J ta lura da abin da ya faru dan haka tashin hankalin ta ya ƙaru.


Sageer ya yi sallama yana cewa Mama.
"In sha Allah zan yi ƙoƙarin zuwa kafin ki koma." 

Bai jira amsarta ba ya yi gaba Aunty J ta bi shi a baya, yazo wuce wa gurin wani lungu ya ji an janyo shi.


Aunty J ne ta riƙo shi ganin haka Sageer ya yi ajiyar zuciya.


Cike da tuhuma Aunty J ta ce.
"Ka san wancan yarinyar ne.?"


"Wata yarinya kike magana.?" Sageer ya faɗa yana kau da fuskan shi.


"Uhm muje gida." Aunty J ta faɗa domin ita bata yarda da ƙannin na ta ba.


Aunty J bata yiwa kowa sallama ba suka ta fi da Sageer a motar da ya zo da shi, domin ita bata zo da mota Daddy ya kwaso su a wata babbar mota, Aunty J gida ta nufa da Sageer masu gadi mota ɗaya su na bin ta a baya.


Bayan ta yi parking ta fito ta nufi part ɗin ta, bedroom suka shiga ta sa key ta rufe sannan ta ba shi labarin Ma'eeshat kamar yan da Daddy ya basu labari.

Sannan ta faɗa mishi yanzu haka jiran ta haihu suke yi domin ayi gwaji.


Sageer ya kasa ɓoye tashin hankalin da yake ciki.
    "Ina son ka gaya mun gaskiyar alaƙarka da yarinyar nan, domin in ɗau mataki tun da wuri kafin wankin hula ya kai ni dare."
Sageer ya dage bai san ta ba.


"Shi ke nan tun da ka ce baka san ta ba, amman ka sa ni wallahi idan wani abin ya taso karka nu na ka sanni."


Aunty J ta faɗa cike da ɓacin rai domin ta san halin ƙaninta gurin neman mata, kuma ta ga alamun reshe yana shirin juyewa da mujiya.



"Aunty dan Allah kar ki yi fushi dani zan faɗa miki gaskiyar lamarin." 
Sageer ya faɗa yana jin kunyar abin da ya faru lokacin baya.


Gaban Aunty J ya faɗi ta fara zan cen zuci, Sageer ya bata labarin abin da ya faru tsakanin shi da Ma'eeshat, sannan ya ce.
"Wallahi Aunty wannan cikin nawa ne, domin ni shaida ce yarinyar bata bin maza."


Aunty J ta fashe da kuka tana cewa.
"Sageer ka kasheni, ka tona mun asiri."

Aunty J ta ruɗe ta fara sambatu tana jifan Sageer da kayan saman mirror ɗinta.


Sageer gani ta rasa hankalinta ya silale ya gudu.


Aunty J duk ta hargitsa ɗakin kamar na mahaukaciyya sabon kamu, kamar an tsikareta ta miƙe ta gyara fuska ta fito.


Ƴan aiki ta kira ta basu umarnin gyaran bedroom ɗin, ta fita zuwa gurin motar ta masu gadin Daddy suka taso, ta daka musu tsawa ta hau mota zuwa hospital cike da tunani.


  "Ya zama dole yarinyar ta mutu da abin da zata haifa, domin idan bata mutu ba akwai babbar matsala a cikin rayuwarta, inalillahi wa'inna ilaihir raji'un Allah ya tsinewa Sageer." Aunty J ta faɗa tana fashewa da kuka.


Bayan ta ƙarasa hospital ɗin ta wanke fuskar ta da ruwa ta shafa powder, sannan ta shiga hospital ɗin su na nan zaune a in da ta bar su, Aunty J ta ƙarasa ta zauna kusa da Mama tana tambayarta mai jiki.


"Har yanzu babu labari." Mama ta faɗa cike da tausayi.


  Aunty J ta matsa ta kira waya ta jima tana magana kafin ta dawo ta zauna, su na cigaba da firan Ma'eeshat da Mama ya wancin firan ya bon Ma'eeshat Mama take yi Aunty J na taya ta.


Wajen awa ɗaya kafin wayarta ya yi ƙara ta ɗauka tana matsawa kusa da Mama.


Aunty J ta nufi hanyar fita daga hospital ɗin a lungun ɗazun ta tsaya, bata jima ba Sageer ya zo ya miƙa mata wani abu a cikin ƙaramin robar magani ya juya ya fita.


Aunty J ta ɓoye roban ta koma gurin Mama ta zauna.


Ganin zaman ba zai fisheta ba yasa ta miƙe tana cewa Mama.
  "Na kasa samun natsuwa a kan yarinyar nan, bari in leƙa domin ganin halin da take ciki."


Bata jira amsar Mama ba ta nufi room ɗin da ta hango an shiga da Ma'eeshat.


Aunty J na tura ƙofar ɗakin jariri na faɗowa da ihunsa.


Jariri yazo gaishe da Aunty J.😂

Aunty J ta kasa gaba ta kasa baya Mummy ta ciro jaririn ta miƙawa Salma suka gyarashi a ka naɗe shi a towel.

Mummy ta matsa ta gyara Ma'eeshat da ta sume lokacin da jariri ya faɗo.

    "Bari in duba in ga abin da a ka haifa." Sa'adatu ta faɗa tana buɗe towel ɗin da sauri ta matsa baya tana dafe ƙirji.

Babu wanda ya lura da hakan sai Aunty J dake tsaye bakin ƙofa ta kasa matsawa.

Aunty J ta ƙarasa ɗakin tana murmushin yaƙe ta buɗe jaririn da ke luluɓe a hannun Salma.

Aunty J  kan ta ya sara Sa'adatu ta ƙureta da ido tana son ganin yana yin da fuskanta zai yi.

Salma ta aje jariri a kusa da Ma'eeshat ta shiga toilet.

"Bari in je in sanarwa da Mama." Mummy ta faɗa bayan ta wanke hannunta.

Daga Sa'adatu sai Aunty J Salma ta fito daga toilet ta fita.

  "Kin ga wani ikon Allah koh.?" Sa'adatu ta faɗa tana kallon Aunty J.

"Jaririn baya son kowa a cikin dangi sai ke, lallai wannan abin dogon nazari ne da bincike." Sa'adatu ta ce tana shiga toilet.

Aunty J ta kalli Ma'eeshat dake kwance tana bacci, tabbas idan ta farka zata iya dawowa cikin hankalinta, kuma bata buƙatar hakan.

Da sauri ta buɗe robar da Sageer ya kawo mata ta ɗauke numfashi, ta hura powder a ɗakin gaba ɗaya tana cewa.

"Har ke da kike ikirarin bincike baza ki tsira ba wallahi, domin duk wanda ya san sirrina sai ya mutu ko waye shi."
Aunty J ta fita ta bar ɗakin tana dariya.

Sai dai tana fita ta hango Mama na tawowa Daddy na bayan shi, da sauri ta yi fuskar tausayi ta bi su a baya zuwa ɗakin.


Har lokacin Sa'adatu bata fito daga cikin toilet ba, shigar su ɗakin ya yi dai dai da farkawar Ma'eeshat.


Kowa na rige rige gurin yi ma ta sannu, ta buɗe ba ki kenan numfashinta ya fara yin sama kamar zai ɗauke.

    Mummy da Salma suka nufo gurin hankali ta she, Aunty J ta yi murmushi tana kau da kai, Sa'adatu ta fito daga cikin toilet.

Ganin abin da yake faruwa ya sa ta nufi gurin su Mummy.

Daddy ya tarkata su yana cewa.
   "Kuzo mu bar su su yi aikin su yanda ya da ce."

Bakin Ma'eeshat ya fara motsi alamun magana, Sa'adatu ta kai kunnenta gurin bakin.
    "Sageer." Abin da Ma'eeshat ta faɗa daga nan numfashinta ya ɗauke.


Sa'adatu ta fashe da kuka tana surutai, Mummy ta fita daga ɗakin da sauri.

Bata jima da fita ba sai ga shi ta dawo da ma'aikata, ganin Sa'adatu na kuka Salma ta fita da ita zuwa waje.


Aunty J na ganin Sa'adatu na kuka ta fara hawaye, Salma ta zaunar da ita kusa da Mama ta koma room ɗin.

  "Inalillahi wa'inna ilaihir raji'un." Aunty J ta faɗa tana fashewa da kuka.


Sa'adatu dake kukan tausayin Ma'eeshat ta tsayar da kukan tana ƙure Aunty J da idanu.

Mama ta fashe da kuka tana cewa.
"Da gaske ne ta mutu.?"


"Ta mutu." Aunty J ta faɗa tana ƙara rushewa da kuka.

    Sa'adatu ta saki baki da hanci tana kallon Aunty J.


"Wannan wani irin shirme ne haka.?" Daddy ya faɗa yana hararan Aunty J.


Daddy ya rarrashi Mama yana cewa.
"Har yanzu likitoci basu ce komai ba."

  Da ƙyar Daddy ya rarrashi Mama ta yi shiru.
     "Ko ki yi mana shiru ko kuma ki zo ki ta fi gida." Faɗin Daddy yana hararan Aunty J da ta ƙara volume ɗin kukan ta.



Bayan sallahr la'asar Mummy ta fito daga room ɗin da Ma'eeshat ke kwance tana share zufa.

   Ta shiga officer ɗin ta a nan ta same su dukkan su na zaune, ta yi sallama ta shiga Daddy ya zuba ruwa a cup ya miƙa ma ta, cike da kulawa Mummy ta amsa ta shanye sannan Daddy ya karɓi cup ɗin.


Aunty J ta ce.
"Ta farfaɗo.?"

    "Ai kya bari ta yi sallah koh." Salma ta faɗa tana shigewa toilet.


Na ƙarewa officer ɗin kallo yanda ka san ɗaki haka officer ɗin yake, harda saitin kujeru da fridge ga ƙaton carpet shimfiɗe a ƙasa sannan akwai ƙaramin dining mau ɗauke da kujeru huɗu.


Sannan akwai wani ƙofa kana buɗewa zaka ga lafiyayyen gado.

  Bayan Mummy ta yi sallah ta kalli Daddy sannan ta kalli Mama ta ce.
"Ta dawo cikin hayyacinta amman ta shiga doguwar suma."

"Jaririn fa.?" Aunty J ta faɗa tana ɓoye tashin hankalin da take ciki.

"Ta haifi na mace amman tun da ta yi kukan farko shike nan." Mummy ta faɗa tana shan tea, Daddy ya haɗa ma ta.

"Ta rasu.?" Mama ta faɗa cike da tausayin Ma'eeshat.


"Jaririyar ta rasu." Salma ta faɗa.

Mummy ta ce.
"Za mu ta fi da Nana gida domin cigaba da bata kulawar da ya da ce." Haka suke kiran Ma'eeshat.

Sa'adatu ta saci jiki ta fita babu wanda ya lura da fitar ta.

 Pharmacy taje ta karɓo allura ta nufi room ɗin da Ma'eeshat ke kwance.

Wayarta ta ciro ta ɗauki pictures ɗin jaririyar, sannan ta ɗaura taura ƙaramin roba ta sa allura ta ɗibi jinin jaririyar ta fita.


Ɗakin ajiyar jini ta shiga ta zuba a wani ɗan roba ta yi alama yanda zata gane, sannan ta fita.


Lokacin da za su ta fi gida Sa'adatu ta koma ɗakin gwajin jini ta yi musu kashedi sannan ta fita, Salma ta riƙo kwallin da a ka saka jaririyar a ciki, motar ambulance ta ɗauko Ma'eeshat zuwa gida.



Bayan sun ƙarasa gida Aunty J ta ce.
"Part ɗin ta za a kai Ma'eeshat ta yi jinyar ta."


Lokacin Mama ta shige part ɗin Aunty J Daddy kuma baya nan, domin daga hospital ɗin bai dawo gida ba.


Aunty J ta riƙe gadon anyi anyi ta sa ki ta ce wallahi sai dai a kai ta part ɗin ta, ko kuma a mai da ta hospital ɗin.


Mummy da ta gaji da tsayuwa tana shirin shiga part ɗin ta, ta ga an fizgo gadon da Ma'eeshat ke kwance, an turo shi zuwa part ɗin ta.


Bakowa bane face Hishman Sa'adatu ta kwashe da dariya ta biyo bayan shi, Aunty J ta fara zagin shi ya yi kamar bai jita ba ya shige part ɗin Mummy.

Nu'aymah bata gari kuma bata san ranar buɗe hospital ɗin ba, kawai gani ta yi videos na yawo a online, itama a ranar ta nufo hanyar gida.



Alhamdulillahi sai mun haɗu a book 2 domin jin yanda rayuwar Ma'eeshat zata ka san ce, maine ne shirin Aunty J ya makomar rayuwar Ma'eeshat ta shin zata samu salama a gaba.

Amsoshin ku na tare da ƴar mutanan Zazzau, ku dai karku bari a yi tafiyar nan babu ku.

Hishman bai saurari zagin da Aunty J take yi ba ya shige part ɗin Mummy, a cikin part ɗin ashe a kwai ɗakin duba marasu lafiya komai da komai akwai shi a ɗakin, Hishman ya aje Ma'eeshat yana ƙare ma ta kallo.
  "Ga ta kyakkyawa." Hishman ya faɗa yana fita daga ɗakin.

Wannan lokacin Mama a part ɗin Aunty J ta nufa, Sa'adatu da Salma sun tare gurin Mummy Nu'aymah ta dawo gidan ya yi armashi ga Sa'adatu ga Aunty J.

  Kwana biyu da faruwan hakan, bayan sallar azahar Aunty J da ƙaninta Sageer da Mama suka nufo part ɗin Mummy, lokacin Hishman yana zaune yana shan tea, ya ji sallamar mutane.

    Hishman ya amsa yana ƙare musu kallo, ya kalli Aunty J ya yi murmushi yana gaishe da Mama, Sageer ya miƙa mishi hannu suka gaisa.

     Sa'adatu ta fito tana dariya Nu'aymah na bin ta a baya.

   "Oyoyo Aunty na na yi missing ɗin ki over." Sa'adatu ta faɗa tana zama kusa da Aunty J.

   "Bari in koma tun da ni bakya buƙatata." Mama ta faɗa tana miƙewa tsaye kamar zata fita.

Da sauri Sa'adatu ta riƙo Mama tana dariya Hishman ya haye saman bene, bai jima ba ya sauko ya fita.

  Salma ta fito ta zauna kusa da Mama, daga nan fira ya ɓarke tsakanin Mama da ƴaƴanta.

  "Ni kam Sa'adatu ya jikin Nana.?" Aunty J ta faɗa tana kallon Mama.

   "Ta ji sauƙi sosai domin ta fara farfaɗowa." Sa'adatu ta faɗa.
   Ƙaran fashewar abu ya kawai suka ji.

Sageer ne ya ɗau ruwa zai sha ya ji abin da Sa'adatu ta faɗa, shine cup ɗin ya faɗi saboda furgici.

Sa'adatu ta yi kamar bata ga abin da ya faru ba, ta ɗau wayarta tana cewa bari ka ga wani abin mamaki yaya Sageer.

Sa'adatu ta miƙa mishi wayar hannunta tana cewa.
"Kaga wani abin mamaki."

Sageer ya miƙe domin ya fita ya taka glass cup ɗin da ya fashe, Aunty J ta riƙo shi ta na yi mishi sannu.

  Sa'adatu ta shige ɗakin da suka fito ita dai Nu'aymah tana zaune tana chart a kusa da Salma.

  Kayan dressing Sa'adatu ta ɗauko ta aje a gaban Sageer, ta riƙo hannun ta ɗaura audiga ta matse hannun da ƙarfi, Sageer ya rintse ido saboda azaba, Sa'adatu ta ciro audigar da jini ya ɓata sosai ta aje, sannan ta yi dressing ɗin gurin, ta mayar da kayan in da ta ɗauko ta ɓoye audigar a cikin wani kwalba.

   Mama ta ce.
"Hala matar gidan bata nan ne.?"

Nu'aymah ta haye sama ba tare da ta ce komai ba, Nu'aymah ta buga ƙofar ɗakin Mummy tana kiran sunanta.

  Daga cikin ɗakin Mummy ta amsa tana cewa.
"Nu'aymah ɗakin nan ya datse kuma babu key a hannuna, waye ya hau sama kafin ki hau.?"

Nu'aymah ta yi dariya tana faɗin.
"Wallahi wannan aikin ya Hishman ne, domin shi ka ɗai ya hau saman."

Daga cikin ɗakin Mummy ta dafe kai ta ce.
"Ina Hishman ɗin yake.?"

"Ya fita tun ɗazun." Nu'aymah ta faɗa tana ƙunshe dariya, domin ita wallahi abin dariya ya bata.

Mummy ta yi ƙwafa tana ta kiran Hishman a waya amman wayar a kashe.

Nu'aymah ta sauko ƙasa tana cewa Mama.
"Mummy bata da lafiya ta sha magani ta kwanta."

"Subhanallahi amman dai jikin da sauƙi koh.?" Mama ta faɗa tana kallon Nu'aymah.

"Eh na samu tana bacci." Nu'aymah ta faɗa tana hararan Sageer saboda irin kallon da yake ma ta.

"Muje ku yi mana jagora muga jikin na ta." Aunty J ta faɗa cike da gulma.

Salma ta ɗago ta kalli Aunty J kallo mai cike da tuhuma, domin ita bata ga amfanin wannan zuwan ba.

Koda suka ƙarasa ba kin ƙofar juyin duniya ƙofar taƙi buɗewa, domin Hishman ya san ja lock ɗin ƙofar ya ƙara tsaro sosai, Nu'aymah ta yi ta jero Numbers amman ƙofar yaƙi buɗewa, daga baya ma sai ya nemi rufewa dasu a ciki, dole Aunty J ta haƙura da ganin Ma'eeshat ta fito tana harare harare, Sa'adatu da ta kalli Aunty J sai ta kwashe da dariya tun tana yi ita ka ɗai har Salma ta fara taya ta.

"Wannan wani irin iskanci ne.?" Mama ta faɗa tana tsare su da ido.

Sa'adatu ta yi karaf ta ce.
"Wallahi Mama wani film ne da muka kalla ɗazun, muka tuna shi ne abin ya bamu dariya."

Aunty J ta yi fuw ta wuce part ɗin ta Sageer ya bi bayan ta, Mama zata bisu Sa'adatu ta janye ma ta hankali da labarai.

Bayan sallar la'asar Hishman ya shigo ya gaishe da Mama da Salma, sannan ya haye sama.
Sa'adatu ta shiga bedroom ɗin da ta sauka, bata jima da shiga ba ta fito hannunta ɗauke da leda, tana fitowa Hishman na saukowa zuwa part ɗin sa ta bishi a baya.

Hishman zaune a parlourn shi  Sa'adatu, ta miƙawa Hishman leda ta ce.
" Dan Allah kaje hospital ka sa a yi mun gwajin wannan blood ɗin." Sannan ta faɗa mishi in da ta ajiye blood ɗin babyn da ta ɗiba ta ce.
"Ka haɗa da wannan blood ɗin dana babyn a yi gwajin a gabanka." Daga haka suka sanja fira.

   Bayan ta shin Sa'adatu Mummy ta sauko ƙasa cike da kunyar surukarta, ta zauna a saman carpet tana gaisheta.

Nu'aymah ta ce.
"Mummy ya ƙarfin jiki.?" 

Mummy ta yi banza da ita Salma ta gaisheta da jiki, ta amsa tana ƙa rajin nauyin  abin da Hishman ya yi ma ta.

Sa'adatu ta fito parlour daga part ɗin su Hishman, ganin Mummy a zaune ya sa ta ƙunshe dariya domin ta san abin da duk ya faru, har kulleta a ɗaki da Hishman ya yi.

  "Ai barewa ba za ta yi gudu ɗanta ya yi rarrafe ba." Mummy ta faɗa tana hararan Sa'adatu.

Daga haka Mummy ta kwashe su zuwa gurin Ma'eeshat.

   Baiwar Allahn tana kwance a gado ta ƙara kyau da haske, tana samun kulawar da ta dace, domin Mummy ajiye aikin ta tayi a gefe tana kulawa da ita.


"An ce ta farfaɗo." Mama ta faɗa tana tsare Mummy da ido.

     "Eh ta farfaɗo har ma ta fara magana." Hishman ya faɗa yana shigowa ɗakin.

   Mummy ta tsare shi da ido cike da tuhuma.


   Sun jima a ɗakin Mama tana yi ma ta addu'o'i daga nan Hishman ya riƙo hannun Mama suka fito daga cikin.



    Su na zaune a parlour Hishman ya kalli Mummy ya ce.
"Mummy bari in je in dawo za mu yi magana."


Bai jira amsar ta ba ya yi waje.

Hishman ya yi duk abin da ya dace sannan ya dawo gida.

   Bayan kwana uku da faruwan hakan Mama ta koma Niger ita da Sa'adatu.

Salma na aiki a hospital ɗin Mummy, Hishman ya matsawa mahaifiyar shi ta koma gurin aiki, sai ta ɗauko nurses su ringa kulawa da Ma'eeshat.

   Hakan kuwa Mummy ta yi ta ɗauko nurses guda biyu domin kulawa da Ma'eeshat, ɗaya tana kwana ɗaya tana yini da ita.

      Bayan wata ɗaya, duk wani hanya da Aunty J zata bi gurin cutar da Ma'eeshat ta bi amman shiru kake ji, ta nemi haɗa kai da ɗaya daga cikin nurses ɗin da suke kulawa da Ma'eeshat amman Hishman ya kulle duk wata hanyar da zata haɗa su da ita, domin ya saka tsaro sosai a lamarin.

Da misalin ƙarfe shida na yamma Hishman ya na gyarawa Ma'eeshat drip, yaga hannunta ya fara motsi, ya da kata yana kallonta a hankali sauran jikin nata ya fara motsawa.

   Hishman ya zuba ma ta ido yana kallon fuskanta, a hankali Ma'eeshat ta buɗe ido tana ƙarewa ɗakin kallo.
    Ta tsaida idanunta a kan Hishman kafin ta dafe kai tana sakin ƙara mai ƙarfi.

Ta fara jijjiga gadon da take kwance a kai na'urorin dake jikinta suka fara kuka.

    Mummy ta shigo da sauri ta nufi gadon allura ta ɗauko Hishman ya riƙe Ma'eeshat ta yi ma ta alluran, a hankali jikinta ya fara saki bacci mai nauyi ya ɗauketa.

"Alhamdulillahi." Mummy ta faɗa tana fita daga ɗakin, da sauri Hishman ya biyo bayanta. 

   Waya Mummy ta ɗauka zata yi kira Hishman ya karɓi wayar, ya haye sama domin bai yarda da tsaron gurin ba, room ɗin Mummy ya shiga ya zauna.

"Ka bani waya mallam." Mummy ta faɗa tana shigowa cikin ɗakin.

  Hishman ya ce.
"Dan Allah Mummy ki yi mun alfarmar ɓoye wannan lamarin, ko Daddy kar ya sa ni please." 
       
     "Bangane abin da kake nufi ba.?" Mummy ta faɗa cike da mamakin abin da ya faɗa.

"Mummy yarinyar nan a na farautar rayuwarta a ko ina, dan Allah ki sirrinta farfaɗowarta." Hishman ya faɗa cike da magiya.

   Mummy ta karɓi wayarta bata ce komai ba, Hishman ya ta shi ya fita Mummy ta bishi da kallo.

Bayan kwana biyu an cire duk wani na'ura dake jikin Ma'eeshat, bayan sallar isha'i nurse mai aikin dare ta ɗauko allura ta matsa gaban gadon, ta janyo ruwan alluran ta riƙo hannun Ma'eeshat.
    "Wannan wani irin allura ne." Nurse ta ji an faɗa a bayanta, da sauri nurse ta fuske ta ce.
          "Paracetamol ne."
"Daman an baku damar yi mata allura ne.?" Hishman ya faɗa yana tsare ta da idanu.

       Ganin ta rasa amsar da zata bashi ya matsa kusa da ita ya karɓi ruwan alluran ya dudduba, sai dai kuma babu kwalbar alluran duk binciken da ya yi bai ga kwalbar da aka kwashe alluran ba.

Hishman ya kulle ƙofar ɗakin ya zauna a kujera ya ɗauko wayarshi yana chart da Sa'adatu, wasu abubuwan duk ita ke faɗa mishi.

     Sa'adatu ta ba shi shawarar idan nurser bata faɗi gaskiya ba ya yi mata alluran kawai.

    Sun jima su na tattaunawa kafin ya aje wayar.

"Wannan wani irin allura ne wannan." Hishman ya faɗa ba tare da ya kalleta ba.

Nurse da ta yi ƙoƙarin ɓoye tashin hankalin da ta shiga ta ce.
"Paracetamol ne zanyi mata, domin na ji jikinta akwai zafi."

"Kin faɗawa Mummy hakan.?" Hishman ya faɗa yana tasowa daga in da yake zaune.

  Nurse ta yi shiru tana rarraba ido.
"Tun da kin ce paracetamol ne bari in gwada in gani."
Hishman ya faɗa yana nufo gurin da ta ke tsaye tun ɗazun.

Nurse ta duƙar da kai gabanta na faɗuwa, Hishman ya faki idanunta ya ɗau wani ruwan alluran, ya janye ruwan a syringe ya kamo hannun nurse.

Da sauri ta fara hawaye tana ba shi haƙuri.
"Tambaya na ƙarshe zan yi miki daga shi babu ƙari, ina son ki faɗa mun wanda ya ba ki wannan alluran." Hishman ya fara jan syringe baya.

Nurse taƙi magana sai hawaye jikinta yana ta faman rawa, Hishman ya riƙota da kyau ya janye hannun rigar dake jikinta, nurse fa tana ganin lamarin kamar wasa, bata gama tunani ba ta ji ya soka mata alluran a ka faɗa.

"Dama ɗaya kuma na ƙarshe." Hishman ya faɗa yana kallon fuskar nurse da ya jiƙe da hawaye.

   Ganin taƙi cewa komai ya janyo syringe ya juye mata rabin ruwan alluran ta ƙwalla ihu ta ce.
"Ni ma bani a kayi wallahi ban san ko alluran maine ne ba."

"Faɗa mun wanda ya ba ki, domin idan ba ki faɗa mun ba zan kasheki in birne gawarki, babu wanda zai ji labari." Hishman ya faɗa yana zare alluran daga jikinta.

"A hankali zai fara cin jikinta kafin a farga ya gama mamaye jikin duka." Nurse ta faɗa hawaye na zuba a fuskar ta.

Hishman ya ce.
"Idan ya gama mamaye jikin sai kuma maine.?"

"Mutuwa." Nurse ta fada tana duƙar da kai ƙasa, sai yanzu take nadamar karɓan wannan aikin.

"Alluran yana da makarine.?" Kafin nurse ta ba shi amsa, ya jiyo muryan Mummy a bakin ƙofa.

"Wallahi idan kika bari Mummy ta san wannan maganar, kin yi nadamar sa ni na a cikin rayuwarki." Hishman ya faɗa yana buɗewa Mummy ƙofar.

Cike da tuhuma Mummy take bin Hishman da kallo, kafin ta ce.
"Mai kake yi a cikin room ɗin nan harda kulle ƙofa?."

Hishman ya sosa kanshi ya fita ba tare da ya ce komai ba.

    Mummy ta kalli nurse dake duƙe tana kuka ta ce.
"Ina son ki faɗa mun abin da ya haɗaku da shi."

Nurse ta kasa magana sai kuka, Mummy tayi rarrashin duniya amman nurse taƙi cewa komai.

"Ko dai ya yi  raped ɗin ki ne.?" Mummy ta faɗa tana ƙure ta da ido.

  "Kaina ke ciwo." Nurse ta faɗa murya baya fita sosai, Mummy ta yi mata fatan samun sauƙi, sannan ta bata maganin ciwon kai cike da kulawa Mummy ta ke yi mata sannu.

Mummy ta gyarawa Ma'eeshat kwanciyya ta fita tana yiwa nurse fatan samun sauƙi.

Da safe tun kafin lokacin tafiyar nurse ya yi ta tafi, sai dai kuma tana barin unguwar mota ta bigeta, Hishman da ya biyo bayanta ya bi motar da gudu, tun da mai motar ya fahimci a na bin bayan shi ya ƙara wuta Hishman a saman mashin yake irin mashin ɗin nan mai masifar gudu.

Tsere kawai suke yi da Hishman da mai motar, wata ƙatuwar mota tayo kan Hishman da sauri ya kauce mata.

  Bayan wucewar motar Hishman ya duba motar da yake bi amman ta ɓace mishi, ya dinga dube dube amman ko irin motar bai gani ba, haka nan ya haƙura ya dawo gurin da motar ta kaɗe nurse, itama baby ita a gurin.

Hishman gida ya koma hankali tashe yana shiga part ɗin su ya fara kiran Mummy, da sauri Nu'aymah ta sauko daga saman bene.

  

  " Ina Mummy.?" Hishman ya faɗa yana tsare ta da manyan idanunsa.

"Mummy ta tafi hospital an yi mata kiran gaggawa." Nu'aymah ta faɗa tana miƙa mishi ruwa mai sanyi.


Hishman ya shanye ruwan ya yar da goran ya fita zuwa hospital ɗin.

Koda Hishman ya shiga hospital ɗin bai samu ganin Mummy ba, hasalima officer ɗin ta ya shiga ya zauna yana jiranta.

  Ƙarfe ɗaya dai dai Mummy ta shigo officer ɗin bakinta ɗauke da sallama.

   Hishman na zaune yana duba files ɗin da ya gani a saman table ɗin da yake zaune, Mummy ta zauna tana mayar da numfashi Hishman ya miƙa mata ruwa a cup.

   "Tun yaushe kake zaune a nan.?" Mummy ta faɗa bayan tasha ruwan da ya miƙa mata.

"Mummy nurse ta yi accident ɗazun bayan fitan ta, kuma ban san hospital ɗin da aka kai ta ba." Hishman ya faɗa.

Mummy ta ce.
"Ɗazun aka kira ni aka faɗa mun, yanzu haka tana ƙarƙashin kulawar."

  "Mummy ta jikin nata.?" Hishman ya faɗa gabansa na faɗuwa.

   " Da sauƙi." Mummy ta faɗa tana shiga toilet.

Da sauri Hishman ya fita nurses ya gani su na kaiwa da kawowa.
  Hishman ya tambayi in da aka kwantar da nurse, ɗaya daga cikin su ta yi mishi jagora zuwa ba kin ƙofar ɗakin.

    Hishman ya shiga bakin shi ɗauke da sallama, nurse na kwance an saka mata abin shaƙar numfashi.

Hishman ya jima a ɗakin kafin ya fito ya nufo officer ɗin Mummy, yana shiga ya kwanta a saman kujera bacci ya ɗauke shi.

   Bayan kwana biyu Ma'eeshat ta farka amman bata magana, duk wani kulawa wanda ya dace tana samu a gurin Mummy da Nu'aymah Hishman shima yana ƙoƙari a kan hakan, Salma ta na zuwa lokaci zuwa lokaci kuma duk zuwa sai ta kira Sa'adatu video call ta nu na mata Ma'eeshat.

Nurse tana samun sauƙi  Hishman ya sallami ɗayan nurse ɗin Aunty J da Sageer hankali ya ta shi, domin duk hanyar da suke tunani sun bi amman babu nasara.

    Sai ya zamana ta kasa hankalinta guri biyu ga kayansu da costume suka riƙe, kuma yanzu Hishman ya sanja password ɗin shiga parlourn su, duk wani hanya da zata bi babu mafita.

    Aunty J ta kira Mama a waya ta fashe da kuka, Mama ta yi rarrashin duniya amman Aunty J taƙi yin shiru, ƙarshe ma yanke wayar ta yi tana cewa.
"Gwara mu ɗauke ta ku daina ɓata mata rai."
     Hankali tashe Mama ta kira wayar Mummy lokacin wayar na hannun Nu'aymah, Mama bata tsaya jiran komai ba ta ce.
"Kije ki dubo abin da ke faruwa gurin ƴar uwan zamanki." Daga haka ta yanke wayar.

Daman Hishman na zaune kusa da ita, ya kalleta yana tambayar abin da ya faru.

   Nu'aymah ta faɗa mishi yanda suka yi da Mama, Hishman ya ce.
"Yanzu haka wani mugun abun ta ƙulla, take son jefa mummy a ciki."

Hishman ya miƙe Nu'aymah ta bishi a baya suka nufi part ɗin Aunty J.

Aunty J da ta ga zuwan su daman ta kori ma'aikatan ɓangarensu, ta fara jifa da kayan parlourn tana surutai.

   Hishman yana buɗe ƙofar Aunty J ta nufo shi cike da mugun nufi, daman gata abu ba kaɗan ba Hishman ya kauce Nu'aymah ta ɓuya a bayanshi jikinta na rawa.

   Aunty J ta fara jifansu da duk abin da ta ɗauka, Hishman ganin tana ƙoƙarin ji musu ciwo ya kama hannun Nu'aymah dake ɓoye a bayansa domin su fita daga parlourn.

  Aunty J ta ɗau wani cup glass ta wurgo ya faɗa a kan Nu'aymah, da sauri ta zube a jikin Hishman tana wani irin gurnani kamar zaki, Hishman ya buɗe ƙofar ya riƙo Nu'aymah, amman ya kasa motsawa da ita ga shi Aunty J na cigaba da jifansu.

  Nu'aymah ta ƙwace hannunta ta nufi gurin Aunty J da gudu, Hishman ya dafe kai yana kallon ikon Allah, domin dai ya san Nu'aymah babu abin da zata iya, amman ya gyara tsayuwa yana kallon ikon Allah.

   Nu'aymah charge ta ɗauka a parlourn, Aunty J cike da murmushin mugunta take kallon Nu'aymah, dake nufo ta domin harta gama lissafin yanda zata karairayata, idan yaso sai ta ce bata san lokacin da hakan ta faru ba.

  Nu'aymah tana zuwa Aunty J ta riƙota amman yanda ka san ta riƙe dutse haka ta ji, Nu'aymah ta murɗe hannun Aunty J ta fara tsula mata wayar charge kamar ta samu ƙaraman yarinya.

  Hishman yana son ya yi dariya amman ya ɓoye yana jiran yaga ƙarshen wasan ƙarshe wayan shi ya ɗauka yana video, da gaske Aunty J ta kasa da Nu'aymah domin duk yanda take tsammani abin ya wuce nan.

    Nu'aymah gaba ɗaya ta birkice kamar ba ita ba, tana ta zubawa Aunty J wayar charge.

      Aunty J ta ga Nu'aymah na neman yi mata illah, sai ta fara tarewa tana riƙo Nu'aymah, amman ta kasa riƙeta ta da ta ga dai dagaske zata yi mata illah sai ta wage murya tana zabga ihu tana faɗin.
"A taimaka mata mahaukaciyya zata kasheta."

Nu'aymah har tsalle take tana zabgawa Aunty J wayar charge, sai da Hishman ya tabbatar Aunty J ta yi laushi sannan ya matsa domin ya riƙo Nu'aymah.

   Amman yana riƙota ta yar da shi ta koma kan Aunty J, Hishman tun yana ɗaukar lamarin ƙarami abin yazo ya fara cin karfinsa, daga baya ma Nu'aymah ta nemi haɗawa dashi, ai tana zabga mishi na farko ya fita da gudu.

   Part ɗin Mummy ya shiga hankali tashe, Mummy na zaune Ma'eeshat na kwance a saman jikinta.

  Hishman yana zuwa ya riƙo hannun Mummy ya fito da ita Ma'eeshat ta bisu a baya.

   Koda suka shiga part ɗin Aunty J Nu'aymah na ta tsula mata wayar charge, wancan ya lalace ta ɗau wani.

Mummy hankali tashe ta nufi gurin tana zuwa ta riƙo Nu'aymah.

  Nu'aymah ta tureta tana gurnani idonta har ya sanja kala, da sauri Ma'eeshat ta riƙo Mummy ta zaunar da ita, sannan ta shiga kitchen.

   Ma'eeshat ta fito da cup ta yi addu'o'i ta watsa a fuskan Nu'aymah.

   A zabure Nu'aymah ta nufo Ma'eeshat, amman kafin ta ƙaraso ta yanke jiki ta faɗi.

   Mummy ta danna wani ƙaramin danja a parlourn sai ga wata ma'aikaciyya ta shigo.

Mummy ta bata umarnin kiran sauran ma'aikatan, bayan sun shigo ta basu umarnin su taimaka su shiga da Aunty J bedroom ɗin ta.

Da ƙyar suka ɗaga Aunty J dake ta numfarfashi, suka nufi saman bene da ita.

"Gidan ubanku zaku kaini a saman." Aunty J ta faɗa da ƙyar.

Mummy ta ce.
"Ku kaita ɗaya daga cikin room ɗin parlour."

Har sun kuso shiga da ita idanunta ya sauka a kan Ma'eeshat, dake zaune kusa da Nu'aymah.

  Aunty J cike da takaici ta yi ƙwafa tana ayyana, masifun da ta tanazar a cikin gidan domin wallahi dukkan su sai sun yi nadama.

Hishman ya ɗau Nu'aymah zuwa part ɗin Mummy.
                     Mummy ta riƙo hannun Ma'eeshat suka fita, a bedroom ɗin ƙasa ya shiga da ita Mummy ta ɗau kayan aiki ta fita zuwa part ɗin Aunty J Ma'eeshat na biye da ita.

   Aunty J na kwance a saman gado Mummy ta shigo da sallama Ma'eeshat na biye da ita, Aunty J ta yi kamar bata gansu ba amman kuma hankalinta a tashe yake, yaushe wannan yarinyar ta farka? Kuma ta dawo hayyacinta ko har yanzu da saura, wannan tambayoyin sune a cikin zuciyar Aunty J.

  Babu wani ciwo a jikin Aunty J sai taban wayar charge, dan haka Mummy ta yi mata alluran da zai rage mata pain sannan kuma ta samu ta yi bacci ta huta.

Mummy ta gama ta riƙo hannun Ma'eeshat har sun kai bakin ƙofa ta dakata.
"Wallahi wallahi sai kunyi nadamar sanin Jummai a cikin rayuwarku." Aunty J ta faɗa tana rufe idanunta, Mummy ta yi murmushi ta fita.

Part ɗin Mummy Hishman zaune aparlour shi da Mummy da Ma'eeshat.

   "Har yanzu kin ƙi cewa komai, ko sunanki babu wanda ya sa ni." Mummy ta faɗa tana riƙo hannun Ma'eeshat.

"Suna na Ma'eeshat, kuma ni ba matar aure ba ce."

A zabure Hishman ya kalli Ma'eeshat cike da mamakin furucin bakin ta, ita kanta Mummy abin ya bata mamaki.

Ma'eeshat ta fashe da kuka ta shige bedroom ɗin da Nu'aymah ke kwance.

  "Wacece ita.?" Kalmar da Hishman ya faɗa kenan.

Mummy ta ce.
"Au ni kake tambaya wacece ita.?"

Hishman ya yi dariya ya ce.
"Ga shi sunanta mai daɗi wallahi." 

Mummy ta yi dariya tana cewa.
"Allah ya shirya mun kai."

    Bayan sallar azahar Nu'aymah ta farka da matsanancin ciwon kai, ko idanunta bata iya buɗewa, lokacin Hishman yana zaune kusa da ita Mummy na yi mata allura.

  Ma'eeshat ta yi sallama ta shigo ta gaishe da Hishman sannan ta gaida Mummy tana tambayar mai jiki.

"Gata nan ta farka da ciwon kai." Mummy ta faɗa cike da damuwa.

Ma'eeshat ta ce.
"Mummy za a samu ruwan zam-zam.?"

" Eh akwai shi a cikin store." Hishman ya faɗa yana miƙewa.

  Bai jima ba ya dawo da goran zam-zam irin babban nan, Ma'eeshat ta karɓa ta tsiyaya a cup ta zauna kusa da Nu'aymah, addu'o'i ta yi a cikin cup ɗin sannan ta matsa ta riƙo Nu'aymah ta zaunar da ita, ta jingina mata pillow ta baya.

"Yi bismillah ki sha da kyakkyawar niyya." Ma'eeshat ta faɗa tana kai cup ɗin bakin Nu'aymah.

    Nu'aymah ta yi kamar yanda ta ce, raguwan ta shafa mata a fuska zuwa kanta.

20 minutes Nu'aymah ta fara zufa, duk abin da ke faruwa Hishman na yin video, Mummy na tsaye tana kallon ikon Allah.

A hankali Nu'aymah ta buɗe ido tana ƙarewa mutanen ɗakin kallo, a hankali ta ce.
"Nana daman kina magana.?"

"Ba Nana sunanta ba dallah Ma'eeshat za ki ce." Hishman ya faɗa yana hararan Nu'aymah.

"Da fatan ciwon ya sauka.?" Ma'eeshat ta tambaye ta tana yin ƙasa da kanta.

Nu'aymah ta ce.
"Eh babu komai sai rashin ƙarfi da ba naji a jikina."
          

"Shi ma in sha Allah za ki daina ji."
Ma'eeshat ta faɗa tana fita daga room ɗin Hishman ya bita a baya, Mummy ta haɗawa Nu'aymah ruwan wanka, ta taimaka mata ta yi wanka ta gasa jikinta sannan ta sanja kaya.

A parlour bayan Ma'eeshat ta fita a saman kujera ta zauna Hishman ya zauna kusa da ita ya ce.

  "Nifa kamar na taɓa ganinki." 

"Uhm uhm ƙila mai kama dani ce." Ma'eeshat ta faɗa tana ɗaure fuska, ita fa bata son shi shigi a rayuwarta.

"Amman dan Annabi Muhammad a wace gari kike." Hishman ya faɗa yana roƙonta.

  "Ma'eeshat Rabi'u, asalin mu ƴan Kano ne." Daga haka ta shige kitchen ta bar shi.

Hishman ya yi murmushi mai cike da ma'anoni da yawa.

Bayan kwana uku da faruwan hakan Mama ta sauka Niger Sa'adatu na biye da ita. 

Mama a part ɗin Aunty J ta sauka ko kallon part ɗin Mummy bata yi ba, kuma ta hana Sa'adatu zuwa part ɗin Mummy gaba ɗaya.

  Sai zuwa dare Mummy ta samu labarin zuwan Mama, shi ma a bakin Sa'adatu da ta gudo daga part ɗin Aunty J.

    Mummy ta shirya ta nufi part ɗin domin ta gaishe da surukarta.

A parlour ta samu Aunty J da Mama su na fira, ganin shigowar Mummy yasa Aunty J ta shige ɗaya daga cikin room ɗin parlourn.

Mummy ta zauna a saman carpet tana gaishe da Mama.

    "Wato ina miki kallon mace mai hankali ashe ba haka kike ba, wallahi kin bani mamaki matuƙa." Mama ta faɗa a fusace.

Mummy ta yi ƙasa da kai tana bayar da haƙuri, duk da cewar bata san laifin da ta aikata ba.

"Wallahi ba zan ɗauki wannan iskancin ba, dole ne Ashiru ya zo ya ɗau mataki a cikin gidan shi." Mama ta in da take shiga bata nan take fita ba, sai da ta zage Mummy tas sannan ta bata umarnin ta tashi bata son ƙara ganinta har sai Daddy ya dawo.

Mummy har ta kai ba kin ƙofa ta ji Mama na faɗin.
"Nima idan kin koma ki turo su dake ni." Mummy ta yi murmushi ta fita.

    Sa'adatu ganin yanda Mummy ta shigo yasa ta ji gaba ɗaya jikinta ya yi sanyi, domin ta san duk abin da ya faru Hishman ya tura mata da videos ta WhatsApp, lokacin da ta ga Nu'aymah na zane Aunty J da wayar charge, sai da ta kwanta a ƙasa saboda dariya.

Sa'adatu ta janye Ma'eeshat zuwa room ɗin da suke kwana ita da Nu'aymah, saboda Ma'eeshat bata son hawa bene idan ta hau jiri take gani.
  
     Sati ɗaya da zuwan Mama Daddy ya diro Nigeria, Aunty J kamar ta zuba ruwa ta sha saboda murna da farin ciki.



    A part ɗin Mummy ya sauka ko leƙa part ɗin Aunty J bai yi ba, duk wani kulawa Daddy ya same shi a gurin Mummy tun da ya shiga part ɗin bai fito ba sai bayan la'asar, saboda ya gaji da yawa kuma a can baya samun isasshen bacci.


   Bayan ya dawo masallaci ya nufi part ɗin Aunty J.

  Daddy ya yi sallama ya shiga parlourn Mama na zaune tana shan fruit, Daddy ya zaune a saman carpet ya gaisheta ya yi mata ya gajiyan hanya, bayan sun gama gaisawa Mama ta ce.
"Kana da labarin abin da ya faru.?"

  "A'a." Daddy ya faɗa yana yin ƙasa da kai.

"Matarka ta turo ƴaƴanta harda wannan baƙuwar, sun daki Jummai har sun zubar mata da ciki." Mama ta faɗa cike da ɓacin rai.



  "In sha Allah zan ɗau mataki." Daddy ya faɗa saboda bai yarda da wannan maganar ba, domin daga jin wannan maganar hankali ba zai ɗauka ba.


   "Inalillahi wa'inna ilaihir raji'un, daman maganar da Jummai take faɗa mun a kan ka gaskiya ne, wallahi ka bani kunya Ashiru ban taɓa tunanin hakan ba." Mama ta faɗa hankali tashe.


"To bari ka ji abin da zan faɗa maka, wannan lokacin dole ne ka yi abin da nake so, kuma wan can yarinyar tun da ta farfaɗo dole ne ta bar gidan nan, sannan cikin da ta haifa na Hishman ne domin an kawo mun takardar gwajin da ne ce ayi." Mama ta faɗa tana shigewa bedroom ɗin da ta sauka.


Daddy zufa ya gama wanke mishi fuska domin shi bai san da wannan zan cen ba, sannan Mummy bata faɗa mishi ba.


 "Wallahi wannan so mun taɓi ka gani, baka ga komai ba." Aunty J da ta fito daga bedroom ɗin da Mama ta shige ita ke wannan maganar, Daddy ya yi murmushi ya fita.

   Aunty J ran ta ya ƙara ɓaci domin ita ba haka take son gani a fuskar Daddy ba, tashin hankali take so ta gani amman sai ta ga saɓanin hakan.

    Bayan fitan Daddy part ɗin Mummy ya koma, domin yana da tambayoyin da yake son ya yi mata.

   Ya shiga parlourn hankali tashe Hishman Sa'adatu Nu'aymah Ma'eeshat duk su na zaune a parlourn, Daddy bai tsaya amsa gaisuwar da suke ba ya haye sama yana kiran sunan Mummy Hishman ya bi bayan shi.



Sa'adatu ta janye su zuwa bedroom ta zauna su na cigaba da fira, wayarta ta yi ringing ta ɗauka tana ce masu.
"Bari im amsa kiran oga." Suka kwashe da dariya ita ma dariyan ta yi ta fita.


Part ɗin su Hishman ta nufa domin shi yake kiran wayar.


Hishman yana ta kaiwa da kawowa ya kasa zama guri ɗaya, Sa'adatu da ta shigo parlourn ta ce.
"Idan na fahimta kaza ta fara tono ramin da za a birneta.?"

  "Wannan lokacin wuƙar yankata ta tono ba rami ba, domin idan aka birneta ai ta ci riba da yawa." Hishman ya faɗa yana sauke ajiyar zuciya.


  Hishman ya janye Sa'adatu zuwa ɗaya daga cikin room ɗin dake parlourn.

   Hishman ya faɗa mata duk abin da ya faru a bedroom ɗin Mummy.


Sa'adatu ta yi mamakin jin wai takardar gwajin jini Aunty J na dashi a hannunta, amman dai koma maine ne wasan yazo ƙarshe.

     "Ina son ka tattaro mun dukka evidence ɗin hannunka, sannan yau ka koma hospital domin yin magana da nurse ɗin nan." Sa'adatu ta faɗa tana murmushin mugunta.


   " Bana son ya wuce nan da gobe, sannan da buƙatar Ma'eeshat ta bamu labarin ta domin ta fitar damu a cikin ruɗanin da muka shiga." Sa'adatu ta faɗa tana shirin buɗe kofar.

Hishman ya ce.
"Babu buƙatar sai Ma'eeshat ta bamu labarin rayuwarta." 


"Akwai abin da ka sa ni kenan.?" Sa'adatu ta faɗa tana tsare shi da ido.

  "Saura ƙiris komai ya fashe." Hishman ya faɗa yana shigewa toilet ɗin dake ɗakin.


Sa'adatu ta yi murmushi ta ce.
"Dole ka ka sance hakan, domin kai ɗan na gada ne, ba haye ka yi ba." 

Daga haka ta fita zuwa part ɗin Mummy.


Bayan kwana biyar Mama ta kira taron gaggawa, har lokacin Hishman bai samu damar magana nurse ba, saboda duk lokacin da ya yi mata tambaya birkicewa take yi, duk da cewar ya haɗa duk abin da ya da ce amman kogi bai ƙi da ɗi ba,


  Yau dai ya yi alƙawarin magana da nurse ko ta wani hali, Hishman ya shirya ya nufi hospital ɗin.



Hishman yana tura ƙofar ɗakin da nurse take kwance ya yi karo da abin da ya tayar mishi da hankali.

Nurse kwance a saman gado kumfa na fita ta hanci da baki, Hishman ya danna wani guri a jikin gadon da sauri doctors suka shigo room ɗin.

Taimakon gaggawa suka fara bata Hishman na tsaye yana kallon ikon, domin wannan abun ƙulla shi aka yi saboda kar ya samu damar yin magana da nurse.
"Ke nan bayana ake bi duk in da naje." Tambayar da ya tsaya a zuciyar Hishman kuma yana da buƙatar amsar ta.

    Bayan sun shawo kan lamarin numfashin ta ya dai dai ta, suka kalli Hishman kallo mai cike da tuhuma sannan suka fita daga room ɗin.

Hishman ganin irin kallon da suke mishi yasa ya nufo gida hankali tashe, domin har ya hango abin da suke tunani akai.

  Yana shiga parlourn Mummy ya riƙo hannun Sa'adatu suke shige bedroom ɗin su Ma'eeshat, Mummy ta bisu da kallo.

"Akwai babbar matsala, domin ana biye da duk in da na shiga." Hishman ya faɗa bayan shigar su ɗakin.

"Har yanzu ba a zo gurin da nake so a zo ba." Sa'adatu ta faɗa tana miƙa mishi ruwa mai sanyi, domin ta fahimci kan shi ya fara ɗaukar zafi.

"Naga zargina a cikin idanun doctors ɗin can, kuma ban san abin da yake faruwa ba hasalima a haka na shiga na ganta." Hishman ya faɗa yana lumshe ido.

"Idan suka tuhumeka akan ka bata guba ka amsa da kaine." Sa'adatu ta faɗa tana murmushi.

Hishman zai yi magana Sa'adatu ta yi mishi raɗa a kunne, dariya suka yi dukan su daga nan suka zauna zaman fira.

Bayan kwana ɗaya su na zaune dukkan su har Salma ita ma ta zo gidan da kayanta mijinta ya yi tafiya.

Daddy ya shigo hankali tashe gurin da Hishman ke zaune ya nufa. 

Daddy yana zuwa ya zabga mishi mari guda biyu.
"Yaushe ka fara shaye shaye dan ubanka.?" Sa'adatu ta yi murmushi ta kalli Hishman, suka haɗa ido shi ma ya yi mata murmushi, Salma na lura da abin da su ke yi.

"Ba tambayarka na ke yi ba dan ubanka.?" Daddy ya faɗa a fusace.

Mummy ta miƙawa Daddy ruwa mai sanyi, Daddy ya kaɓar da cup ɗin ya fashe ya kalli Mummy ya ce.
"Wallahi duk iskancin da yaran nan suke yi da sa hannunki, amman zan yi maganin abun nan kusa." Daddy ya haye sama Mummy ta daskare a gurin, tsawon lokacin nan basu taɓa samun sa ɓani irin haka ba, duk da cewar zaman tare zo mu zauna zo mu saɓa.

  Mummy taje zata zauna ta taka glass cup ɗin da ya fashe, ta runtse ido tana jin zafin yana ratsata har cikin ƙwaƙwalwar kai, amman zafin bai kai zafin abin da Daddy ya yi mata ba.

Hishman ya riƙo mahaifiyar shi Nu'aymah ta nufo gurin tana hawaye, Salma dai ta daskare a gurin saboda mamaki Sa'adatu ta kira ma'aikata suka kwashe glass ɗin, Ma'eeshat ta fashe da kuka ta shige bedroom.

   Hishman ya yi dressing ɗin ƙafar Mummy sannan ya yi mata allura, duk cikin su babu wanda ya iya motsawa, ba a jima sosai ba Mummy ta yi bacci domin Hishman har da alluran bacci ya yi mata.

Hishman ya shiga da Mummy ɗaya daga cikin room ɗin dake parlourn, ya kwantar da ita ya fito.

Nu'aymah ta shige bedroom ɗin da Ma'eeshat ta shiga, Hishman ya fito ya shige part ɗin su Sa'adatu ta bishi Salma ta bi bayan Sa'adatu.

  Bayan sun shiga parlourn Hishman ya dafe kai, domin bai taɓa tunanin abin zai shafi Mummy ba.

   "An zo dai dai gurin, yanzu wasan ƙarshe zamu buga." Sa'adatu ta faɗa tana zama kusa da Hishman.

"Ya za muyi da Mummy, domin na san yanzu haka hankalinta a tashe yake."
Hishman ya faɗa cike da tausayin mahaifiyarsu.

" Ni zan kula da komai." Sa'adatu ta faɗa.

  Hishman ya ce.
"Maganar nurse ɗin fa, dole muna bukatar magana da ita."

"Ka san an ce zuwa da kai yafi aike." Sa'adatu ta faɗa tana barin parlourn, karo ta ci da mutum a ba kin ƙofa.

  Da sauri Sa'adatu ta kalli gurin gabanta na faɗuwa, Salma ce tsaye tana jifanta da kallon tuhuma.

Sa'adatu bata ce komai ba raɓa ta wuce Salma ta biyo bayan ta.

   A parlour suka zauna Salma ta yi ta yi Sa'adatu ta gaya mata abin da suke ƙullawa amman taƙi cewa komai, da ta matsa sai cewa  ta yi.
"Ki yi haƙuri nan da ƙarshen wata akwai family meeting, a nan komai zai fashe." Daga haka ta miƙa ta haye sama domin ta duba ko Mummy ta farka.

    Lokaci yana tafiya Daddy gaba ɗaya ya sauyawa Mummy, Salma ta koma gidanta Sa'adatu na ta koma Niger gurin mijinta, su na jiran lokacin meeting ya yi kamar yanda Mama ta faɗa.

   Aunty J na ta sabon shirye shirye domin ta yi alƙawarin a wannan zaman da za a yi sai ta kawo ƙarshen matsalarta, a ɓangare ɗaya kuma kasuwancinta alhamdulillahi su na samun yanda suke so ita da Sageer.

    Ma'eeshat tana cigaba da ɗaukar karatu a gurin mallamin da Mummy ta ɗauko saboda ita.

Kowa ya na gurin harkokin shi ban da Hishman da yake zaune a gida babu sana'a.

  Wata rana da daddare su na zaune a parlour Daddy ya shigo ya zauna, suka gaishe shi ya amsa yana hararan Hishman.

     Mummy ta kawo ruwa ta aje ta miƙe zata haye sama, Daddy ya riƙo hannun ta ya zaunar da ita.

Nu'aymah Ma'eeshat suka shige bedroom, Hishman ya miƙe zai bar gurin Daddy ya ce.
" Koma ka zauna."

  Mummy dai ta yi shiru tana sauraron Daddy.

"Allah shi ne shaida ban so gaya miki abin da ya faru ba, amman zuwa yanzu na fahimci ɓoyewar bai da wani amfani." Daddy ya faɗa yana kallon Mummy cike da kewa, domin kwana biyun nan shi ka ɗai ya san yanda ya ji.

Daddy ya faɗa mata abin da Mama ta faɗa mishi, sannan ya ƙara da faɗin.
"Mai ya sa lokacin da ya dawo Mummy bata gaya mishi abin da ya faru ba."

   "Ke nan dai ka yarda sun zubarwa da Jummai ciki.?" Mummy ta faɗa cike da mamakin lamarin.

"Ni bana ce na yarda bane, amman mai ya sa lokacin da na dawo ba ki gaya mun abin da ya faru ba, domin in san matakin da zan ɗauka a kai, yanzu haka Mama ta yarda sun zubarwa da Jummai ciki." Daddy ya faɗa cike da damuwa.

    Mummy ta riƙo hannun mijinta cike da kulawa tana faɗin.
"Yanda ka san mu har yanzu bamu sauya ba, dan Allah kar kai hukunci da abin da aka faɗa maka."

   "Har ma'aikata sun bayar da shedar sun zubarwa da Jummai ciki." Daddy ya faɗa yana jin babu daɗi a ranshi.

"Inalillahi wa'inna ilaihir raji'un." Mummy ta faɗa tana yin ƙasa da kai.

"Ranar nan doctors sun kirani da ga hospital ɗin ki sun faɗa mun Hishman ya shaƙawa patient ɗinki guba, ni na dakatar dasu na ce kar su gaya miki zan yi bincike, kuma duk binciken da na yi Hishman na samu dumu dumu da laifin hakan, sai dai mamakina ɗaya gubar order ta aka yi kuma masu sai da kayan shaye shaye suke shigowa da ita ƙasar nan." Daddy ya faɗa yana riƙo hannayen Mummy.

     "Wannan ba gaskiya bane domin Hishman ɗina baya shaye shaye, sai dai sharri aka ƙulla mishi." Mummy ta faɗa zufa na wanke mata fuska.

"Idan Hishman baya shaye shaye to waya ba shi gubar,? Kuma sannan maine ne manufar kashe nurse da ake son yi." Daddy ya faɗa yana tsare Hishman da ido.

   "Tabbas Hishman shi ne ya shayar da nurse guba, kuma ina da shaidar gani da ido." Aunty J ta faɗa babu wanda ya ga shigowarta sai maganarta kawai suka ji.

   A fusace Daddy ya ce.
"Wallahi Jummai idan ba ki bar gurin nan ba, sai na shayar dake mamakin da baza ki taɓa mantawa ba."

  Aunty J ta kwashe da dariya tana faɗin.
"Wallahi ka ji kunya, kawani zauna a gaban mace kana lalaɓata."

   Daddy zai miƙe Mummy ta riƙo hannun shi, murya na rawa ta ce wa Aunty J.
"Ina shaidar yake.?"

Aunty J ta ɗauko wayarta ta miƙawa Mummy tana dariyan mugunta.

   Mummy ta karɓi wayar ta zauna Hishman ya zauna kusa da ita yanda za a yi kallon da shi.

    Hishman ne a videon yana shaƙawa nurse wani farin abu, duk da cewar ya rufe fuska amman kana gani in dai ka san Hishman babu kokwanto zaka ce shine.

  Hishman ya kalli Aunty J ya yi murmushi, Daddy ya ɗauko wayar ya miƙa wa Aunty J ya ce.
"Yanzu za ki iya tafiya tun da kin yi abin da ya kawo ki."

    Aunty J ta karɓi wayar bata da niyyar tafiya.

Hishman ya riƙo hannun mahaifiyar shi ya fashe da kuka yana faɗin.
"Tabbas na aikata kuskure dan Allah ku yafe mun." 

   Aunty J ta kalli Hishman gabanta na faɗuwa Hishman ya ɗaga mata gira.

"Ina son ka gaya mun wanda ya saka wannan aikin, domin wannan gubar tana da matuƙar haɗari." Daddy ya faɗa cike da takaici.

   "Wallahi Daddy Aunty J ta sa ni." Hishman ya faɗa yana yin ƙasa da kai.

  "Matsiyaci tsinanne ni zaka ƙullawa sharri dan ubanka.?" Aunty J ta faɗa tana neman faɗuwa.

Na san ba lallai ku yarda da abin da na faɗa ba, amman wannan shine hujjan da zai tabbatar da abin da na faɗa.

Hishman ya faɗa yana miƙawa Daddy wayar shi, Aunty J ta yi tsalle ta karɓe wayar tana cewa.
"Wallahi kun yi kaɗan kai da uwarka ku tozarta Ni."

Cike da ɓacin rai Daddy ya ce.
"Jummai bani wayar nan tun ranki bai ɓaci ba."

"Wallahi wallahi ba zan baka wayar nan ba, saboda ban san makircin da kuka ƙulla kai da su ba." Aunty J ta faɗa tana yin ƙofar parlourn.

Taku ɗaya Daddy ya yi ya damƙo Aunty J ya murɗe hannun amman ta ƙi sakin wayar, Daddy ya tsinka mata mari guda biyu hagu da dama.

Aunty J ta saki wayar da sauri tana dafe kumatu Daddy ya riƙo wayar, ya jona a TV yanda zasu fi ganin komai.

Hishman ne zaune a parlourn Aunty su na fira, can Aunty J ta miƙa wa Hishman leda tana faɗin.
"Dole nurse ɗin nan ta mutu domin ta san wasu sirrikan nawa da yawa, kuma duk wanda ya san sirrin Jummai sai ya mutu kowaye shi." Daga nan videon ya ɗauke aka fara kallon kallon tsakanin Daddy Mummy Aunty J.

"Wallahi wannan ƙarya ne." Aunty J ta faɗa tana shirin ta riƙo Hishman.

Daddy ya daka mata tsawa ya ce.
"Wallahi kina  taɓa shi a ba kin aurenki, kuma wannan sirrin da kike maganar duk wanda ya san shi sai ya mutu, wallahi sai na binciko shi."

Daddy yana gama faɗar hakan ya fita parlourn gaba ɗaya, ta bayan part ɗin Mummy wani lafiyayyen plat ne mai rai da motsi, duk da cewar bai da girma kamar sauran amman duk yafi su kyau, Daddy nan ya nufa wanda ke nu ni da cewa nan ne part ɗin Daddy.

Bayan fitan Daddy daga parlourn Aunty J ta kalli Mummy ta yi murmushi wanda yafi kuka ciwo.
"Ina tayaki murnar tono wuƙar yanka ki keda mijinki da kuma ƴaƴanki."


Daga haka Aunty J ta fita zuwa part ɗin ta hankali tashe.
"Garin ya ya wannan sirrin yake son fitowa."


Wannan shine abin da Aunty J ke mai mai tawa bayan shigar ta bedroom ɗin ta, da sauri ta ɗauko wayarta ta kira wani number, tana ganin mai wayar ya ɗaga kiran ta ce.
"Duk wanda ya san sirrin Jummai baya tsawon rai ko waye shi." Daga haka ta yanke wayar tana tunanin mafita, ita fa akan wannan sirrin nata gwara kowa ya mutu wallahi.


Part ɗin Mummy bayan fitan Aunty J.......✍️
   


Ta Batulu ce *MA'EESHAT* 

"Yanzu dan Allah duk maine ne wannan abin da ka aikata,? Ka yi karatu amman kaƙi yin aiki sai zaman gida da yawon ƙasashen waje, abin da kawai ka iya kenan yanzu kuma kaje kana neman yin kisan kai, wannan ba Hishman ɗina bane wallahi." Mummy ta faɗa tana hayewa saman bene, domin wallahi ba zata lamun ci wannan iskancin ba, dole ne wannan lokacin ta ɗauki mataki a kan Hishman ko zai dawo cikin hankalinsa.

Hishman ya yi murmushi yanafita daga parlourn, bayan kwana biyu Ya Muhammad ya sauka Nigeria da matarsa Salaha da ƙaton cikin ta a gaba, idan baku manta ba shi ne babban yaron Daddy.

Mummy ta sauke su a ɗaya daga cikin room ɗin dake parlour, tasa ƴan aiki su gyara part ɗin su.

Mummy ta rasa in zata aje su saboda farin ciki da murna, da kanta ta shiga kitchen ta girka musu abinci.

Nu'aymah ta fita daga room idonta a kan ɗan uwanta ya sauka, da sauri ta nufo gurin tana faɗin.
"Oyoyo Ya Muhammad." Tana zuwa ta rungume shi tana tambayar shi gajiyan hanya.

"Ina Aunty Salaha.?" Nu'aymah ta faɗa tana ƙarewa mutanen parlourn kallo, Aunty Salaha ta harareta.

"Oyoyo oyoyo Aunty na ni ka ɗai bana bada aronki." Nu'aymah ta faɗa tana nufo gurin da Aunty Salaha ke zaune.

Aunty Salaha ta dungure mata kai ta ce.
"Wato ma sai da kika gama da yayanki sannan, za ki tuna dani."

"Na tuba." Nu'aymah ta faɗa tana kama kunne.

  Bayan sun yi sallar azahar Mummy ta gabatar musu da abincin da ta shirya musu, dambun shinkafa ɗan wake burabusko da sauran abincin da ya shafi gargajiya.

  Aunty Salaha hannun baka hannu ƙwarya ta zuba ɗan wake da mai da yaji, Ya Muhammad dambun shinkafa ya cika plate.

   "Ya Muhammad ina zaka kai wannan abincin.?" Hishman ya faɗa yana jan kujera ya zauna.

Ya Muhammad ya harare shi yana cika baki da abinci.

"Ita baku tambayeta in da zata kai nata abincin ba, sai ni marainin wayyanku." Ya Muhammad ya faɗa yana korawa da ruwa.

Nu'aymah ta fito daga kitchen Ma'eeshat na bayan ta ɗauke da jug ɗin da suka haɗa juice ɗin lemon tsami.

Suka aje a saman dining suka zauna burabusko da miyar ganye wanda ya sha namomi suka zuba.

Kowa na cin abincin ban da Hishman da yake zaune yana kallon su.

Daddy ya shigo parlourn yana kiran Mummy, ganinta a dining shima ya nufo gurin.

Tun kafin Daddy ya ƙaraso Mummy ta janyo kujeran kusa da ita, Hishman ya kalleta yana murmushi Mummy ta harare shi.

Daddy ya zauna Mummy zuba mishi dambun shinkafa da farfesun kifi, Daddy ya yi murmushi ya janyo plate ɗin ya yi bismillah ya fara ci.

Mummy saura ɗan auta.
"Hishman ya faɗa kamar zai yi kuka."

Mummy ta zuba ɗan wake da sauran kayan haɗin ta ajiye mishi.

Hishman ya yi bismillah shima ya fara ci, idan yaci ɗaya sai ya miƙa wa Mummy ɗaya.

Mummy tun tana kawar da kai har ta sauko tana amsa, Nu'aymah ganin haka ita ma idan taci spoon ɗaya sai ta bawa Mummy ɗaya.

A haka suka gama cin abincin su na santi domin Mummy ta iya girki, kowani iri tun daga abincin gargajiya zuwa abincin zamani.

A parlour suka zauna Ya Muhammad ya gaishe da mahaifinshi cike da kewar shi, Daddy ya rungume shi yana amsa gaisuwar Aunty Salaha.

Mummy ta umarci Ya Muhammad akan suje part ɗin su da aka gama gyarawa tun ɗazun su wuta, har sun miƙe Aunty Salaha ta kalli Mummy cike da kunya ta ce.
"Mummy bari in ta fi da raguwar ɗan waken can." 

Cike da kulawa Mummy ta ɗauko wani plas a kitchen ta juye raguwar ta miƙa wa Nu'aymah.

"Mummy ni kuma raguwan dambun can za ki bani." Ya Muhammad ya faɗa yana sosa kai.

Hishman ya kwashe da dariya Daddy shi ma dariya abin ya ba shi.

Mummy zata miƙe Ma'eeshat ta riga ta kitchen ta shiga ta ɗauko ƙaramin plas ta juye raguwar dambun, ta miƙa wa Nu'aymah.

"Kowa ya riƙe nashi." Nu'aymah ta faɗa tana bin bayan Aunty Salaha da ta fara tafiya, domin bata jurewa tsayuwa Ma'eeshat ta biyo bayan ta.

"Mummy da kika kwashe abincin kika basu idan na ji yunwar anjima fa.?" Hishman ya faɗa yana marairaice fuska.

"Daman saboda su na dafa ba dan kai ba." Mummy ta faɗa tana hararan shi.

"Tun ɗazun first lady ke hararan na, gwara in yi nesa da ita kar in ji duka." Hishman ya faɗa yana barin parlourn da gudu.

Daddy ya yi murmushi yana cewa.
"Allah ya shirya mun kai."


"Nima fa abincin bai ishe ni ba." Daddy ya faɗa yana zama kusa da Mummy.

"Idan kana buƙata sai a dafa maka wanda ya fi wannan daɗi." Mummy ta ce tana kwantar da kai a ka faɗar Daddy.

"Narasa gane matsalar Hishman, sai ya ringa yin abu kamar wanda baya da gaskiya." Mummy ta faɗa hawaye yana zubowa daga cikin idanunta.

   Daddy ya ce.
"Ki daina tayar da hankalin ki, akan lamarin Hishman, domin shi ɗin ba kamar sauran ƴaƴan mu bane."

"Mai kake nufi.?" Mummy ta faɗa cike da mamakin furucin Daddy.

"Karki damu, domin nan da ɗan lokaci za ki san komai da komai, sannan kar wanda ya ƙara fita koda nan da ba kin get ɗin ƙarshe ne." Daddy ya faɗa yana hayewa saman bene hannunshi riƙe da hannun Mummy.

Mummy duk yanda taso yin magana Daddy yaƙi bata damar magana, hakan nan ta yi shiru.


Two days Salisu ya sauka a Nigeria Hishman ya dakatar da masu dafa abinci, ya umarci Nu'aymah da Ma'eeshat su ringa girki, tare da Mummy da Aunty Salaha ake shiga kitchen ɗin.


Duk da Mummy ta hana Aunty Salaha amman taƙi hanuwa Daddy baya ƙasar, gidan ya yi daɗi sosai domin drama kawai ake yi Hishman na ɗaukar video.


Aunty J hankalinta ya tashi matuka, tun tana kallon abun ƙarami ga shi yana neman zama babba, duk wa in da suke mata aiki babu nasara ga shi ta kwashe kuɗaɗen ta ta yi order har yanzu kayan bai iso ba.



   Ta kira Sageer suka shige bedroom ɗin ta domin neman mafita.


"Duk wani abin da zan yi domin samun mafita na yi, amman har yanzu babu alamun nasara." Aunty J ta faɗa tana kaiwa da kawowa.

Sageer ya ce
"Na samu labarin Daddy baya ƙasar."


"To ina ruwana da barin shi ƙasar.?" Aunty J ta faɗa a fusace.


"Wannan tafiyar domin ke ya yi shi." Sageer ya faɗa yana murmushin mugunta.


"Bangane saboda ni ya yi tafiya ba." Aunty J ta faɗa tana shaƙe wuyan shi.


Da ƙyar Sageer ya ƙwaci kan shi a hannun Aunty J, fridge ya buɗe ya ɗauko ruwa ya kafa kai, sai da ya shanye ruwan goran sannan ya jefar yana ajiyar zuciya.


"Yanzu haka babu wanda yake fita a cikin gidan nan, sannan sun daina cin abincin ƴan aiki." Sageer ya faɗa yana hararanta.


"Garin ya ya ban san da wannan lamarin ba." Aunty J ta faɗa tana faɗuwa saman carpet ɗin dake shimfiɗe.


  "Kuma wannan meeting ɗin da za a yi, wallahi karki bari a yi in dai kina son cigaba da zama lafiya." Sageer ya faɗa yana shirin fita.


Aunty J ta ce............✍️*MA'EESHAT*

"Wallahi ka yi kaɗan ka juya mun baya, wato mai makon kazo mu zauna mu nemi mafita, shine kake shirin yi mun tawaye koh.?" Ta faɗa tana ɗaure fuska kamar bata taɓa dariya ba.


Sageer ya dawo ya zauna domin ya san halin ta, kuma a sanin da ya yi mata wallahi zata iya juye komai a kansa, dan haka dole ya lallaɓata su rabu lafiya.


"Yanzu Aunty maine ne mafita.?" Sageer ya faɗa yana rausayar da kai.


"Mafita guda ɗaya ne zuwa biyu, kuma dole ne sai mun aikata su." Aunty J ta faɗa tana hura ƙofofin hancin ta.


Daga nan ban iya jin abin da suke faɗa ba saboda sun yi ƙasa da murya.


   Rana bata ƙarya sai dai uwar ɗiya ta ji kunya, lokacin da masu gaskiya ke farin ciki da zuwanta, ya yin da azzalumai ke cike da furgici da tashin hankali, yaune ƙarshen wata kuma ranar meeting.


Ranar laraba Mama ta sauka da iyalanta ranar alhamis shi ne ranar meeting, a part ɗin Daddy suka zauna akwai babban parlour mai ɗauke da saitin kujeru biyar, kuma kowanne da irin colour ɗin shi labulayen ɗakin maroon and white, tsaya faɗa muku irin kyan parlour ɓata lokaci ne, tun da kuka ji an ce gidan shugaban ƙasa kun san haɗuwar ta kai haɗuwa.



Duk wani wanda ya da ce ya ka san ce a gurin sai da yazo, harda Ma'eeshat da Aunty Salaha.


Daddy ya buɗe taro da addu'a suka yi salati goma gaisuwa ga Annabi, sannan Mama ta kalli Aunty J ta ce.
"Ina son ki gaya mun duk abubuwan da suke faruwa a cikin gidan nan, karki ɓoye mun komai."


Aunty J ta share hawaye cike da makirci ta fara magana.
"Tsawon rayuwar da nayi a gidan nan ban san wani abu wai shi farin ciki ba, tsakanina da miji sai dai ido ko kuma idan na shi ya kawo shi, sannan kuma yaran gidan da matar gidan zagin yau da ban na gobe da ban." Maganganun da Aunty J ta faɗa su na da yawa, na yanke wasu daga ciki.


Mama ta yi ajiyar zuciya tana kallon Daddy, kowa mamakin maganganun da ta faɗa yake, Mummy kuwa suman zaune ta yi a gurin.


"Sai maganar Hishman." Mama ta faɗa tana miƙa wa Daddy takarda.


"Hishman ya yi wa yarinya ciki, sannan kun ɗaukota kun ajiye ta a gida babu wani mataki da kuka ɗauka, saboda shi ɗanku ne ita kuma baƙuwa." Mama ta faɗa tana ƙara miƙa wa Daddy wani takardar.


Cike da mamaki Ma'eeshat ta ɗago fuska tana kallon Mama.


"Ya yi karatu ya samu sakamako mai kyau, amman ya ƙi yin aiki sai sha shanci a gari da shaye shaye, da lalata ƴaƴan mutane kuma abin baƙin cikin kuna kallon shi yana wannan rayuwar." Mama ta faɗa tana miƙa wa Daddy pictures.


Takardar farko da Mama ta miƙa wa Daddy takarda ne, na gwajin jini wanda yake nu ni da cewa Hishman shi ne ya yi wa Ma'eeshat ciki, takarda na biyu gubar da aka shayar da nurse guba ne, result ɗin ne kuma hannun Hishman ya fito a gwajin da aka yi.


Sannan Mama ta umarci Ya Muhammad ya jona TV, bayan an jona ta bayar da wayanta aka haɗa, videon farko Hishman ne yana shaƙawa nurse wani farin abu, sannan video na biyu wanda ya kamata tana ƙoƙarin yiwa Ma'eeshat allura ne harta ce paracetamol ne, to videon aka ɗauka ya na yiwa nurse allura shima doctors sun ce guba ne.


Next videos Hishman ne a guri mabanbanta clubs da hotels da sauran guraren, pictures ɗin da Mama ta miƙa wa Daddy kuma Hishman ne da ƴan mata kala kala a gidan rawa, ga dai pictures ɗin nan babu sutturar arziki a jikin ƴan matan.


"Ina son yarinyar nan abi mata hakkinta, sannan kuma Salisu dole ya yi aure nan da sati ɗaya, Hishman kuma zai auri wannan yarinyar." Mama ta faɗa tana nu na Ma'eeshat dake kuka.


"Maganar adalci a cikin gidan ka ba zan ce komai ba, domin kai ɗin ba jahili bane da ilimin ka." Mama ta faɗa tana ɗaukan ruwan gabanta.

"Ina son a haɗa bikin gaba ɗaya harda Nu'aymah, idan kuma bata da tsayayye Sageer ya yi mun magana yana sonta." Mama ta faɗa bayan ta gama shan ruwan.

Parlourn ya yi tsit baka jin motsin komai sai fanka, daga nan Mama ta basu damar magana.


Sa'adatu ta miƙa zata fara magana Aunty J ta ƙwalla ihu tana zubewa a ƙasa, Hishman ya yi dariya Sa'adatu ma dariya abin ya bata.


Mama hankali tashe ta nufi Aunty J ruwa Daddy ya yayyafa mata amman bata farka ba, Mummy ta matso domin ta bata taimakon gaggawa, Mama ta dakatar da ita tana cewa.
"Ban yarda ki taɓa ta ba, domin ban san mugun nufinki ba."

Hishman ya ɗauko akwatin agaji ya matso gaban Aunty J, yana kallon fuskanta ya gane idonta biyu.


"Ina tunanin fa ta mutu." Sa'adatu ta faɗa ta yanda babu wanda zaiji sai Hishman dake kusa da ita.


"Bari in tabbatar maka da gaskiya." Sa'adatu ta faɗa tana toshe hancin Aunty J da bakin ta.


Aunty J an ji baby hanyar shaƙar iska da sauri ta buɗe ido tana zagin Sa'adatu, Hishman ya yi baya yana dariya.


Mama ta umarci kowa ya koma gurin zaman shi.


Sa'adatu ta jona wayarta a jikin TV ta koma ta zauna, videon farko lokacin da Aunty J taje Niger ta kai gulmar Hishman.


Video na biyu nurse ce lokacin da zata yiwa Ma'eeshat allura da sauran abin da ya faru a ɗakin, har zuwa videon da Ma'eeshat ta ga Sageer da powder da Aunty J ta shaƙa mata,  hatsarin nurse da duk wani mugun aikin Aunty J sai da ya bayyana.


A ƙarshe Hishman ya miƙe ya bayar da tarihin Ma'eeshat, tun daga barinta gida har zuwa yanzu da kuma pictures ɗin babyn da Ma'eeshat ta haifa, har zuwa gwajin da ya yi da kansa da wanda Sa'adatu ta yi.


Salma ta miƙe ita ma ta bayar da nata gwajin da ta yi, sannan ta jona wayarta a jikin TV.


Videon Aunty J da nurse ne tana bata guba a cikin hospital, sai videon haɗa kai da ma'aikatan cikin gidan masu dafa abinci, faɗin irin tashin hankalin da Aunty J ta shiga ɓata baki ne.


Ranar duk wani tashin hankali sai da Aunty J ta shiga, amman saboda ƙarfin hali ta ce.
"Wallahi ba Sageer bane ya yi mata ciki, daman can yarinyar tana bin maza."


Daga ba kin ƙofa suka ji an ce.
"Wallahi ko Qur'ani zan dafa Ma'eeshat bata bin maza, Ma'eeshat bata yawo ƙaddara ce ta faɗa mata wanda bai fi ya faɗa kan kowa ba." Mufida ce ke wannan maganar.

Ma'eeshat ta ƙara shiga cikin ruɗani ga labarinta da Hishman ya bayar ga zuwan Mufida.


Sa'adatu ta riƙo hannun Mufida suka zauna, Daddy ya miƙe ya yi godiya ga Ubangiji sannan ya fara magana kamar haka.
"Tsawon lokaci ban taɓa bibiyar rayuwar Hishman ba, sai lokacin da doctors suka kirani suka gaya mun abin da ya faru, hankalina ya tashi matuƙa na yi kuka sosai daga nan sai na hana idona bacci, domin in yi binciken wanene Hishman kuma mai ya sa yaƙi yin aiki kamar sauran ƴan uwanshi."


Mummy ta tsiyayi ruwa ta miƙa wa Daddy.
  
Daddy ya ci gaba da magana bayan ya sha ruwa.
"Tabbas duk zargin da muke yi a kan Hishman ba haka bane, domin shi ɗin babban Doctor ne kamar yanda na tura su karatu ƙasar waje, to bayan ya gama karatun har ya aiki, daga nan kuma sai ya dawo Nigeria gaba ɗaya, ban san abin da yasa ya ajiye aikin shi ba kuma ban san dalilin da yasa ya ajiye ba."


Daddy zai cigaba da magana  wani maaikacin DSS ya shigo parlourn, Sageer yana biye da shi yana muzurai.


Hishman ya kai kallonsa gurin da ma'aikacin yake, a kai sa'a suka haɗa ido, ma'aikacin ya cire hula yana sarawa Hishman, sauran ma'aikatan da suka shigo suma suka ƙame kamar yanda suka ga ɗan uwan su ya yi.

Aka hau kallon kallon a parlourn.
"Zaku iya tafiya ku rabu dashi." Hishman ya faɗa yana ɗaure fuska kamar bai taɓa dariya ba.


Bayan sun fita Hishman ya miƙe ya ce.
"Kamar yanda kuka ji a bakin Daddy tabbas ni doctor ne kuma DSS (Department of State Services) aiki ne ya biyo da ni cikin gida."


Hishman zai fita daga parlourn Daddy ya tsayar da shi ta hanyar faɗin.
"Ina son ka dawo ka yi mana bayani yanda zamu gane."


Hishman bai ce komai ba ya dawo ya zauna yana cewa.
"Akwai wata mata da aka gaya mana tana safaran yara zuwa ƙasar waje domin su yi karuwanci, bayaninta kawai aka bani kuma aka umarce ni da in yi bincike sosai a kan case ɗin, domin matar ba gama garin sauran mata bane hasalima har cocaine tana shigowa dasu."


"Tana da yara masu yi mata aiki da yawa kuma ba ita kaɗai bane, ƙungiyya suke dashi amman ita ce babba domin ita ke bayar da umarni, wannan dalilin ne yasa naje gurare da dama domin tattara hujja, ina cikin bincike Ma'eeshat ta faɗo ciki domin tun tana garinsu na san ta, hasalima lokacin da na ganta a gidan nan na yi tunanin ko turo ta suka yi, domin sun san an turo jami'i ya yi bincike akan su amman basu san ni ne wanda aka turo ba."



"Ina cikin bincike nurse ta shigo cikin binciken domin ita ma sun bata aiki a kan mutanen gidan nan gaba ɗaya, dalilin da yasa na hana ƴan aiki girki a cikin gidan nan, saboda na kama mutane huɗu da cin amana kuma sun tabbatar mun da basu ka ɗai bane a gidan."


Hishman ya yi shiru yana shan ruwa, kowa yana mamakin lamarin hatta Mama ta rasa bakin magana, Sa'adatu ma duk bata san da wannan lamarin ba.


"Sauran jawabin zaku jishi a bakin Sageer." Hishman ya faɗa yana zuwa gurin dining table.

Shayi mai zafi ya haɗa a cups guda biyu ya ajiye ɗaya a gaban Ma'eeshat, ya zauna yana shan na hannunshi.


Har buge Ma'eeshat da Daddy ya yi sai da Hishman ya basu labari, domin duk wani motsinta a kan idon sa ne.


Bayan ya gama shan tea ya ajiye cup ɗin ya kalle su dukkan su ya ce.
"Lokacin da Ma'eeshat ta haihu an ɗaura mana aure da ita."

Hishman ya fita daga parlourn, duk wani wanda yake cikin parlourn sai da shiga tashin hankali.

Sageer ya buɗe baki zai yi magana Aunty J ta daka mishi tsawa.

Daga bakin kofa suka ji an ce.
"Idan kin hana shi magana to ni bari in faɗa, abin da kika hana shi faɗa."



Akwai sauran chakwakiyya a gaba, domin yanzu ake warware komai.............✍️


Karku manta kuna tare da alƙalamin Hajiya Ta Batulu ikon Allah 😂*MA'EESHAT*

Alhaji Isa ne ya faɗi wannan maganar, tashin hankali wanda ba a saka mishi rana Aunty J ta fara zare ido, ganin harda mahaifinta a gurin.

Alhaji Isa ya fara da magana kamar haka kamar haka.

"Jummai ta ka san ce mace mai son kanta a kan komai na rayuwa, mace mai dogon buri da kwaɗayi macen da bata da godiyar Allah, duk tarbiyyan da ya da ce in basu ita da ƴan uwanta na basu, amman ita ce zakkah a cikin yarana kuma ita take koya wa Sageer duk wani iya shege."

Alhaji Isa ya share hawayen fuskan shi ya cigaba da magana.
"Hishman yazo har gida ya same ni, duk da cewar bai gaya mun komai ba amma amman tambayoyin da ya yi mun ya tsaya a cikin raina, wannan dalilin yasa na zuba ido akan Sageer daga nan sai na gano shi ɗan aike ne."

"Lokacin da na gano Jummai ke yin komai tun daga safaran yara har zuwa shigowa da cocaine, wallahi ranar ban iya bacci ba domin abune da ban taɓa tunanin shi ba." Alhaji Isa ya faɗa yana rushewa da kuka.

Gaba ɗaya parlourn salati suke yi Mama har da hawaye.

"Wallahi ban san komai ba ni dai kawai na san ana shigo mata da kaya daga ƙasar waje, amman wallahi ban san abin da take sai dawa ba." Sageer ya faɗa yana jin tsoron Allah na kama shi.

"Wallahi in dai baka gaya mana gaskiya ba, tun a gurin nan zamu raba hanya daku." Alhaji Isa ya faɗa yana tsula mishi charbin dake hannun shi.

"Tabbas na san su na shigowa da cocaine amman, wallahi ban san maganar safaran yara ba." Sageer ya faɗa yana sosa gurin da yasha charbi.

   "Wannan shaiɗaniyyar ita zata gaya mana komai." Alhaji Isa ya faɗa yana kai wa Aunty J duka.

Aunty J ta kau ce, sannan ta fara magana.
"Tabbas Sageer bai san ina safaran yara ba, hasalima sai da ga baya ya san abin da ake shigowa da shi."

"Ta ya ya kika auri Ashiru bayan ya nu na mun baya sonki.?" Alhaji Isa ya faɗa yana ƙare mata, domin shi har yanzu wallahi yana mamaki.

      Mu koma baya ka ɗan.
Lokacin da Aunty J ta cewa mahaifinta tana son Daddy, shi kuma ya bata haƙuri akan cewa ta yi haƙuri ta bar wannan maganar.

Da farko ta yi kamar ta haƙura sai daga baya Khadijah ta hure mata kunne, akan cewa wallahi karta yarda ta ce zata haƙura domin nan gaba auren su da Daddy zai yi musu amfani

Khadijah da kuma Nuhu ƙawayen Aunty J tun daga primary har zuwa secondary school, bayan sun gama karatu Nuhu yazo musu da labarin yanda ake samun kuɗi da harkar, da farko Aunty J ta ji tsoro amman daga baya Khadijah ta zuga ta, kun san an ce sai hali yazo ɗaya ake abota.

Mahaifiyar Aunty J mace ce mai sanyin hali, kuma sannan duk abin da yaro ya yi sai dai ta ce baza ka bari ba koh.

Nuhu ya shiga garin Zaria gurin mallamin shi, daga nan ya kora mishi jawabin abin da yake faruwa, mallamin ya sallame shi bayan Nuhu ya bashi kuɗin aikin shi.

Kwana biyu da zuwan Nuhu Zaria Daddy ya zo neman aurenta, Aunty J ganin abin da ya faru sai ta shiga cikin kasuwancin suka haɗu da Nuhu da Khadijah.

Tafiya ta yi nisa Aunty J suka ƙafa ƙungiyya kuma lokacin Nuhu ya bata kujerar shi, domin Aunty J mace ce mai himmah da mayar da hankali.

Bayan auren Daddy ne suka fara safaran yara zuwa ƙasar waje, yanda suke rabo yara da iyayen su.

  Su na samun ƙauye ne su ringa kai ziyara su na zuwa musu da abubuwan buƙata, idan tafiya ta yi nisa sai su ce zasu ɗauki nauyin yara zuwa cikin gari domin su yi karatu kuma Aunty J tana amfani ne da matsayinta na matar shugaban ƙasa, da haka suke rabo yara daga gaban iyayensu su tura su ƙasar waje.

Lokacin da ta shigo da Sageer cikin lamarin bai san komai ba, akwai lokacin da aka shigo musu da kaya Sageer yake karɓa, yana ƙarasawa gurin Aunty J ta kira tana umartan shi da ya dawo kar ya shiga gurin, shi kuma yaƙi jin magana yana shirin shiga gurin shine ya hango Daddy tsaye da jami'ai su na magana.

Sageer ya shiga mota da sauri yana shirin barin gurin Daddy ya nufo gurin, Sageer a tunanin shi Daddy ya gan shi da sauri ya tayar da motar ya bar gurin.

Cike da tuhuma Daddy yabi yo motan a baya, Sageer ya shiga tashin hankali ya ɗauko wayarshi ya kira Aunty J hankali tashe ya faɗa mata abin da yake faruwa.

Aunty J ita ta turo wannan ƴan iskan su dakatar da Daddy, amman su na zuwa sai suka nemi lalata da Ma'eeshat har ta gudu, sannan Daddy ya bige ta a mota.

Parlourn gaba ɗaya salati suke yi su na kallon Aunty J da babu ɗigon nadama a fuskanta, ba shi kenan abin da ya faru ba.

Aunty J ta faɗa tana cigaba da magana, a lokacin Sageer ya yi mun tawaye domin yana tsoron ko Daddy ya ganshi, dan haka ya matsa dole sai ya san kayan da ake shigowa dasu, ni kuma na faɗa mishi cocaine amman bai san labarin safaran yara ba, ban san lokacin da suka haɗu da Ma'eeshat ba kuma ban san ko a ina bane, kawai abin da ya tayar mun da hankali yanda lokaci ɗaya tana ganinshi ta fara naƙuda, tun daga nan na fara bincike a kan lamarin har na gano gaskiyar abin da ya faru, ina cikin neman mafita a kan lamarin ƙungiyya suka kirani meeting ɗin gaggawa, a nan suke gaya mun an turo jami'in sirri ya yi bincike a kan mu kuma sun tabbatar mun da cewar Daddy ne yasa a yi binciken.

Tun daga lokacin na fara bin sawun Daddy amman ban samu komai ba, ban haƙura ba na cigaba da bincike ta ɓangare ɗaya kuma ma'aikatan part ɗin Mummy su na sanar dani duk abin da yake faruwa, ganin babu mafita yasa na haɗa kai da nurse domin bana buƙatar Ma'eeshat ta cigaba da rayuwa, sannan na maƙala mata Camera a jikin maɓallin rigarta, lokacin da taje zata yiwa Ma'eeshat allura da abin da ya faru tsakanin Hishman da kuma nurse duk na gani.

Fahimtar Hishman zai bi sawun nurse na kira yarana domin su ɗauke mun nurse idan ta fita, sai dai ganin babu mafita yasa suka take ta da mota suka gudu Hishman kuma ya bisu a baya, lokacin dana samu labarin nurse tana hospital ɗin Mummy hankalina ya tashi, na gayawa Khadijah ita kuma tayo mana order poison daga ƙasar waje, da hannu na shaƙa mata gubar irin wace na shaƙawa Ma'eeshat lokacin da ta haihu bayan kowa ya bar ɗakin, sannan lokacin da na shaƙawa nurse toilet na shiga domin in wanke hannu bayan na cire safar hannu, ina cikin wanke hannun na ji shigowar Hishman.

Aunty J na gama faɗan haka ta ɗau ruwa ta sha sannan ta kalli Sa'adatu ta ce.
"Lokacin da Ma'eeshat ta haihu har ke na so hallakawa da poison ɗin, domina watsawa na yi a cikin ɗakin gaba ɗaya, kuma dalilin son ganin bayanki shine kin fara gano wani daga cikin sirrina, sai dai ban samu nasaran gamawa daku a lokacin ba, amman tabbas ke kika fara warware mun aikin da na ɗauki lokaci ina yin shi."

Tashin hankali gaba ɗaya parlourn ya rikice da hayaniyar mutane, Mama tana zaune ko motsin kirki bata iyawa Ma'eeshat na jikin Sa'adatu tana kuka.

"Ita kuma wannan iyayenta ne suka jefata a cikin halin da ta tsinci kanta." Aunty J ta faɗa tana nu na Ma'eeshat.

"Ƙarya kike yi munafuka wacce bata tsoran Allah." Daga ba kin ƙofa suka ji an faɗa hakan.

Da sauri Ma'eeshat ta kalli gurin da maganar ta fito, domin ko mutuwa ta yi ta dawo baza ta taɓa mantawa da wannan muryan ba.

Ya Munnir Abdullahi Abby  Ammy Inno Rufaida suka shigo parlourn, Ma'eeshat ta miƙe ta nufi gurin Ya Munnir ko kafin ta ƙarasa ta yanke jiki zata faɗi, Hishman da babu wanda ya lura da shigowar shi ya taro matarsa ta faɗa a jikin sa.

"Wallahi na san ganina ne yasa ta suma, dan Allah kar ki yi mun haka wallahi na yi nadamar abin da na aikata miki a baya." Inna ta faɗa tana fashewa da kuka.


Duk taimakon da ya da ce a bata domin ta farfaɗo anyi mata amman bata farka ba, ƙarshe ɗaukarta ya yi zuwa part ɗin Mummy.


Daddy ya shigo da Abby da Ya Munnir da kuma Abdullahi, Mummy kuma ta shigo da matan suka zazzauna, daga nan Daddy ya basu kaɗan daga cikin labarin wanda ya shafi Ma'eeshat, habawa mallam ai Inno jin cewar Sageer ne ya yi wa Ma'eeshat ciki yasa ta miƙe da sauri ta nufi ba kin ƙofa ta ɗauko takalmin ta, tana zuwa ta fara dukan Sageer tana tsine mishi ita ke dukan shi kuma ita take kuka, da ƙyar Ammy ta janye ta tana bata haƙuri.


"Ba ki faɗa musu dalilin saka musu poison a cikin mashaƙar iska ba." Hishman ya faɗa yana tsare Aunty J da idanun shi masu sheƙi.

"Saboda barin su a raye barazana ne a cikin rayuwata."  Aunty J ta faɗa tana kau da kai.



Hishman zai ƙara magana Alhaji ya ce.
"Dan Allah kar ku ƙara yi mata magana, domin wallahi idan ta ƙara magana zuciyata fashe zata yi." 

" Hishman kama su ka ta fi dasu kowa yaje ya girbe abin da ya shuka." Alhaji Isa ya faɗa yana fashe da kuka.

"Kar a kama su, ko domin siyasar Daddy." Nu'aymah ta faɗa tana kuka.


"Wallahi in dai siyasa ne to na haƙura daga yau." Daddy ya faɗa yana nufo gurin Alhaji Isa dake tari yana dafe ƙirjin shi.


"Ni a nawa tunanin ita ce makamin da zata kai ka ga sauran mutanen da suke kasuwanci, sannan kuma ta nu na muku in da suke kai ƴan matana da suke safaran su." Ya Munnir ya faɗa ba tare da ya ɗago da ga danna wayar da yake yi ba.

Kowa ya yi na'am da wannan shawaran Alhaji Isa kuma Ambulance suka kira ya wuce da shi hospital, Mama ta miƙa zata fita daga parlourn ta yanke jiki ta faɗi.


Faɗin tashin hankalin da wannan iyalan suka shiga ɓata ba ki ne, domin ranar haka suka yini kamar gidan mutuwa, Ya Munnir yana maƙale da ƙanwar shi abar son shi Mufida Rufaida su na kewaye da ita, Ma'eeshat bacci take yi hannunta ɗauke da drip wanda Hishman ya ɗaura mata.

"Tabbas kin ga jarabawa iri iri a cikin rayuwarki, ubangiji yasa ƙarshen shi kenan." Ya Munnir ya faɗa yana share hawayen da ya zubo mishi ba tare da ya shirya ba.


Bayan kwana ɗaya Aunty J ta ƙi nu na sauran mutanen da suke kasuwanci, amman ta faɗi ƙasashen da suke kai ƴan mata, Hishman ya bayar da shawarar su sake ta taje ta cigaba da rayuwa, domin dai ta ƙi faɗan mutanen da suke harkokin nan, idan kuma kana son kama ɓera tarko kake sawa.


Ai ko shawaran Hishman ya yi amfani domin sun sa ki, Aunty J da sati ɗaya suka shirya zaman meeting ƴan ƙungiyar gaba ɗaya, daman Hishman ya yi connection a wayar a Aunty J duk wayar da zata amsa to sai ya ji duk abin da aka ce, ta haka ya kama sauran groups ɗin gaba ɗaya.


Kuma har wannan lokacin mahaifin Aunty J yana hospital Sageer shi yake jinyar shi, duk da cewar baya kula shi amman haka nan ya daure, domin duk abin da ya faru ya ɗaura a kanshi kuma ya karɓi laifin shi hannu biyu, kuma yana fatan mahaifinsu ya yafe mishi.


Gidan Daddy bayan komai ya lafa........✍️*MA'EESHAT*

Bayan sati ɗaya Abby ya nemi komawa Kano, ranar da zasu tafi Daddy ya tara family gaba ɗaya, sannan Abby ya basu labarin yanda auren Hishman ya ka san ce da Ma'eeshat kamar haka.

                    Baya kaɗan.
Wata rana Abby yana zaune a kasuwa yaga mota ta yi parking a gaban shafin shi, Abby ya yi tunanin customer ne.

Sai da Hishman ya zauna ya gaishe da Abby sannan ya ce.
"Na tambayi mahaifin Ma'eeshat sai aka nuna mun kai."

A zabure Abby ya tashi yana waige waige.
"Ni kaɗai na zo gurin nan." Hishman ya faɗa yana murmushi.

Abby ya kulle shago suka nufi gida Ya Munnir ya gama karatu ya samu aikin bank, kuma alhamdulillahi yana da babban matsayi kuma yana samu sosai, dan haka gidan a gyare yake yaji enterlou gidan ya sha flowers masu kyau sosai harda pampo.

Kowa yana nan amman banda Ya Munnir Rufaida ta kira shi a waya.

Ba a ɗauki dogon lokaci ba Ya Munnir ya ƙaraso, lokacin bikin shi da Mufida saura kwana biyar.

Hishman ya basu labarin Ma'eeshat tun daga zuwanta Abuja har yanzu da ta haihu, da duk wani abu da ya faru da ita sai da ya gaya musu, Inno ta fashe da kuka Rufaida ma kuka take yi.

"Yanzu ina Ma'eeshat ɗin.?" Ya Munnir ya faɗa yana tsare shi da idanu.

Hishman ya ciro wayar ya nuna musu videos ɗin Ma'eeshat masu tarin yawa, harda videon lokacin da ta haihu zuwa videon da ta kwanta jinya.

Har zuwa videon da ya tambaye ta sunanta da sauran videos ɗin da bata san ma an ɗauka ba.

"Inalillahi wa'inna ilaihir raji'un." Ammy ta faɗa jin halin da Ma'eeshat ta shiga bayan barinta gida.

"Dan Allah ina son ka bani auren Ma'eeshat, wallahi zan kula da ita fiye da yanda kuke buƙata." Hishman ya faɗa yana duƙawa gaban Abby.

"Gaskiya maganar a baka auren Ma'eeshat ka ajiye a gefe, domin anyi mata miji." Ya Munnir ya faɗa yana barin gidan gaba ɗaya, Hishman ya dage amman su Abby suka bashi haƙuri, duk da cewar bai gaya musu wanene mahaifinsa ba, amman su na ganin Hishman yafi ƙarfin Ma'eeshat nesa ba kusa ba.

Haka Hishman ya tashi ya dawo masaukin da ya sauka, Ya Munnir tun fitar shi yake bin bayan shi har zuwa masaukin da ya sauka.

Hishman sai da yayi kwana uku yana zuwa gurin Abby neman auren Ma'eeshat, rana ta uku da yaje Ammy ta ce.
"Na baka auren Ma'eeshat ko bayan raina ta zama matarka, amman dan Allah karka cutar da ita, domin nida kaina na shaida kana ƙaunarta." 

Tun da Ammy ta amince haka nan Ya Munnir ya amince, daman Abby baya da matsala.

Ranar ɗaurin auren Ya Munnir aka ɗaura auren Ma'eeshat da Hishman, auren daya janyo surutun ƴan unguwa auren daya bar tarihi mai tarin yawa, domin Daddy shi ya karɓanwa Hishman auren Ma'eeshat.

Duk da cewar auren yazo a ƙuraren lokaci amman ya samu halartar manya manyan mutane, tun daga ministoci zuwa sanatoci harda sarkin kano shima sai da ya halarci ɗaurin auren.

Sai a gurin iyayen Ma'eeshat suka san wanene Hishman, bayan ɗaurin aure Abby ya fashe da kuka Ya Munnir ma sai da yayi hawaye, lokacin da Ammy ta samu labarin mijin da ƴarta ta aura alwala tayi ta hau darduma.

Bayan ɗaurin aure Daddy sarkin Kano ya shirya gagarumin walima, Daddy ya janyo Abby da Ya Munnir da Abdullahi, komai ya tafi a kan tsari, a daren Daddy ya zauna da iyayen Ma'eeshat ya gaya musu cewar nan da ƙarshen wata driver zai zo ya ɗaukesu gaba ɗaya, wannan shine yanda auren Ma'eeshat ya ka san ce.

Kowa yayi murna da wannan lamarin an tsaida ranar tarewa sati biyu.

Aunty J an kai maganar su court za a saurari shari'ar su nan da kwana biyu lamarin da ya taɓa siyasar Daddy, ga zaɓe ya kusa ƴan adawa suka samu abin tattaunawa Daddy ya toshe kunne gaba ɗaya ma ya haƙura da siyasar.

Ammy ta buƙaci su tafi da Ma'eeshat gida kafin ranar tarewarta Mummy bata so hakan ba amman haka ta haƙura tasa aka shiryawa Ma'eeshat kayanta gaba ɗaya, Nu'aymah ta maƙale akan sai ta bisu Daddy ya amince.

Kowa sai da ya rungume Ma'eeshat lokacin zata shiga mota, Mummy ta miƙa mata wayarta tana faɗin.
"Ki bar wayarki a hannunki zan kira idan kun sauka."

Driver kai tsaye filin jirgi ya wuce dasu domin a jirgi zasu koma Kano, kayan Ma'eeshat kuma a mota za a kai mata kano.

Inno a jirgi sai rarraba ido take yi Nu'aymah na mata dariya, Rufaida ta kasa matsawa kusa da ƴar uwanta Mufida kuwa tana zaune kusa da Ya Munnir, Ma'eeshat na manne jikin Ammy ta yi shiru tana tunanin rayuwarta domin har yanzu ganin abin take yi kamar a mafarki.

Sun sauka airport ɗin mallam Aminu Kano motocin da sarki ya turo suka kwashe su zuwa gida.

Gidane na alfarma ya kai ya kawo driver yayi horn mai gadi ya buɗe ƙofa driver ya shiga yayi parking sannan ya buɗe musu ƙofa suka fito, sauran motocin suka juye domin sarki ya bayar da umarnin su raka su har gida.

Abby ya saki baki yana kallon gidan gashi kuma driver da ya kawo su ya tafi ballantana su tambayeshi, wayar Nu'aymah tayi ringing Hishman ne yake kiran wayar ta amsa tayi sallama.

"Miƙa wa Abby wayar." Abin da Hishman ya faɗa kenan.

Nu'aymah ta miƙa wa Abby wayar.
"Dan Allah kayi haƙuri da abin da ya faru na san wallahi idan na baka baza ka amsa ba, shi ya sa nayi maka haka dan Allah karka ce komai domin bana yi hakan wai dan ina auren Ma'eeshat bane, ko ban aure ta ba kai ɗin mahaifine a gurina." Hishman ya faɗa.

Abby ya kasa magana sai hawaye kawai dake zubo mishi.

Wani ma'aikacine mai bawa flowers ruwa ya miƙa wa Abby takardun gidan da kuma keys ɗin gidan, sannan ya miƙa wa Ya Munnir key ɗin motar dake parking lot, kallon kallon aka fara an rasa wanda zai yi magana Nu'aymah da ta gaji da tsayuwa ta riƙo hannun Ma'eeshat ta karɓi key a hannun Abby ta buɗe gidan.

Babban gidane ya kai ya kawo part biyune a gidan ɗaya babba ɗaya ƙarami, babban part ɗin Ma'eeshat ta buɗe ma sha Allah komai na cikin parlourn green and white Ma'eeshat ta saki murmushi, domin duk duniya tana son wannan color ɗin.

Parlourn yana ɗauke da saitin kujeru guda biyu sannan akwa ɗaƙuna biyar a parlourn ɗaya kitchen ne ɗaya kuma toilet ne, ɗaya daga cikin room ɗin wani ɗan ƙaramin part ne sai kuma bedrooms ɗin dake saman bene, gida fa ya kai ya kawo sai ɗaukar ido yake yi message ya shigo wayar Nu'aymah.

Bayan ta karanta saƙon da Hishman ya rubuto ta riƙo hannun Inno suka nufi wannan ƙofar dake ɗauke da ƙaramin part.

Nu'aymah ta buɗe part ɗin bedrooms ne guda uku sannan kitchen da toilet shi ma a parlourn, kuma kowani bedroom akwai toilet a ciki shi kuma kayan ciki blue and white ne parlourn yasha kujeru masu kyau,  dukkan sun yaba da part ɗin Inno Nu'aymah Ma'eeshat a nan suka sauka a part ɗin Inno.

Abby ya kama hannun Ammy suka haye sama komai an zuba shi a cikin gidan hatta suttura akwai su gaskiya Hishman yayi ƙoƙari, Abdullahi ya ɗauki room ɗaya na parlour Rufaida  bene ta hau ta samu room ɗaya domin har yanzu tana jin kunyar Ma'eeshat.

Nu'aymah ta nuna wa Ya Munnir ƙaramin part ɗin dake waje domin nan ne part ɗin shi, duk da cewar bikin tarewar rana ɗaya ne dana Ma'eeshat.

Nu'aymah Mufida Ma'eeshat su na part ɗin Inno, kwanan su uku a Kano Mummy ta turo mai gyaran jiki ta gyara amare kuma har da Rufaida da kuma Nu'aymah.

Ma'eeshat ta janyo Rufaida a jiki domin ita bata riƙe ta ba hasalima har gobe laifinta take gani, ana saura kwana biyu za a shiga court aka ɗaura auren Rufaida da Salisu Nu'aymah da Na'eem.

Tun a ranar da Abby zai dawo Daddy ya nemawa Salisu auren Rufaida, Na'eem kuma abokin Hishman ne kuma ogan shi, tun lokacin da ya fara ganin pictures ɗin ta a wayar Hishman ya gaya mishi yana sonta, Hishman ya ɗauka wasa ne shi kuma Na'eem da ya fahimci Hishman ya ɗauki maganar wasa, shi ne ya samu Daddy da zancen.

Daddy yayi farin ciki shi ne ya ce wa Na'eem ya jira shi zai neme shi, daman Daddy yana da niyyar aurar da yaran gaba ɗaya bayan an gama zaman meeting.

An saurari ƙaran su Aunty J kuma alƙali ya yankewa kowa hukunci dai dai da abin da suka aikata, Sageer an tura shi gidan gyaran hali na wata uku Aunty J kuma na wata takwas da kuma taran miliyan biyu da rabi, a biya iyayen yaran da suke turawa karuwanci.

Sai yanzu Aunty J taji nadama ya shigeta amman duk da hakan bata nuna a fuska ba, sauran ƴan groups ɗin ma an yanke musu hukunci dai dai da abin da suka aikata.

Mahaifin Aunty J Alhaji Isa shi ya dage dole sai an miƙa lamarin court, duk da cewar Mama ta ce mishi sun yafe dan Allah ba sai anje court ba, amman Alhaji Isa ya dage dole sai anje domin a ƙwatarwa wanda aka zalunta haƙƙinsu.

Ƴan jarida sun samu abin tattaunawa kowani gidan jarida zancen suke gidan rediyo da shafukan yanar gizo, lamarin yayi zafi sosai amman Daddy babu damuwar komai a ranshi, domin shi ya haƙura ma da siyasar gaba ɗaya.

An shirya biki na gani da faɗa events kala kala, duka kayan da amaren zasu saka Mummy ta bayar da order, Sa'adatu da Salma suka bada order kayan angwaye.

Biki yayi biki anyi ƙauyawa anyi kamu, ankon bikin Nu'aymah ta ɗauki nauyin shi har ƴan unguwar da suka taso sai da suka halarci bikin, Ma'eeshat tasa Nu'aymah ta basu anko harda ankon dinner.

           
                  Ranar dinner.
Babban hall ne gari guda aka kama domin bikin na manya ne, motocin amarya da ango sun ƙaraso kowani mota colour ɗin ta daban.

Motar farko green and white driver ya buɗe ƙofar, Hishman ya fito cikin shigar green and white shadda da babban riga ya buɗe ƙofa ya riƙo hannun Ma'eeshat, itama irin shigar su ɗaya, ma sha Allah camera kawai ke tashi a gurin ga ƴan jaridu a gefe.

Mota na biyu pink and white Na'eem ya fito ya buɗewa Nu'aymah ƙofa shigar su iri ɗaya kamar dai yanda Hishman yake aikin babbar rigar iri ɗaya ne.

Mota na uku blue and white Ya Munnir ya fito ya buɗewa Mufida ƙofa, shigar babu wani bambanci.

Mota na uku purple and white Salisu ya fito ya buɗewa Rufaida ƙofa ta fito, abin ya ƙayar sosai ga yara su na watsa flowers masu daɗin ƙamshi, kowanne su ya kama hannun matarsa suka nufi cikin hall ɗin.

Zayyana muku irin haɗuwar gurin ɓata baki ne, ga amaren sun yi kwalliya sai ɗaukar ido suke yi, idan ka kalle su zaka rasa wace tafi kyau domin kowannen su yana ji da kyau da gayu.

Amman duk da hakan Ma'eeshat ta fita daban, yanda ka san zara a cikin wata haka duk cewar Rufaida tafi ta haske amman kyau iya kyau Ma'eeshat tafi ta nesa ba kusa ba.

Rufaida ta bayar da tarihin rayuwar Ma'eeshat, Nu'aymah ta bayar da na Hishman Sa'adatu ta bayar da tarihin Nu'aymah, Ma'eeshat ta bayar da na Mufida Hishman ya bayar da tarihin Na'eem kowa a gurin sai da suka burgeshi.

Kyaututtuka sai da aka rasa gurin ajiyewa, manyan mutane sun halarci gurin abokan Daddy kowa sai da ya halarci gurin.

MC ya buƙaci amare su fito su nuna irin farin cikin da suke ciki, kowa ya fito yayi godiya ga ubangiji sannan suka yi godiya ga iyaye da ƴan uwa da abokan arziki, lokacin da aka miƙa wa Ma'eeshat abin magana, tana amsa hannunta ya hau rawa kawai gani aka yi ta fashe da kuka tana rintse ido.

Rufaida zata riƙo ta Hishman ya janyo ta jikin shi ya amshi abin maganar ya ce.
"Tabbas farin cikin da muke ciki a wannan ranar ba zai misaltu ba, sai dai muce alhamdulillahi." Daga haka ya janye Ma'eeshat suka koma gurin zaman su.

Anci ansha an raƙashe TA BATULU HAUSA NOVELS sun cashe domin taya Ma'eeshat murna,

An raba kyaututtuka iri iri atamfa les shadda abaya harda iphone an raba a gurin bikin, kuma kowanne yana ɗauke da sunayen amaren da angwaye.


Ƙarfe ɗaya taro ya watse Daddy ya nufi masauki da tawagar shi, Ammy gidan Abby suka wuce da amaren, angwayen ma suka wuce nasu masaukin da gayyarsu.


Bayan sun yi shirin kwanciyya kowannen su na maƙale da waya, Nu'aymah waya take yi da angonta Mufida ma haka.

Ma'eeshat ta kwantar da kai a ka faɗar Rufaida tana fashewa da kuka.

"Dan Allah kicewa Abby na fasa wannan auren." Ma'eeshat ta faɗa tana ƙara volume ɗin kukan ta.

Gaba ɗaya amaren suka zabura jin abin da Ma'eeshat ke faɗa, Mufida ta manta bata yanke wayar ba Ya Munnir yaji abin da Ma'eeshat ke faɗa daman yana cikin gidan.

Sunyi rarrashin duniya Ma'eeshat taƙi yin shiru, Ya Munnir yayi sallama a ba kin ƙofa ya tsaya.

Amaren suka yafa gyalle a saman kayan bacci suka shiga ɗaya daga cikin room ɗin.

Ya Munnir ya shiga ɗakin ya riƙo hannun ƙanwarshi cike da kulawa ya fara magana.
"Farin ciki ya kamata kiyi sannan ki godewa ubangijin da yayi miki wannan babbar ni'imar."

"Ya Munnir ka manta da abin da ya faru da......."

Ya Munnir ya rufe mata baki yana share mata hawayen daya ɓata mata fuska.
"Wallahi Hishman yana sonki fiye da yanda bakya tunani, dan Allah ki kwantar da hankalinki sannan ki ƙara godewa ubangiji bisa ni'iamar da yayi miki, karki zama butulu mana dan Allah."


"Ya Munnir."

Da sauri ya rufe mata baki yana girgiza kai.
"Ni dai kiyi mun alƙawarin za ki zauna lafiya da mijinki." Ya Munnir ya faɗa yana miƙa mata chocolate cake.

"In sha Allah zanyi mishi biyayya har zuwa numfashina na ƙarshe." Ma'eeshat ta faɗa tana cin chocolate cake ɗin.

Ya Munnir bai bar ɗakin ba sai da ya tabbatar bata cikin damuwa sannan yayi mata sai da safe ya fita.

Bayan fitan shi sauran suka shigo su na tsokanarta.


Washegarin ranar da za a kai amaren gidan mazajensu..........✍️*MA'EESHAT*

Mufida aka fara kaiwa ka san cewar ita a gidan zasu zauna, ƴan uwa da abokan arziki sun yi mata nasiha da addu'ar zaman lafiya, dangin mahaifiyarta sun zo sannan ita mahaifinta shima ya sauya hali tun lokacin da ya samu labarin abin da ya faru da Ma'eeshat, baba lami ita ma ta sauya yanzu zaman lafiya take yi da mijinta tana lura da tarbiyan yaranta.

Na'eem Kaduna aka wuce da Nu'aymah bayan tasha kukan rabuwa da Ammy.

Ma'eeshat da Rufaida gida ɗaya zasu zauna domin Daddy ya daɗe yana ginawa ƴaƴan shi gidan da zasu zauna, gidane mai hawa uku kowanne get ɗin shi daban.

Duk da cewar Hishman yaso ya zauna a gidan daya gina, amman haka nan ya amshi key ɗin gidan da mahaifinsa ya gina musu, Ya Muhammad a ranar shima ya tare da Aunty Salaha.

Part ɗin iri ɗaya ne sai bam bancin colours, kowanne irin colour da yake so aka zuba kayan furniture's.

Kowanne part yana ɗauke da bedrooms huɗu, kuma kowanne part akwai bene gidafa ya haɗu iya haɗuwa, har da gurin wasan yara da gurin ball lilo da gurin wanka ga flowers an ƙawata gidan dasu, gida ma sha Allah kuma Daddy ya bawa kowaccensu kyauta mota, mazan kuma ya biya musu fita ƙasashe huɗu domin su huta.

Daddy yayi ƙoƙari ƙwarai da gaske domin dukka shi yayi kayan ɗakin amaren.

Bayan sati biyu kowani ango ya fahimci amaryansa amman banda Ma'eeshat, duk da cewar su na zaman lafiya kuma sukan zauna suyi fira amman kowa room ɗin shi daban.

Rufaida ta fahimci irin zaman da suke yi da Hishman, ta samu Salisu take mishi hannunka mai sanda, bayan ta gama gaya mishi yayi murmushi bai nuna ya gane komai ba.

Washegari suka gayyaci Ma'eeshat da Hishman cin abincin dare, abincin gargajiya Rufaida ta dafa sannan ta haɗa drinks ɗin gwaiba sannan ta haɗa na kankana.

Su na zaune Salisu ya hango Rufaida ta fito daga kitchen da sauri ya miƙe ya shiga kitchen ɗin, Salisu ya buɗe jug ɗin dake ɗauke da drinks ɗin kankana ya cilla wani abu, da sauri ya mayar ya rufe yana girgiza jug ɗin sai da ya tabbatar ya haɗe sannan ya gyara gurin, ya ɗauko kayan abincin ya fara fitowa dasu Rufaida ta nufi gurin tana taya shi, Ma'eeshat ta bisu da ido cike da sha'awa domin sun burgeta Hishman yana lura da kallon da take musu.

An zauna zaman cin abinci Salisu ya ajiye jug ɗin kankana a gaban Hishman ya ce.
"Na san kana son kankana, shi ya sa aka haɗa maka na musamman."

Rufaida da bata san abin da yake faruwa ba ta kalli mijinta cike da tuhuma, Salisu ya ɗauke ido yayi kamar bai ganta ba.

Hishman yayi murmushi ya tsiyayi drink a cups biyu, ya ajiye ɗaya a gaban shi ɗaya kuma a gaban Ma'eeshat.

Bayan sun gama cin abinci su na ta santi Salisu cikin wayyau ya sallamesu, daga nan ya rufe ƙofar part ɗin shi yana dariya.

Rufaida ta tsare shi da ido cike da tuhuma Salisu ya riƙo hannun ta yana faɗin.
"Muje mu kwanta dare yayi, kuma kinga yanzu muna shirye shiryen tafiyane."

Hishman bayan sun shiga part ɗin su kowane ya nufi bedroom ɗin shi, Ma'eeshat bata jima da shiga ba ta fito ta nufi kitchen tana buɗe fridge Hishman ya shigo kitchen.

Ma'eeshat ta ɗago a razane tana kallon shi.
"Zoki ji wata magana." Hishman ya faɗa yana riƙe hannunta suka nufi bedroom ɗin shi.
          Asuba ta gari Mrs Hishman.

Bayan wata biyar Ma'eeshat basa ƙasar Rufaida Mufida Nu'aymah, suma duk basa nan sun tafi yawon buɗe ido kowanne da ƙasar daya zaɓa, lokacin Aunty Salaha ta haihu sunan Daddy aka saka mishi su na kiranshi da Irfan, Sa'adatu tana da ƙaramin ciki ita da Salma.

Lokacin zaɓe yayi kuma talakawa sun ƙara zaɓen Daddy a matsayin shugaban ƙasa, lamarin daya jawo cece kuce.

Bayan komai ya lafa Daddy ya kwashi iyalanshi zuwa ƙasa mai tsarki domin suyi godiya ga ubangiji, Abby Inno Ammy Abdullahi Alhaji Isa da mahaifiyar Aunty J Sageer dukkan su Daddy ya biya musu.

Sun jima a ƙasan kafin su shiga sauran guraren tarihi, Nu'aymah Rufaida Mufida Ma'eeshat duk sun haɗu a ƙasa mai tsarki, bayan sun gama ibada suka tattaro gaba ɗaya suka dawo gida amman banda Ma'eeshat da Hishman.

Hishman daga nan ya ɗauki matarshi suka wuce America domin an tura shi yin binciken sirri daga nan ya saka Ma'eeshat a makaranta.

Bayan wasu shekaru Ma'eeshat ta gama karatu ta samu result mai kyau, taso ta karɓi tayin aikin da ƙasar suka yi mata Hishman ya hana, lokacin tana ɗauke da cikin wata biyar ka san cewar doguwa ce shi ya hana cikin bai fito ba.

Nu'aymah tana da yaro guda ɗaya sunan kakan shi Na'eem ya saka su na kiranshi da Ajmal.

Mufida ƴarsu na mace Ya Munnir ya saka mata Ma'eeshat, Rufaida kuma sunan Mummy su na kiranta da Nasreen.

Sa'adatu ta haifi yarta mace mai sunan Mama su na kiranta Najma, Salma na miji sunan shi Abubakar, yaran Aunty Salaha biyu Irfan yana da ƙanwa ƴar wata biyu Minal.

Daddy ya gaji da tambayar Hishman yaushe zasu dawo ya zura musu ido, duk da cewar idan wani abu ya taso yana tura Ma'eeshat, amman Daddy yayi ƙorafin rashin zuwanshi har ya gaji daga baya Na'eem ya kwashi iyalanshi suka haɗu a ƙasa ɗaya.

Ma'eeshat rayuwa tayi daɗi ta zama babbar mace, ta buɗe gidauniyyar tallafawa wanda aka yiwa raped ka san cewar ta ƙwararriyar lauya mai zaman kanta, Hishman yana taimaka mata da wasu abubuwan.

Bayan wata huɗu Hishman ya dawo Nigeria da Ma'eeshat haihuwa yau ko gobe, yasha faɗa gurin Daddy Mummy ma sai da tayi mishi nata faɗan.

Kwana biyu da dawowarsu Inno ta shirya Abdullahi ya kaita gidan Ma'eeshat.

Su na zaune a parlour ana fira Ma'eeshat ta fara share zufa tana dafe baya, Inno ta kori Abdullahi waje ta tambayi Ma'eeshat in da kayan haihuwarta suke, da hannun tayi nuni ɗaya daga cikin room ɗin parlourn Inno ta shiga sai gata da ƙaramin akwati.

Ba a ɗauki lokaci ba Ma'eeshat ta haihu ƴan biyu, Inno ta ɗaga ta domin ta gyara gurin Ma'eeshat ta dafe ciki tana fashewa da kuka Inno ta mayar da ita tana dubawa.
"Akwai sauran jariri." Abin da Inno ta faɗa kenan tana matsa cikin a hankali.

Ma'eeshat ta wahala kafin ɗayan jaririn ya fito yana fitowa ta sume a dai dai lokacin da Mummy tayi sallama, Mummy ta taimakawa Inno suka gyara yaran ƴan aiki suka tsaftace gurin.

Biyu maza masu tsananin kama da mahaifinsu ɗaya mace sak mahaifiyarta.

Mummy ta bawa Ma'eeshat taimakon gaggawa, har ɗinki sai da Mummy tayi mata.

Bayan an gyara ko ina Mummy ta ɗauki yaran pictures ta turawa Daddy, daga nan ta fara kiran waya tana gayan haihuwar.

Duk wanda aka ce mishi ƴan uku aka haifa sai yayi mamaki.

Ranar su na mazan sunayen Daddy da Abby a ka saka macen kuma Sa'adatu, an yi shagali iya shagali Daddy yana ta kyautar kujerar umara.

Bayan shekara ɗaya farin ciki ya wanzu a kowani gida rayuwa tayi kyau, Aunty J ta gama watanninta a gidan gyaran hali ta fito, da ƙyar Alhaji Isa ya karɓeta shima sai da Mama tasa baki, Sageer ya natsu ya kama sana'a mahaifin shi yayi mishi aure, su na zaune a cikin gidan.


Daga ƙarshe Alhaji Isa ya aurawa Aunty J wani abokin shi mai mata uku, kuma matan kansu a haɗe yake gasu jarababbun mata, Alhaji Isa ya gargaɗeta a kan idan ta kashe auren ko bayan ranshi bai yafe mata bata, haka nan take rayuwa cikin wahala da ƙunci daga ƙarshe ƴar aiki suka mayar da ita, wannan shi ne ƙarshen kowani azzalumi.


Tammat bihamdulillah.


Kuskuren dana aikata a cikin labarin ubangiji ka yafe mun, da fatan zaku yi amfani da darasin labarin.

Ubangiji ka gafartawa Sheikh Muhammadu Ɗahiru Usman Bauchi.

Dan Allah iyaye ku kula da tarbiyan yaran ku domin suɗin amana ne a garemu, kuma karku manta za a tambaye ku yanda kuka tafiyar dasu, tarbiyya na iyaye ne duka domin hannu ɗaya baya ɗaukar jinka.


Wannan littafin sadaukarwa ne ga 
S Reza
Aliyu fast class 
Sa'adun Sa'ade Almajirin Ma'aiki.



Mutanen kirki.
Sahibaty 
My Barrister 
Aunty Maryam brando 
Maman Ihsan 
Aunty Sakeena Cameroon 
Aunty Lele 
Aunty khairat 
Beautyn Jajirtattu 
Mrs Auwal
Autar Jajirtattu 
Aunty Indo 
Hauwa musa yeldu 
Aunty Maryam Kd


Dama sauran Jajirtattun marubuta ✊ 


Sai mun haɗu a cikin sabon labarina mai zuwa muku nan bada jimawa ba in sha Allah na gode masu bibiyar labarin tun daga farko.......Ta Batulu ce✍️
   
